১৯৩৫ – ব্ৰিটিশ কাউন্সিল প্ৰতিষ্ঠিত হয়। ১৯৯১ - খালেদা জিয়াই বাংলাদেশৰ প্ৰথম মহিলা প্ৰধানমন্ত্ৰী" হিচাবে দায়িত্ব গ্ৰহণ কৰে। ১৭৩৯ – নাদিৰ শাহে দিল্লি দখল কৰে। ১৬৮৬ – কলকাতাৰ সূতানটি নামৰ গাঁৱত প্ৰথম ব্ৰিটিশ পতাকা উত্তোলন কৰা হয়।\n২০০১ - বিশ্ব জুনিয়ৰ হকীত ভাৰতৰ চেম্পিয়ন খিতাপ দখল। ১৮০৫ - ঐতিহাসিক ট্ৰেফেলগাৰ যুদ্ধত নৌ সেনাধ্যক্ষ হেৰোচিঅ নেলছনৰ নেতৃত্বত ব্ৰিটিছ বাহিনী জয়লাভ। ১৯৯১ - কপিলদেৱৰ দ্বাৰা এদিনীয়া ক্ৰিকেটত দুশ উইকেট দখলৰ বিশ্ব অভিলেখ। ১৯৪৩ - ছিংগাপুৰত সুভাষ চন্দ্ ...\n২১ আগষ্ট হৈছে গ্ৰেগৰিয়ান বৰ্ষপঞ্জীৰ ২৩৩তম দিন। বছৰ শেষ হবলৈ ১৩২ দিন বাকী থাকে। আজিৰ দিনত ঘটা কেইটামান উল্লেখযোগ্য ঘটনা-\n২০১৯ - শ্ৰীলঙ্কাত গীৰ্জা, হোটেল আৰু মছজিদত হোৱা ধাৰাবাহিক বোমা বিস্ফোৰণত কমেও ২৯০ জন মানুহৰ মৃত্যু হয়। ১৯৫২ - লণ্ডন আৰু ৰোমৰ মাজত প্লেন চালনাৰ মাধ্যমেৰে বিশ্বৰ প্ৰথম জেট প্লেন চলাচল আৰম্ভ। ৭৫৩ - ৰোম নগৰৰ প্ৰতিষ্ঠা। ১৫২৬ - পানীপথৰ প্ৰথম যুদ্ধ।\n২১ ছেপ্টেম্বৰ হৈছে গ্ৰেগৰিয়ান বৰ্ষপঞ্জীৰ ২৬৪তম দিন। বছৰ শেষ হবলৈ ১০১ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২১ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২১ তম দিন। বছৰটো শেষ হ’বলৈ এই দিনৰ পৰা মুঠ ৩৪৪টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা - ১৯২৪ চনৰ আজিৰ দিনটোতে ৰুছ বিপ্লৱৰ নেতা লেনিনৰ মৃত্যু হৈছিল। ১৯৭৭ আজিৰ দিনটোত মৃত্যু হৈছি ...\nআজিৰ দিনটোতে সৰ্বপ্ৰথম কম্পিউটাৰ প্ৰগেম প্ৰস্তুত কৰা হৈছিল ১৯৪৮ বৰ্ষ। ভাৰতীয় জাতীয় কংগ্ৰেছৰ এগৰাকী কৰ্ণধাৰ সদস্য চক্ৰৱৰ্তী ৰাজাগোপালাচাৰীদেৱে স্বাধীন ভাৰতৰ প্ৰথম গৱৰ্ণৰ জেনেৰেল পদত অধিষ্ঠিত হৈছিল ১৯৪৮ বৰ্ষৰ আজিৰ দিনটোতে। ২০০৬ চনত প্লুটৰ ন-আৱিষ্ ...\n১৮৯৯ চনৰ আজিৰ দিনটোত আমেৰিকাৰ গল্পকাৰ, ঔপন্যাসিক আৰ্নেষ্ট হেমিংৱেৰ জন্ম হয়। তেওঁৰ বিশ্ব প্ৰসিদ্ধ উপন্যাস হ’ল ‘দ্য অল্ড মেন এণ্ড দ্য ছী’; যাৰ বাবে তেখেতে ১৯৫৪ চনত সাহিত্যৰ নোবেল লাভ কৰিছিল।\n২০০৬ - টুইটাৰ প্ৰতিষ্ঠিত হয়। ১৮৫৭ - টকিঅৰ ভূমিকম্পত ১ লাখ ৭ হাজাৰ মানুহৰ মৃত্যু হয়। ১৮২৯ - স্পেনত হোৱা ভূমিকম্পত ৬ হাজাৰ মানুহ নিহত। ১৯৯০ - দক্ষিণ আফ্ৰিকাৰ পৰা নামিবিয়াই স্বাধীনতা লাভ কৰে। ১৮৩৬ - কলকাতাত প্ৰথম গ্ৰন্থাগাৰ স্থাপিত হয়।\n২১ মে হৈছে গ্ৰেগৰিয়ান বৰ্ষপঞ্জীৰ ১৪১তম দিন। বছৰ শেষ হবলৈ ২২৪ দিন বাকী থাকে। আজিৰ দিনত ঘটা কেইটামান উল্লেখযোগ্য ঘটনা-\n২০০১ - আফগানিস্তানৰ এক চিকিৎসালয়ত আমেৰিকান বোমা দিয়াৰ ফলত ১০০ জন জনলোকৰ মৃত্যু। ১৯৬৬ - ছোভিয়েট ইউনিয়নে লুনা -১২ কৃত্ৰিম উপগ্ৰহ উৎক্ষেপন। ১৯৯৯ - বফৰ্ছ মোকৰ্দমাৰ চাৰ্জশ্বীট দাখিল, ৰাজীৱ গান্ধী সহ আন চাৰিজন অভিযুক্ত। ২০০৩ - চনৰ আজিৰ দিনটোতে ফিফা ...\n২২ আগষ্ট হৈছে গ্ৰেগৰিয়ান বৰ্ষপঞ্জীৰ ২৩৪তম দিন। বছৰ শেষ হবলৈ ১৩১ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২২ এপ্ৰিল হৈছে গ্ৰেগৰিয়ান বৰ্ষপঞ্জীৰ ১১১তম দিন। বছৰ শেষ হবলৈ ২৫৪ দিন বাকী থাকে। ২২ এপ্ৰিল দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১২ তম দিন। বছৰটো শেষ হ’বলৈ এই দিনৰ পৰা মুঠ ২৫৩টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২২ ছেপ্টেম্বৰ হৈছে গ্ৰেগৰিয়ান বৰ্ষপঞ্জীৰ ২৬৫তম দিন। বছৰ শেষ হবলৈ ১০০ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২২ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২২ তম দিন। বছৰটো শেষ হ’বলৈ এই দিনৰ পৰা মুঠ ৩৪৬টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা - ১৯৯৬ চনৰ আজিৰ দিনটোতে দুৰ্গেশ্বৰ বৰঠাকুৰৰ মৃত্যু হৈছিল। বিশিষ্ট সংগীতশিল্পী দিলীপ চৌধুৰী ...\n১৮৯৪ চনৰ আজিৰ দিনটোতে ফ্ৰান্সত প্ৰথম মটৰ গাড়ী দৌৰ প্ৰতিযোগিতা আৰম্ভ হয়। মানৱহীন মহাকাশযান ‘‘ভেনেৰা - ৮’’এ শুক্ৰগ্ৰহত অৱতৰণ কৰিছিল ১৯৭২ চনৰ আজিৰ দিনটোতে। ২০০৩ চনৰ আজিৰ দিনটোতে চীনত হোৱা প্ৰবল ভূমিকম্পৰ ফলত বিস্তৰ ক্ষতি হয়। এই ভূমিকম্পৰ ৰিখটাৰ স ...\n২২ ফেব্ৰুৱাৰী হৈছে গ্ৰেগৰিয়ান বৰ্ষপঞ্জীৰ ৫৩তম দিন। বছৰ শেষ হবলৈ ৩১২ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২৩ আগষ্ট হৈছে গ্ৰেগৰিয়ান বৰ্ষপঞ্জীৰ ২৩৫তম দিন। বছৰ শেষ হবলৈ ১৩০ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২৩ এপ্ৰিল হৈছে গ্ৰেগৰিয়ান বৰ্ষপঞ্জীৰ ১১১তম দিন। বছৰ শেষ হবলৈ ২৫৪ দিন বাকী থাকে। ২৩ এপ্ৰিল দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১৩ তম দিন। বছৰটো শেষ হ’বলৈ এই দিনৰ পৰা মুঠ ২৫২টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা--\nগোটেই বছৰৰ দিন আৰু ৰাতি সমান হয় আজিৰ এই দিনটোত। আজিৰ দিনটোতে ১৮৪৬ চনত ফৰাচী বিজ্ঞানী, গণিতজ্ঞ জে গেলী আৰু এইচ. ডি. এৰেষ্টৰদ্বাৰা নেপচুন গ্ৰহ আৱিষ্কাৰ হয় । আজিৰ দিনটোতে ১৯৭২ চনত বিশিষ্ট কবি পাবলো নেৰুদাৰ মৃত্যু হয় । তেওঁৰ প্ৰকৃত নাম আছিল নেফটাল ...\n১৫৫৬ = চীনৰ ইতিহাসৰ আটাইতকৈ ভয়ানক ভুনিকম্পটোত প্ৰায় ৮,৩০,০০০ লোকৰ মৃত্যু হয়। ১৯৯৭ = আমেৰিকাৰ প্ৰথমগৰাকী মহিলা হিচাপে "মেডলিন অলব্ৰাইট" Secretary of State নিযুক্ত হয়। ২০০৯ = ভাৰতীয় চলচ্চিত্ৰ আৰু দুৰদৰ্শনৰ ওপৰত আৰোপিত "ধুম্ৰপান প্ৰদৰ্শন"ৰ বাধা ...\nক)১৭৫৭ চনৰ আজিৰ দিনটোতে পলাশী যুদ্ধত বিট্টিশ সেনা আৰু চিৰাজ উদ দৌল্লাৰ মাজত যুদ্ধ আৰম্ভ হয়। খ)১৯৬০ চনৰ আজিৰ দিনটোতে জাপান আৰু আমেৰিকাৰ মাজত সুৰক্ষা সন্দৰ্ভত বুজা বুজি হয়। গ)১৯৬৯ চনৰ আজিৰ দিনটোতে ৱাইন ই বাৰ্গৰ চুপ্ৰীম কৰ্টৰ মুখ্য ন্যায়াধীশ হয় ...\n১৮৯৮ চনৰ আজিৰ দিনটোতে প্ৰসিদ্ধ বাংলা সাহিত্যিক তাৰাশংকৰ বন্দোপধ্যায়ৰ জন্ম হয়। ১৯০৬ আজিৰ দিনটোতে বিপ্লৱী তথা স্বাধীনতা সংগ্ৰামী চন্দ্ৰশেখৰ আজাদৰ জন্ম হয়। ১৮৬৫ চনৰ আজিৰ দিনটোত স্বাধীনতা সংগ্ৰামী বাল গংগাধৰ তিলকৰ জন্ম হয়। স্বৰাজ মোৰ জন্মস্বত্ব শ ...\n১৯৮৬ - কংগনা ৰাণাৱত, ভাৰতীয় অভিনেত্ৰী। ১৮৯৮ - অসমীয়া কবি আৰু লেখিকা নলিনীবালা দেৱীৰ জন্ম। ১৯২৪ - বীৰেণ বৰকটকীৰ জন্ম। ১৯১০ - ৰামমনোহৰ লোহিয়া - ভাৰতৰ স্বাধীনতা সংগ্ৰামী। ১৯৭৬ - স্মৃতি ঈৰাণী - ভাৰতৰ মানৱ সংসাধন বিকাশ মন্ত্ৰী। ১৫৫৮ - ভট্টদেৱৰ জন্ম।\n২৩ মে হৈছে গ্ৰেগৰিয়ান বৰ্ষপঞ্জীৰ ১৪৩তম দিন। বছৰ শেষ হবলৈ ২২২ দিন বাকী থাকে। ১৮৯১ চনত ছুইডেনৰ সাহিত্যিক পাৰ ফবিয়ান লাগেৰভিষ্টৰ জন্ম হয়। ১৯৫১ চনত তেওঁ সাহিত্যৰ নোবেল বঁটা লাভ কৰিছিল। বিশ্ব দবা চেম্পিয়ন আনাটোলি কাৰপ’ভৰ জন্ম। ১৯৭৫-৮৫ চনত তেওঁ বিশ ...\n২৪ অক্টোবৰ দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২৯৭ তম দিন। বছৰটো শেষ হ’বলৈ এই দিনৰ পৰা মুঠ ৬৮টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা: ১৬৩২ খ্ৰীষ্টাব্দৰ এই দিনটোতে ইংলেণ্ডৰ স্বভাৱ বিজ্ঞানী, অণুবীক্ষণ যন্ত্ৰৰ আৱিষ্কাৰক এণ্টনী ...\n২৪ আগষ্ট হৈছে গ্ৰেগৰিয়ান বৰ্ষপঞ্জীৰ ২৩৬তম দিন। বছৰ শেষ হবলৈ ১২৯ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n১৯৭৪- হিন্দী কবি ৰামধাৰী সিং দিনকৰ। ১৯৭২- জৈমিনী ৰায়, ভাৰতীয় চিত্ৰকৰ। ১৭৩১- ডেনিয়েল ডিফো, ইংৰাজ ব্যৱসায়ী, লেখক, সাংবাদিক আৰু চোৰাংচোৱা। ২০১১- সত্য সাই বাবা, ভাৰতীয় নেতা আৰু আধ্যাত্মিক গুৰু। জন্ম: ২৩ নৱেম্বৰ, ১৯২৬\n২০০৭ চনৰ আজিৰ দিনটোতে প্ৰথম টুৱেণ্টী ২০ বিশ্বকাপ ক্ৰিকেটত পাকিস্তানক ৫ ৰানত পৰাজিত কৰি ভাৰত চেম্পিয়ন হয়। ১৯০৪ চনৰ আজিৰ দিনটোতে প্ৰসিদ্ধ চিকিৎসা বিজ্ঞানী নীলছ ৰাইবাৰ্গ ফিনছেনৰ মৃত্যু ঘটে। ফটোথেৰাপী আৱিষ্কাৰৰ বাবে তেওঁৰ নাম বিশেষভাৱে বিখ্যাত। ১৯৬ ...\n১৭৩৯ = পেচোৱা বীৰ "চিমনাজী আপ্পা"ই পৰ্টুগীজক হৰুৱাই "টাৰাপুৰ দুৰ্গ" পুনৰুদ্ধাৰ কৰে। ১৮৫৭ = দক্ষিণ এছিয়াৰ প্ৰথমখন আধুনিক শিক্ষাৰ বিশ্ববিদ্যালয় "কলিকতা বিশ্ববিদ্যালয়" আনুষ্ঠানিক ভাৱে মুকলি কৰা হয়। ১৮৬২ = ৰোমানিয়াৰ ৰাজধানী হিচাপে "বুখাৰেষ্ট"ক ম ...\nভাৰতৰ প্ৰথম সশস্ত্ৰ বিপ্লৱী ৰূপে খ্যাত দামোদৰ হৰি ছাপেৰকাৰৰ জন্ম হয় ১৮৬৯ চনৰ আজিৰ দিনটোত। আজিৰ দিনটোত ১৯৭৬ চনত ভিয়েটনাম যুদ্ধৰ অৱসান হয়। উত্তৰ আৰু দক্ষিণ ভিয়েটনাম লগ হৈ গঠন ছ’চিয়েলিষ্ট ৰিপাব্লিক অৱ ভিয়েটনাম বা ভিয়েটনাম ৰাষ্ট্ৰ। ১৮৯৩ চনৰ আজ ...\n১৮০২ চনৰ এই দিনটোতে ফৰাচী ঔপন্যাসিক আলেকজেণ্ডাৰ ডুমাৰ জন্ম হৈছিল। ১৮৯৭ চনৰ এই দিনটোতে প্ৰখ্যাত মহিলা বৈমাণিক আমেলি ইয়াৰহাৰ্টৰ আমেৰিকাত জন্ম হৈছিল। ১৯৩২ চনত তেওঁ প্ৰথম অকলে উৰাজাহাচলাই আটলাণ্টিক মহাসাগৰ অতিক্ৰম কৰিছিল। ১৯৫২ চনৰ আজিৰ দিনটোতে বিশিষ ...\n২৪ ফেব্ৰুৱাৰী হৈছে গ্ৰেগৰিয়ান বৰ্ষপঞ্জীৰ ৫৫তম দিন। বছৰ শেষ হবলৈ ৩১০ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা -\n২৫ অক্টোবৰ দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ২৯৮ তম দিন। বছৰটো শেষ হ’বলৈ এই দিনৰ পৰা মুঠ ৬৭টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা: ১৯৫১ চনৰ এই দিনটোতে স্বাধীন ভাৰতৰ প্ৰথম লোকসভা নিৰ্বাচন আৰম্ভ হয়। নিৰ্বাচন প্ৰক্ৰিয়াৰ সা ...\n২৫ আগষ্ট হৈছে গ্ৰেগৰিয়ান বৰ্ষপঞ্জীৰ ২৩৭তম দিন। বছৰ শেষ হবলৈ ১২৮ দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২৫ এপ্ৰিল হৈছে গ্ৰেগৰিয়ান বৰ্ষপঞ্জীৰ ১১৪তম দিন। বছৰ শেষ হবলৈ ২৫১ দিন বাকী থাকে। ২৫ এপ্ৰিল দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ১১৫ তম দিন। বছৰটো শেষ হ’বলৈ এই দিনৰ পৰা মুঠ ২৫০টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\nভাৰতৰ নৱম প্ৰধান মন্ত্ৰী বিশ্বনাথ প্ৰতাপ সিঙৰ জন্ম হয় ১৯৩১ চনৰ এই দিনটোতে। ১৯৭০ চনৰ এই দিনটোতে প্ৰথম বিশ্বযুদ্ধৰ সৈনিক তথা খ্যাতনামা লেখক এৰিক মাৰিয়া ৰেমাৰ্কৰ ছুইজাৰলেণ্ডত মৃত্যু হয়। ১৮৯৭ খ্ৰীষ্টাব্দৰ এই তাৰিখতে আমেৰিকান উপন্যাসিক উইলিয়াম ফকন ...\n১৮৮১ = টমাছ আলভা এডিচন আৰু আলেকজেণ্ডাৰ গ্ৰেহাম বেলে "Oriental Telephone Company" প্ৰতিষ্ঠা কৰে। ১৯১৮ = বলচেভিক ৰাছিয়াৰ পৰা ইউক্ৰেইনে স্বাধীনতা ঘোষণা কৰে। ২০০৫ = মহাৰাষ্ট্ৰৰ মহাদেৱী মন্দিৰত ভক্তৰ ভিৰৰ বাবে হোৱা দৌৰা-দৌৰিত প্ৰায় ২৫৮জন লোকৰ মৃত্যু ...\n২০০১ বৰ্ষৰ আজিৰ দিনটোতে প্ৰথমে ডকাইত আৰু পৰৱৰ্তী পৰ্যায়ত ভাৰতীয় লোকসভাৰ এগৰাকী সাংসদ, দস্যু ৰাণী ফুলন দেৱীক হত্যা কৰা হৈছিল। ১৯৯১ চনৰ আজিৰ দিনটোতে বিশিষ্ট অসমীয়া চলচ্চিত্ৰ পৰিচালক নিপ বৰুৱাই ইহসংসাৰ ত্যাগ কৰে। স্মৃতিৰ পৰশৰ যোগেদি অসমীয়া বোলছব ...\n২৫ মাৰ্চ দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৮৪ তম দিন। বছৰটো শেষ হ’বলৈ এই দিনৰ পৰা মুঠ ২৮১টা দিন বাকী থাকে। এইদিনটোত ঘটা কেইটামান উল্লেখযোগ্য ঘটনা-\n২৬ অক্টোবৰ হৈছে গ্ৰেগৰিয়ান বৰ্ষপঞ্জী অনুসৰি বছৰৰ ২৯৯তম দিন। বছৰ শেষ হ’বলৈ এই দিনৰ পৰা মুঠ ৬৬ দিন বাকী থাকে। আজিৰ দিনটোত ঘটা কেইটামান উল্লেখযোগ্য ঘটনা হ’ল-


100 Best Today's Top News Images, Videos - 2020 - 📰 আজিৰ শীৰ্ষ বাতৰি - Today's Top News WhatsApp Group, Facebook Group, Telegram Group\n📰 আজিৰ শীৰ্ষ বাতৰি\n2 ঘন্টাৰ আগত\nকোৰোণাত আক্ৰান্ত হোৱাৰ সন্দেহত সংগ্ৰহ কৰা টেষ্ট চেম্পল লৈ পলাল বান্দৰ! সংক্ৰমণ বৃদ্ধিৰ আশংকাত আতংকিত অঞ্চলবাসী– News18 Assam\nMonkey run away with Covid-19 test sample\nকোৰোণাত আক্ৰান্ত হোৱাৰ সন্দেহত সংগ্ৰহ কৰা টেষ্ট চেম্পল লৈ পলাল বান্দৰ! সংক্ৰমণ বৃদ্ধিৰ আশংকাত আতংকিত অঞ্চলবাসী #📰 আজিৰ শীৰ্ষ বাতৰি\n3 ঘন্টাৰ আগত\n১৯ বছৰ আগতে KBC-ত জিকিছিল এক কোটি টকা! এতিয়া IPS অফিচাৰ হিচাপে দেশলৈ আগবঢ়াইছে সেৱা– News18 Assam\nInspirational Story: KBC winner boy now served as SP.\n১৯ বছৰ আগতে KBC-ত জিকিছিল এক কোটি টকা! এতিয়া IPS অফিচাৰ হিচাপে দেশলৈ আগবঢ়াইছে সেৱা #📰 আজিৰ শীৰ্ষ বাতৰি\nহাজাৰৰ ঘৰৰ দিশে অসমত কোৰোণাত আক্ৰান্তৰ সংখ্যা, আৰু ৩০জন নতুনকৈ আক্ৰান্ত– News18 Assam\n30 new covid-19 positive cases found in Assam\nহাজাৰৰ ঘৰৰ দিশে অসমত কোৰোণাত আক্ৰান্তৰ সংখ্যা, আৰু ৩০জন নতুনকৈ আক্ৰান্ত #📰 আজিৰ শীৰ্ষ বাতৰি\n4 ঘন্টাৰ আগত\nLockdown 5.0: ৩১ মে’ৰ পিছত কি পৰিকল্পনা? গৃহমন্ত্ৰী অমিত শ্বাহৰ সৈতে প্ৰধানমন্ত্ৰী মোদীৰ বৈঠক– News18 Assam\nPM-HM meeting on Lock down Extension\nLockdown 5.0: ৩১ মে’ৰ পিছত কি পৰিকল্পনা? গৃহমন্ত্ৰী অমিত শ্বাহৰ সৈতে প্ৰধানমন্ত্ৰী মোদীৰ বৈঠক #📰 আজিৰ শীৰ্ষ বাতৰি\nএতিয়াও তিনিচুকীয়াৰ বাঘজানৰ তৈলক্ষেত্ৰৰ পৰা নিৰ্গত হৈ আছে তেল আৰু গেছ, সমগ্ৰ তিনিচুকীয়াত আতংকময় পৰিৱেশ– News18 Assam\nGas and oil leak in Baghjan, Tinsukia\nএতিয়াও তিনিচুকীয়াৰ বাঘজানৰ তৈলক্ষেত্ৰৰ পৰা নিৰ্গত হৈ আছে তেল আৰু গেছ, সমগ্ৰ তিনিচুকীয়াত আতংকময় পৰিৱেশ #📰 আজিৰ শীৰ্ষ বাতৰি\nকোৰোণাৰ আতংকই খেদিছে ছাগলীয়াত,ৰাষ্ট্ৰীয় ঘাইপথৰ কাষতে পেলাইছে কোৱাৰেণ্টাইন চেণ্টাৰত ব্যৱহৃত PPE কিট আৰু পেলনীয়া সামগ্ৰী– News18 Assam\nUSED PPE kit thrown on the roadside\nকোৰোণাৰ আতংকই খেদিছে ছাগলীয়াত,ৰাষ্ট্ৰীয় ঘাইপথৰ কাষতে পেলাইছে কোৱাৰেণ্টাইন চেণ্টাৰত ব্যৱহৃত PPE কিট আৰু পেলনীয়া সামগ্ৰী #📰 আজিৰ শীৰ্ষ বাতৰি\nভুল পথেৰে আহি মুখ্যমন্ত্ৰীৰ কনভয়ৰ বাহনত খুন্দিওৱাৰ চেষ্টা, গাড়ীসহ দুই যুৱতী–৩ যুৱকক আটক– News18 Assam\nVehicle coming from wrong side tried to hit with CM convoy\nভুল পথেৰে আহি মুখ্যমন্ত্ৰীৰ কনভয়ৰ বাহনত খুন্দিওৱাৰ চেষ্টা, গাড়ীসহ দুই যুৱতী–৩ যুৱকক আটক #📰 আজিৰ শীৰ্ষ বাতৰি\n5 ঘন্টাৰ আগত\nঘৰত বহি ১০মিনিটত বনাওক PAN কাৰ্ড, বিত্ত মন্ত্ৰালয়ে দিছে এই সুবিধা– News18 Assam\nFinance Minister Nirmala Sitharaman today officially launched the instant Permanent Account Number (PAN) facility which uses Aadhaar number based e-KYC. The beta facility was earlier launched in February 2020 on the income tax department's e-filing website.\nঘৰত বহি ১০মিনিটত বনাওক PAN কাৰ্ড, বিত্ত মন্ত্ৰালয়ে দিছে এই সুবিধা #📰 আজিৰ শীৰ্ষ বাতৰি\nদেহত কোৰোণাৰ সংক্ৰমণ, ICUৰ ভিতৰত খেলিছে পিতা–পুত্ৰই, বনালে TikTok ভিডিঅ’, অসমৰে এক ভাল লগা খবৰ– News18 Assam\nTiktok video by corona infected father with his little baby in Assam\nদেহত কোৰোণাৰ সংক্ৰমণ, ICUৰ ভিতৰত খেলিছে পিতা–পুত্ৰই, বনালে TikTok ভিডিঅ’, অসমৰে এক ভাল লগা খবৰ #📰 আজিৰ শীৰ্ষ বাতৰি\n7 ঘন্টাৰ আগত\nকোৰোণা সংক্ৰমণৰ সজাগতা, এয়াৰ হোষ্টেজ আৰু বিমান আৰোহীৰ বাবে বিশেষ ব্যৱস্থা– News18 Assam\nAir hostage wearing PPE kit during travel time\nকোৰোণা সংক্ৰমণৰ সজাগতা, এয়াৰ হোষ্টেজ আৰু বিমান আৰোহীৰ বাবে বিশেষ ব্যৱস্থা #📰 আজিৰ শীৰ্ষ বাতৰি\n8 ঘন্টাৰ আগত\nঢেকীয়াজুলিত হোম কোৱাৰেণ্টাইনত থকা মহিলা আক্ৰান্ত কোৰোণাত– News18 Assam\nWomen found covid-19 positive in home quarantine in dhekiajuli\nঢেকীয়াজুলিত হোম কোৱাৰেণ্টাইনত থকা মহিলা আক্ৰান্ত কোৰোণাত #📰 আজিৰ শীৰ্ষ বাতৰি\n9 ঘন্টাৰ আগত\nতিনিচুকীয়া জিলাত তিনিজনৰ Covid-19 পজিটিভ, ডিগবৈৰ আক্ৰান্ত মহিলাগৰাকীৰ নাই ট্ৰেভেল হিস্ত্ৰী– News18 Assam\n3 covid positive cases detected in Tinsukia\nতিনিচুকীয়া জিলাত তিনিজনৰ Covid-19 পজিটিভ, ডিগবৈৰ আক্ৰান্ত মহিলাগৰাকীৰ নাই ট্ৰেভেল হিস্ত্ৰী #📰 আজিৰ শীৰ্ষ বাতৰি\nৰাজ্যত ৮৮০জনলৈ বৃদ্ধি পালে কোভিড–১৯ত আক্ৰান্ত লোকৰ সংখ্যা– News18 Assam\n24 new covid-19 cases found in Assam\nৰাজ্যত ৮৮০জনলৈ বৃদ্ধি পালে কোভিড–১৯ত আক্ৰান্ত লোকৰ সংখ্যা #📰 আজিৰ শীৰ্ষ বাতৰি\n1 দিনৰ আগতে\nবিশ্বনাথত ১ কোটিসহ দুই যুৱকক কৰায়ত্ত কৰিলে আৰক্ষীয়ে, তাৰ পিছত...– News18 Assam\nTwo person carried Rs.1 crore in Biswanath\nবিশ্বনাথত ১ কোটিসহ দুই যুৱকক কৰায়ত্ত কৰিলে আৰক্ষীয়ে, তাৰ পিছত... #📰 আজিৰ শীৰ্ষ বাতৰি\nনৰবলি! কোৰোণা ভাইৰাছৰ পৰা ৰক্ষা পাবলৈ যুৱকৰ কটা মূৰ পূজা কৰিলে এইজন পুৰোহিতে– News18 Assam\nHuman sacrifice to prevent corona virus.\nনৰবলি! কোৰোণা ভাইৰাছৰ পৰা ৰক্ষা পাবলৈ যুৱকৰ কটা মূৰ পূজা কৰিলে এইজন পুৰোহিতে #📰 আজিৰ শীৰ্ষ বাতৰি\nএতিয়াৰে পৰা আপুনি WhatsAppৰ যোগেদিও বুকিং কৰিব পাৰিব ৰন্ধন গেছ– News18 Assam\nNow customers can book bharat gas cylinder by Whatsapp\nএতিয়াৰে পৰা আপুনি WhatsAppৰ যোগেদিও বুকিং কৰিব পাৰিব ৰন্ধন গেছ #📰 আজিৰ শীৰ্ষ বাতৰি\nবীভৎস : চৰকাৰী হাস্পতালৰ মৰ্গত এটাৰ ওপৰত আনটো Covid-19ত মৃত্যু হোৱা লোকৰ মৃতদেহ– News18 Assam\nNo space for dead body in LNJP Hospital marg\nবীভৎস : চৰকাৰী হাস্পতালৰ মৰ্গত এটাৰ ওপৰত আনটো Covid-19ত মৃত্যু হোৱা লোকৰ মৃতদেহ #📰 আজিৰ শীৰ্ষ বাতৰি\nসনাতন ডেকাৰ মৃত্যুৱে পৰিয়ালটোলৈ নমাই আনিছে অমানিশা– News18 Assam\nSanatan Deka's wife seeks Financial support\nসনাতন ডেকাৰ মৃত্যুৱে পৰিয়ালটোলৈ নমাই আনিছে অমানিশা #📰 আজিৰ শীৰ্ষ বাতৰি\nপুলৱামা ঘটনাৰ পুনৰাবৃত্তিৰ পৰা কথমপি ৰক্ষা, ড্ৰাইভাৰ পলাল যদিও উদ্ধাৰ ৪৫ কেজি IED– News18 Assam\nMajor car borne IED attack averted by security forces in Jammu Kashmir\nপুলৱামা ঘটনাৰ পুনৰাবৃত্তিৰ পৰা কথমপি ৰক্ষা, ড্ৰাইভাৰ পলাল যদিও উদ্ধাৰ ৪৫ কেজি IED #📰 আজিৰ শীৰ্ষ বাতৰি\nৰঙিয়া ষ্টেচনত সুদীৰ্ঘ দুমাহৰ পিছত ৰ’ল যাত্ৰীবাহী ৰে’ল– News18 Assam\nTrain stopage in Rangia after2months\nৰঙিয়া ষ্টেচনত সুদীৰ্ঘ দুমাহৰ পিছত ৰ’ল যাত্ৰীবাহী ৰে’ল #📰 আজিৰ শীৰ্ষ বাতৰি\nচৰকাৰী কৰ্মচাৰীলৈ সকাহ! মে’ মাহৰ সম্পূৰ্ণ দৰমহা আৰু পেঞ্চন আদায় দিয়াৰ সিদ্ধান্ত চৰকাৰৰ– News18 Assam\nAssam Govt has decided to disburse full salaries & pensions for the month of May.\nচৰকাৰী কৰ্মচাৰীলৈ সকাহ! মে’ মাহৰ সম্পূৰ্ণ দৰমহা আৰু পেঞ্চন আদায় দিয়াৰ সিদ্ধান্ত চৰকাৰৰ #📰 আজিৰ শীৰ্ষ বাতৰি\nবছৰৰ প্ৰথমটো বানত প্ৰাণ গ’ল দক্ষিণ কামৰূপৰ নগৰবেৰাৰ এজন কৃষকৰ– News18 Assam\nFarmer drawn to death in South Kamrup\nবছৰৰ প্ৰথমটো বানত প্ৰাণ গ’ল দক্ষিণ কামৰূপৰ নগৰবেৰাৰ এজন কৃষকৰ #📰 আজিৰ শীৰ্ষ বাতৰি\nচেন্নাই এক্সপ্ৰেছ হ’লগৈ কোৰোণা এক্সপ্ৰেছ! চেন্নাই এক্সপ্ৰেছে লৈ আহে উদ্বেগৰ বতৰা!– News18 Assam\nChennai express become corona express-tv-nilutpal-sk\nচেন্নাই এক্সপ্ৰেছ হ’লগৈ কোৰোণা এক্সপ্ৰেছ! চেন্নাই এক্সপ্ৰেছে লৈ আহে উদ্বেগৰ বতৰা! #📰 আজিৰ শীৰ্ষ বাতৰি\n৩১মে’ৰ পিছত দুসপ্তাহ বাঢ়িব লকডাউন! মন্দিৰ, চিনেমাহ’ল, জিম কি খুলিব কি নুখুলিব?– News18 Assam\n৩১মে’ৰ পিছত দুসপ্তাহ বাঢ়িব লকডাউন! মন্দিৰ, চিনেমাহ’ল, জিম কি খুলিব কি নুখুলিব? #📰 আজিৰ শীৰ্ষ বাতৰি\n1 মাহৰ আগতে\n#📰 আজিৰ শীৰ্ষ বাতৰি\nক'ৰোনা সংকটঃ ড০ মনমোহন সিং, দেৱেগৌড়া, প্ৰণৱ মুখাৰ্জীৰে আলোচনা প্ৰধানমন্ত্ৰী মোদীৰ - নিয়মীয়া বাৰ্তা\nনিয়মীয়া বাৰ্তা, ৬ এপ্ৰিলঃ ভাৰতত ব্যাপকভাৱে সংক্ৰমিত ক’ৰোনা ভাইৰাছৰ বাবে চিন্তিত প্ৰধানমন্ত্ৰী নৰেন্দ্ৰ মোদীয়ে দেওবাৰে দেশৰ প্ৰাক্তন প্ৰধানমন্ত্ৰী ড০ মনমোহন সিং, দেৱেগৌড়া, প্ৰাক্তন ৰাষ্ট্ৰপতি প্ৰণৱ মুখাৰ্জী, প্ৰতিভা পাটিল আৰু কংগ্ৰেছৰ প্ৰাক্তন সভাপতি ছোনিয়া গান্ধীৰ সৈতে টেলিফোনিক বাৰ্তালাপ কৰে । দেশৰ এই মহাসংকটৰ পৰা উদ্ধাৰ পাবলৈ কেনেদৰে যুঁজ আৰম্ভ কৰিছে, সেই বিষয়ে আলোচনা কৰে আৰু এই …\nক'ৰোনা সংকটঃ ড০ মনমোহন সিং, দেৱেগৌড়া, প্ৰণৱ মুখাৰ্জীৰে আলোচনা প্ৰধানমন্ত্ৰী মোদীৰ #📰 আজিৰ শীৰ্ষ বাতৰি\nকোৰোণাৰ বিৰুদ্ধে যুঁজত জয়ী কণিকা কাপুৰ, হাস্পতালৰ পৰা যাবলৈ দিয়া হ’ল ঘৰলৈ, কিন্তু...– News18 Assam\nSinger Kanika Kapoor has been discharged from Sanjay Gandhi Postgraduate Institute of Medical Sciences (SGPGIMS), Lucknow after the report of her sixth test, came negative\nকোৰোণাৰ বিৰুদ্ধে যুঁজত জয়ী কণিকা কাপুৰ, হাস্পতালৰ পৰা যাবলৈ দিয়া হ’ল ঘৰলৈ, কিন্তু... #📰 আজিৰ শীৰ্ষ বাতৰি\nকেনেকৈ ক'ৰোনামুক্ত হৈ আছে বিশ্বৰ ১৮ খন দেশ ? - নিয়মীয়া বাৰ্তা\nনিয়মীয়া বাৰ্তা, ৬ এপ্ৰিলঃ ক’ৰোনা ভাইৰাছে সমগ্ৰ বিশ্বতে আতংকৰ সৃষ্টি কৰাৰ সময়তে বৰ্তমানেও ক’ৰোনাৰ কোপদৃষ্টিৰ পৰা মুক্ত হৈ আছে বিশ্বৰ কেইবাখনো দেশ । এই মহামাৰীৰ প্ৰভাৱ নপৰাকৈ বিশ্বত যি ১৮ খন ৰাষ্ট্ৰ আছে সেইসমূহক ক’ৰোনামুক্ত দেশ হিচাপে ঘোষণা কৰিছে ৰাষ্ট্ৰসংঘই । এইসমূহ দেশ ক’ৰোনা মুক্ত হৈ থকাৰ কি যাদু সেয়া নিশ্চয় আপুনি ভাবিছে । অৱশ্যে …\nকেনেকৈ ক’ৰোনামুক্ত হৈ আছে বিশ্বৰ ১৮ খন দেশ #📰 আজিৰ শীৰ্ষ বাতৰি\nমনীষ তিব্ৰেৱালৰ সংস্পৰ্শলৈ অহা ৪৮ জনৰ ক'ভিড-১৯ নিগেটিভ - নিয়মীয়া বাৰ্তা\nনিয়মীয়া বাৰ্তা, ৬ এপ্ৰিলঃ গুৱাহাটী মহানগৰীৰ প্ৰথমজন ক’ভিড-১৯ আক্ৰান্ত মনীষ তিব্ৰেৱালৰ সংস্পৰ্শলৈ অহা ব্যক্তিসকলৰ এজনৰো শৰীৰতো লাভ কৰা নাই ক’ৰোনা ভাইৰাছৰ অৱস্থিতি । ৪৮ গৰাকী লোকৰ নমুনা সংগ্ৰহৰ ফলাফল দেওবাৰে অহাৰ পাচতেই স্বাস্থ্যমন্ত্ৰীয়ে টুইটাৰৰ জৰিয়তে প্ৰকাশ কৰে এই কথা । মনীষ তিব্ৰেৱালৰ পত্নী-সন্তানসহ নগাঁও আৰু গুৱাহাটীৰ মুঠ ৪৮ জন লোকৰ শৰীৰত ক’ভিড-১৯ নিগেটিভ পোৱা গৈছে …\nমনীষ তিব্ৰেৱালৰ সংস্পৰ্শলৈ অহা ৪৮ জনৰ ক’ভিড-১৯ নিগেটিভ #📰 আজিৰ শীৰ্ষ বাতৰি\nক'ভিড-১৯ ভাইৰাছৰ বিৰুদ্ধে ঐক্যবদ্ধভাৱে যুঁজিব ভাৰত-আমেৰিকাই - নিয়মীয়া বাৰ্তা\nনিয়মীয়া বাৰ্তা, ৫ এপ্ৰিলঃ প্ৰধানমন্ত্ৰী নৰেন্দ্ৰ মোডীয়ে শনিবাৰে মন্তব্য কৰিছে যে ক’ভিড-১৯ মহামাৰীৰ বিৰুদ্ধে ভাৰতে আমেৰিকৰ সৈতে একেলগে সহযোগিতাৰে যুঁজ দিব । সমগ্ৰ বিশ্বত হাজাৰ-হাজাৰ লোকৰ মৃত্যু আৰু লাখ লাখ লোক আক্ৰান্ত হোৱা এই বিভীষিকাময় পৰিস্থিতিত মহামাৰীৰ বিৰুদ্ধে জয়ী হ’বলৈ দুয়ো দেশে একেলগে কাম কৰিছে । মাৰ্কিন ৰাষ্ট্ৰপতি ড’নাল্ড ট্ৰাম্পৰ সৈতে শনিবাৰে এই সন্দৰ্ভত ফোনযোগে …\nক’ভিড-১৯ ভাইৰাছৰ বিৰুদ্ধে ঐক্যবদ্ধভাৱে যুঁজিব ভাৰত-আমেৰিকাই #📰 আজিৰ শীৰ্ষ বাতৰি\nহনী ট্ৰেপিং চক্ৰৰ মাষ্টাৰমাইণ্ড প্ৰতিষ্ঠিত ব্যৱসায়ী || Sivasagar Honey Trapping #📰 আজিৰ শীৰ্ষ বাতৰি\n#বহুত চিন্তাৰ বিষয় হৈ পৰিছে #📰 আজিৰ শীৰ্ষ বাতৰি\nদিল্লীৰ তবলিগী জামাতৰ অনুষ্ঠানত আছিল নেকি অসমৰ লোক? জিলা প্ৰশাসনলৈ কঠোৰ নিৰ্দেশ হিমন্ত বিশ্বৰ– News18 Assam\nHimanta Biswa Sarma requested to those people who attended in tabligh jamatis in Delhi to contact with nearest hospital.\nদিল্লীৰ তবলিগী জামাতৰ অনুষ্ঠানত আছিল নেকি অসমৰ লোক? জিলা প্ৰশাসনলৈ কঠোৰ নিৰ্দেশ হিমন্ত বিশ্বৰ #📰 আজিৰ শীৰ্ষ বাতৰি


ধাইমা (নিৰ্মালি বৰঠাকুৰ) - সাহিত্য ডট অৰ্গ\nধাইমা (নিৰ্মালি বৰঠাকুৰ)\nবাহিৰত কিনকিনকৈ বৰষুণ দি আছিল । অলপ ঠাণ্ডা অনুভৱ কৰিলে মাকনে । “গা ধুই অহাৰ কাৰণে চাগৈ ঠাণ্ডা লাগিছে,বয়সে কিমান চুলে গমকে নাপাওঁ নহয় ! হাত দীঘল ব্লাউজটোকে পিন্ধি লওঁ ।” নিজৰ মনতে ভোৰভোৰাই আলমাৰিটো খুলি ব্লাউজটো পিন্ধি ল’লে । আইনাখনত মুখখন চাই লওঁ বুলি তাই আচৰিতেই হ’ল—-তাইৰ চুলিবোৰ পকিব ধৰিছে। চকুৰ তলত অলপ অলপ ক’লা পৰিছে, মুখতো বয়সৰ আঁচোৰ পৰিছে ,শৰীৰত যৌৱনৰ চিনেই নাই ।\n-“ধাইমা, মই ওলালোঁ,কলেজলৈ যাওঁ ।”—প্ৰসেনৰ মাতত ঘূৰি চাই মাকনৰ ভাল লাগি গ’ল ।\n-অ’ বোপাকণ ,ওলালা । বৰ ধুনীয়া লাগিছে চাৰ্টৰ ৰ্ংটোৱে । শুৱাই পৰিছা ।\n-“তুমি কোৱা ৰংটো হয়নে ধাইমা ? -প্ৰসেনে মিচিকিয়াই হাঁহি ক’লে ।\n-অ’, আহাচোন । -মাকনে তাইৰ কপালৰ ক’লা ফোঁটটোৰ পৰাই কাণৰ তলতে কোনেও নেদেখাকৈ ফোঁট এটা দি ক’লে-বিয়াৰ পিচত বাহিৰলৈ ওলাইছা নহয়, কাৰো চকু নালাগক ।\nএনেতে বোৱাৰীও আহি মাকনৰ ভৰি চুই আশীৰ্বাদ ল’লে । মাকনেও হিয়া উজাৰি আশীৰ্বাদ দিলে ।ইমানবোৰ সুখ একেলগে পাই,মাকনৰ চকু চলচলীয়া হৈ পৰিল । তাইৰ অন্তহীন দুখেৰে ভৰা জীৱনৰ বহু কথাই মনলৈ জাউৰিয়ে জাউৰিয়ে আহিবলৈ ধৰিলে————\nতাইৰ মনত নপৰে দেউতাকে কৈছিল,(মাকনৰ) তাইৰ জন্মৰ পিচতেই হেনো সূতিকা ৰোগত মাক ঢুকাইছিল । পানীকেঁচুৱা ছোৱালীজনীক ডাঙৰ কৰাটো দেউতাকৰ কাৰণে সহজ নাছিল,সেয়েহে ছোৱালীজনীক তুলিবলৈ দেউতাকে পুনৰ বিয়াত বহিছিল । বিয়াৰ পিছত মাহীমাকে মাকনক নিজৰ কেঁচুৱাৰ নিচিনাকৈ ডাঙৰ কৰিছিল । মৰমৰ প্ৰথমা পত্নীয়ে এৰি থৈ যোৱা কেঁচুৱাটি নিজৰ ছোৱালীৰ দৰে মাহীমাকে ডাঙৰ কৰা দেখি দেউতাকৰ আনন্দৰ সীমা নোহোৱা হৈছিল । দিনৰ দিনটো দোকানত থাকি ৰাতি ছোৱালীজনীৰ হাঁহি ভৰা মুখখন চাই দেউতাকৰ সমস্ত কষ্ট যেন নোহোৱা হৈ গৈছিল । এনেদৰে দুবছৰ পাৰ হ’ল । মাকনে খোজ কঢ়া আৰু কথা ক’ব পৰা হ’ল । মাকনৰ ফুটা-নুফুটা কথাবোৰ ঘৰখনত সিঁচৰতি হৈ পৰিল । সেই সময়তে মাকনৰ মাহীমাকৰো গা-ভাৰী হোৱা কথাটো পোহৰলৈ আহিল । দেউতাকৰ জীৱনটো যেন সুখেৰে নভৰা হ’ল । যথা সময়ত মাকনৰ ভায়েক সিঁহতৰ সৰু পৰিয়ালটোৰ সদস্য হৈ আহিল । লাহে লাহে মাহীমাকৰ তাইৰ প্ৰতিও আদৰ আপডাল কমি আহিল । দিনটো নিজৰ ল’ৰাটোৰ লগতেই লাগি থকা হ’ল ।\nতেনেদৰেই মাকনৰ স্কুললৈ যোৱাৰ সময় আহিল । কিন্তু মাহীমাকে মাকনক স্কুললৈ পঠিওৱাৰ সলনি ল’ৰা ৰখাৰ দায়িত্বহে দিলে । দেউতাকে পুৱাই দোকানলৈ যায় আৰু ৰাতি ঘৰ সোমাই,দিনটোত কি ঘটে গমকে নাপায় । মাকনে দেউতাকক সকলো কথা ক’ব বিচাৰে কিন্তু মাহীমাকৰ চকুৰ ঠাৰত কঁপি উঠে ,বোবা হৈ যায় তাই !! দেউতাকে মৰমৰ ছোৱালীজনীক মৰম কৰিবলৈ সুবিধাই নোপোৱা হ’ল, কাৰণ ভায়েকক যে মৰম কৰিব লাগে !! মাহীমাকৰ মায়াৰ জালত দেউতাক লাহে লাহে বন্দী হ’বলৈ ধৰিলে । মাকন একাষৰীয়া হৈ পৰিল,গম নোপোৱাকৈ মাকন এদিন ডাঙৰ হ’ল । মাহীমাকৰ মনত কু বুদ্ধি খেলিবলৈ ধৰিলে —কেনেকৈ মাকনক বিয়া দি খেদিব পৰা যায় । গাভৰু হোৱাৰ দুবছৰৰ পিচতেই মাহীমাকে মাকনক দিন যোৱা বাটৰ এজন প্ৰথমা পত্নী ঢুকুৱা বয়সীয়াল লোকলৈ বিয়া দি নিচিন্ত হ’ল । অন্যায় দেখিও দেউতাকে কিন্তু একো মুখেৰে মাতিব নোৱাৰিলে ।\nবিয়াৰ পিচত নতুন ঘৰখনত নিজকে খাপ খুৱাবলৈ মাকনক বেছি সময় নালাগিছিল । কাৰণ মাকনে দেউতাকৰ ঘৰখনত যিবিলাক কাম কৰিছিল, সেই সকলো বোৰ নতুন ঘৰখনতো কৰিব লগীয়া হৈছিল । মাকনে দুখক দুখ হিচাপে নলৈছিল । শাহু নোহোৱা ঘৰখনত দেওৰেকৰ ঘৈণীয়েক জোনালীয়েই মাকনৰ শাহু হৈ পৰিছিল । ৰাতি দুপৰলৈকে ঘৰৰ সকলো কাম শেষ কৰিহে মাকনে নিজৰ কোঠালৈ যাবলৈ সময় পাইছিল । সময়বোৰত জোনালীয়ে একো –একোটা কাম দি ব্যস্ত ৰাখিছিল । শোৱনী কোঠালৈ যোৱাৰ পিচত মাকন গিৰিয়েকৰ শাৰীৰিক আৰু মানসিক অত্যাচাৰৰ সন্মুখীন হ’ব লগা হৈছিল, দেৰি কৰাৰ কাৰণে !! সময়বোৰ যেন উৰি গৈছিল । এদিন মাকনে দুমাহে গা-নোধোৱাৰ কথা জোনালীৰ দৃষ্টিগোচৰ হ’ল । হঠাতে যেন সকলো সলনি হৈ গ’ল । জোনালীৰ তাইৰ প্ৰ্তি ব্যৱহাৰ ভাল হৈ আহিল । নিজে মাক হব নোৱাৰা জোনালীক মাকনৰ খবৰটোৱে খুবেই আনন্দিত কৰিছিল । বাৰু যিহওক মাকনে অলপ সকাহ পালে কামৰ পৰা । কিন্তু গিৰিয়েকৰ অত্যাচাৰ নকমিল । মাকনে এটা ল’ৰা সন্তান জন্ম দিছিল । পিচে সন্তান সুখ মাকনে নাপালে !! গাখীৰ খুউৱাৰ বাদে ল’ৰাটোৰ মুখ চোৱাৰ ভাগ্য নিমিলিছিল মাকনৰ । কাৰণ ল’ৰাটোৰ বাকী সকলো কাম জোনালীয়ে কৰিছিল নিজৰ সন্তানৰ দৰে । মাকনৰ গিৰিয়েকে দেখিও নেদেখে । সন্তান জন্মৰ পিচত মাকনৰ দেহত শক্তি আহিল কি নাহিল ,তাইৰ ওপৰত আকৌ আৰম্ভ হৈছিল গিৰিয়েকৰ অত্যাচাৰ । মাকনে গা ধুবলৈ নাপালেই, পুনৰ গৰ্ভ গধুৰ হ’ল । তাইৰ বিষয়ে চিন্তা কৰিবলৈ কোনোৱেই নাছিল । মাক-দেউতাকেও বিয়া দি উলিয়াই দিলে মানে, যমে নিয়া ,জোঁৱাইয়ে নিয়া একেই হ’ল ।\nমাকনৰ দুখে যেন লগ নেৰা হ’ল । দুই তিনিমাহৰ ভিতৰতে মাকনৰ গিৰিয়েক সাধাৰণ জ্বৰতে ঢুকাই থাকিল । যথা-বিধিৰে দহা-কাজ শেষ কৰিলে হে মাত্ৰ , ভোজৰ দিনাই ৰাতি মাকনৰ ল’ৰাটোক লৈ জোনালী আৰু গিৰিয়েক অন্তৰ্ধান হ’ল । মাকনে যিমান পাৰে বিচাৰ-খোচাৰ কৰিলে কিন্তু জোনালীহঁতৰ কোনো শুংসুত্ৰ নাপালে । ইফালে মাকনে গম নোপোৱাকৈ বন্ধকত থোৱা ঘৰটোৰ টকা/ সুত ঘূৰাই দিবলৈ মানুহে দিগদাৰ দিবলৈ ধৰিলে । মাকনৰ নিজৰ বুলিবলৈ একো নাছিল । ঘৰৰ ইটো-সিটো বস্তু বিক্ৰী কৰি কিছুদিন চলিল । অৱশেষত হাতৰ সোণৰ খাৰুজোৰকে বিক্ৰী কৰি বাটৰ কাষতে এটা চাংঘৰ সাজি ,তাতে তামোল-পানৰ দোকান আৰু নিজে থাকিব পৰাকৈ সুবিধা কৰি,গিৰিয়েকৰ ঘৰটো এৰি দিলে । এফালে পেটত কেঁচুৱা ,তাতে বিধৱা মাকনৰ জীয়াই থকাটো অসম্ভৱ হৈ উঠিল । মাকনৰ দেহত তেতিয়াহে যেন যৌৱনে দেখা দিবলৈ পালে । দৈনিক তামোল-পানৰ দোকানত ডেকা-বুঢ়াৰ ভিৰ হ’বলৈ ধৰিলে । ৰাতি দুৱাৰত অচিনাকি টোকৰ । সকলোৱে তাইৰ ওপৰতে দোষ জাপি দিলে । এৰি দিলে সেই ঠাই, গুছি গ’ল বহুত দূৰলৈ । ঘৰ বিচাৰিবলৈ ধৰিলে কোনোবাই কাম কৰা মানুহ ৰাখিবনেকি ? চাদৰৰ আঁচলেৰে গা ধাকিব নোৱাৰা তাইৰ যৌৱন দেখি কোনেও তাইক ৰাখিবলৈ মান্তি নহ’ল । কোনোৱে দিনটো ৰাখিব পাৰিব কিন্তু ৰাতি নোৱাৰে । ইফালে মাকনক কেৱল ৰাতিৰ আশ্ৰয়ৰ প্ৰয়োজন ।\nদিনৰ দিনটো বিচৰাৰ পিচত যেনিবা এঘৰ মানুহ পালে । মানুহজনী অসুখীয়া ,দুটা ল’ৰা-ছোৱালীৰে সৈতে মানুহজন । মাকনে ভগৱানক নথৈ ধন্যবাদ জনালে । ঘৰখনত পুৱাৰ পৰা গধূলিলৈকো সকলো কাম নিজৰ ঘৰৰ দৰে নিয়াৰিকৈ কৰি যায় মাকনে । মালিকনীও তাইৰ শুশ্ৰূষাত প্ৰায় সুষ্ঠ হৈ উঠিল । কিন্তু হৰিণাৰ মাংসই বৈৰী—লাহে লাহে মালিকৰ সুপ্ত চৰিত্ৰও প্ৰকাশ পাবলৈ ধৰিলে । ঘৰটোত ইফাল-সিফাল কৰোতে, অহা-যোৱা কৰোতে মাকনৰ গাত ঠেলা এটা নমৰাকৈ তেওঁৰ নোহোৱা হ’ল । সুবিধা উলিয়াই মাকনক দিগদাৰ দিবলৈ আৰম্ভ কৰিলে । মাকনে কি কৰিব কি নকৰিব একো চিন্তা নকৰাকৈয়ে সেইখন ঘৰো এৰি ওলাই আহিল । গোটেই ৰাতিটো খোজকাঢ়ি গৈ গৈ ৰাতিপুৱা নিজকে আৱিষ্কাৰ কৰিলে চৰকাৰী হস্পিটেলত !!!! সুধিলতহে জানিব পাৰিলে যে ৰাতি মূৰ্চ্ছা যোৱা অৱস্থাত পৰি থকা দেখি কোনোবাই হস্পিটেলত থৈ গৈছিল । হাতত চেলাইন লগাই থোৱা আছিল । তাইক সাৰ পোৱা দেখি ডাক্তৰে আহি সুধিলে -“ কেনে পাইছা এতিয়া ?” ডাক্তৰৰ মৰম সনা মাত শুনি মাকনে কান্দি পেলালে । থোকা-থোকি মাতেৰে তাইৰ সমস্ত ঘটনা বিৱৰি ক’লে আৰু সন্তানটো গুচাই দিবলৈ অনুৰোধ কৰিলে । কাৰণ তাইৰ নিজৰেই জীয়াই থকাৰ কোনো স্থিৰতা নাই, পেটৰ কেঁচুৱাটো কেনেকৈ ডাঙৰ কৰিব । কিন্তু তাইৰ যে সন্তানটো গুচুৱাটো সম্ভৱ নহয় ,কাৰণ তাই এতিয়া সাতমহীয়া অন্তঃসত্বা । তাইৰ কথাবোৰ বুজি ডাক্তৰে নাৰ্চৰ কোঠাতে থাকিবলৈ পৰামৰ্শ দিলে । আৰু তেওঁ ক’লে যে সন্তানটো জন্মৰ পিচত এহাল নিঃসন্তান ভদ্ৰ লোকক গতাই দিয়া হ’ব ,গতিকে সন্তানটো জন্মলৈকে মাকনক তাতে থাকিবলৈ ক’লে যিহেতু সকলো খৰচ পাতি তেওঁলোকে বহন কৰিব কোনেও কাকো নেদেখাকৈ । সেইমতেই যথাসময়ত মাকনে এটি পুত্ৰ সন্তান জন্ম দিলে । আৰু নিঃসন্তান দম্পতী হালে সন্তানটো তুলি ল’লে ।\nমাকনৰ স্বাস্থ্য সুস্থিৰ হোৱালৈকে নাৰ্চৰ কোঠাতে তাইক থকাৰ ব্যৱস্থা কৰি দিলে । দুয়োটা সন্তানক হেৰুৱাই মাকন শাৰীৰিকতকৈ মানসিক ভাৱেহে দুৰ্বল হ’বলৈ ধৰিলে । সন্তানটো পাই দম্পতী হালে যেন নতুন জীৱন পালে । ইফালে নৱজাতকে মাকৰ গাখীৰ খাবলৈ নোপোৱাত স্বাস্থ্যৰ অৱনতি ঘটে । ডাক্তৰেও পৰামৰ্শ দিলে যে-“কেঁচুৱাটোলৈ মাকৰ গাখীৰ খুৱাব পৰা মহিলা এগৰাকী শীঘ্ৰেই বিচাৰিব লাগিব নহ’লে কেঁচুৱাটো বচোৱা সম্ভৱ নহ’ব ।” ভগৱানৰো কি মহিমা তেতিয়ালৈকে মাকন নাৰ্চৰ কোঠাতে আছিল । ডাক্তৰে মাকনক সকলো কথা কৈ দম্পতীহালৰ লগত যাবলৈ ক’লে আৰু লগতে এইটো কথা ল’লে যে মাকনে যাতে কোনো ক্ষেত্ৰতে নিজৰ পৰিচয় ল’ৰাটোৰ বা নতুন মাক-দেউতাকৰ আগত প্ৰকাশ নকৰে । মাকনেও যেন নতুন জনম ঘূৰাই পালে । হেৰুৱা পুত্ৰক পুনৰ ঘূৰাই পাই চুমাৰে উপচাই দিলে ।\nনতুন মাক-দেউতাকে ল’ৰাটোৰ নাম থ’লে প্ৰসেনজীৎ বৰুৱা,ইঞ্জিনিয়াৰ ধ্ৰুৱজীৎ বৰুৱা আৰু শিক্ষয়িত্ৰী মলয়া বৰুৱাৰ একমাত্ৰ পুত্ৰ । আৰু মাকনো হৈ পৰিল সকলোৰে ‘ধাইমা’ । ধাইমা হৈয়েই মাকনে পুতেকৰ সকলো দায়িত্ব ল’বলৈ পাই ভগৱানক নথৈ ধন্যবাদ জনালে । প্ৰসেনজীতেও মাকতকৈ ধাইমাকৰহে প্ৰয়োজন বেছিকৈ অনুভৱ কৰা হ’ল । সকলোৱে মাকনক ঘৰখনৰ এজন মুখিয়াল হিচাপে গণ্য কৰা হ’ল । মাকনক নোসোধাকৈ কোনো সিদ্ধান্তই নহয় । মাকনৰ মনত আছে প্ৰসেনজীতে প্ৰথম বিদ্যাৰম্ভ কৰোঁতে মাকনৰ ভৰি চুই আশীৰ্বাদ ল’বলৈ কৈছিল মাকে । বিয়াৰ ক্ষেত্ৰটো ছোৱালী চাবলৈ মাকনক লৈ গৈছিল । আৰু আজি নতুন বোৱাৰীজনীয়ে মাকনৰ ভৰি চুই আশীৰ্বাদ লোৱা দেখি মাকনৰ হিয়া ভৰি আহিছিল । এনেদৰেই দিনবোৰ আনন্দ-স্ফূৰ্তিৰে মাজেৰে আগবাঢ়িছিল । লাহে লাহে মাকন অসুখীয়া হৈ আহিল আৰু এদিন বিচনা ল’লে । এবছৰ দিন মাকনক প্ৰসেনজীতে বহুত শুশ্ৰূষা কৰিলে ।এদিন সেই দিনটো আহিল যিদিনা প্ৰসেনজীতৰ ঘৈণীয়েকে এজনী সুন্দৰ ছোৱালী জন্ম দিলে কিন্তু মাকনৰ যেন এইটোয়েই শেষ ইচ্ছা আছিল । সেইদিনাই মাকনে দেহ ত্যাগ কৰিলে । যথাবিধিৰে প্ৰসেনজীতে পুতেকৰ দৰে সকলো দহাকৰ্ম কৰি মাকনৰ প্ৰতি শেষ শ্ৰদ্ধা নিবেদন কৰিলে । এনেদৰেই ধাইমাৰূপী মাকনৰ জীৱনৰ পৰিসমাপ্তি ঘটিল ।\nঘৰ -The House (মানস গগৈ)\nউদ্ভট উবাচ: অমিতাভ মহন্ত\nকাঁইট (বিজয় বেজবৰুৱা)


14.01.21 Morning Assame Murli Om Shanti BapDada Madhuban\n“মৰমৰ সন্তানসকল – পিতাই তোমালোকক যি পঢ়া পঢ়ায় সেয়া বুদ্ধিত ৰাখি সকলোকে পঢ়াব লাগে, প্ৰত্যেককে পিতাৰ আৰু সৃষ্টি চক্ৰৰ পৰিচয় দিব লাগে”\nআত্মাই সত্যযুগতো ভূমিকা পালন কৰে আৰু কলিযুগতো কৰে কিন্তু পাৰ্থক্য কি?\nসত্যযুগত যেতিয়া ভূমিকা পালন কৰে তেতিয়া তাত কোনো পাপ কৰ্ম নহয়, প্ৰতিটো কৰ্ম তাত অকৰ্ম হৈ যায় কিয়নো ৰাৱণ নাই। আকৌ কলিযুগত যেতিয়া ভূমিকা পালন কৰে তেতিয়া প্ৰতিটো কৰ্ম বিকৰ্ম বা পাপ হৈ যায় কিয়নো ইয়াত বিকাৰ আছে। এতিয়া তোমালোক সংগমত আছা। তোমালোকৰ গোটেই জ্ঞান আছে।\nএতিয়া এয়াতো সন্তানসকলে জানে যে আমি বাবাৰ সন্মুখত বহি আছোঁ। বাবায়ো জানে - সন্তানসকল মোৰ সন্মুখত বহি আছে। এয়াও তোমালোকে জানা - পিতাই আমাক শিক্ষা দিয়ে, যি আকৌ আনকো দিব লাগে। পোন-প্ৰথমেতো পিতাৰহে পৰিচয় দিব লাগে কিয়নো সকলোৱে পিতাক আৰু পিতাৰ শিক্ষাক পাহৰি গৈছে। এতিয়া পিতাই যি পঢ়ায়, এই পঢ়া পুনৰ5হাজাৰ বছৰ পাছত পোৱা যাব। এই জ্ঞান আৰু অন্য কাৰো নাই। মুখ্য হ'ল পিতাৰ পৰিচয়। তাৰপাছত এইটোও বুজাব লাগে যে আমি সকলো ভাই ভাই হওঁ। গোটেই সৃষ্টিৰ যিমানবোৰ আত্মা আছে, সকলো পৰস্পৰ ভাই ভাই। সকলোৱে নিজৰ প্ৰাপ্ত ভূমিকা এই শৰীৰৰ দ্বাৰা পালন কৰে। এতিয়াতো পিতা আহিছে নতুন সৃষ্টিলৈ লৈ যাবৰ বাবে, যাক স্বৰ্গ বুলি কোৱা হয়। কিন্তু আমি সকলো ভাই পতিত, এজনো পাৱন (পৱিত্ৰ) নহয়। সকলো পতিতক পাৱন কৰি তোলোঁতা হয়েই এজন পিতা। এইখন হয়েই পতিত, বিকাৰী, ভ্ৰষ্টাচাৰী ৰাৱণৰ সৃষ্টি। ৰাৱণৰ অৰ্থই হৈছে5বিকাৰ স্ত্ৰীৰ মাজত,5বিকাৰ পুৰুষৰ মাজত। বাবাই বহুত সৰল ৰীতিৰে বুজায়। তোমালোকেও এনেদৰে বুজাব পাৰা। গতিকে প্ৰথমে এইটো বুজোৱা যে আমাৰ; আত্মাসকলৰ তেওঁ পিতা হয়। আমি সকলো ভাই ভাই। সোধা যে এইটো ঠিক হয়নে? লিখা - আমি সকলো ভাই ভাই। আমাৰ পিতাও এজন, আমাৰ সকলো আত্মাৰ তেওঁ হ'ল পৰম আত্মা, তেওঁক পিতা বুলি কোৱা হয়। এইটো দৃঢ়ভাৱে ধাৰণ কৰা তেতিয়া সৰ্বব্যাপী আদি (ভুল ধাৰণা) আগতেই আঁতৰি যাব। ‘অল্ফ’ৰ (পিতাৰ) বিষয়ে প্ৰথমে পঢ়িব লাগে। কোৱা, এয়া ভালদৰে বহি লিখা। আগতে সৰ্বব্যাপী বুলি কৈছিলা, এতিয়া বুজিছোঁ যে সৰ্বব্যাপী নহয়। আমি সকলো ভাই ভাই, সকলো আত্মাই কয় – গড্ ফাদাৰ, পৰমপিতা। প্ৰথমেতো এইটো নিশ্চয় কৰিব লাগে যে আমি আত্মা, পৰমাত্মা নহয়। আমাৰ মাজত পৰমাত্মা ব্যাপক হৈ থকা নাই। সকলোতে আত্মা ব্যাপক হৈ আছে। আত্মাই শৰীৰৰ আধাৰত ভূমিকা পালন কৰে, এইটো দৃঢ় কৰোৱা। বাৰু, আকৌ সেই পিতাই সৃষ্টিৰ আদি-মধ্য-অন্তৰ জ্ঞানো শুনায়, অন্যতো কোনেও নাজানে যে এই সৃষ্টি চক্ৰৰ বয়স কিমান। পিতাইহে শিক্ষকৰ ৰূপত বহি বুজায়। লাখ লাখ বছৰৰতো কথাই নাই। এই চক্ৰ অনাদি, সঠিক পূৰ্ব নিৰ্ধাৰিত, এইটো জানিব লাগে। সত্যযুগ-ত্ৰেতা অতীত হ'ল, টুকি ৰাখা। তাক যথাক্ৰমে কোৱা হয় স্বৰ্গ আৰু অৰ্দ্ধ (চেমি) স্বৰ্গ। য'ত দেৱী-দেৱতাসকলৰ ৰাজত্ব চলে, তেওঁলোক 16 কলা, তেওঁলোক 14 কলা। লাহে লাহে কলা কমি যায়। সৃষ্টি পুৰণিতো নিশ্চয় হ'ব নহয় জানো। সত্যযুগৰ প্ৰভাৱ বহুত বেছি। নামেই হৈছে স্বৰ্গ, হেভেন, নতুন সৃষ্টি.... তাৰেই মহিমা কৰিব লাগে। নতুন সৃষ্টিত হয়েই এক আদি সনাতন দেৱী-দেৱতা ধৰ্ম। প্ৰথমে পিতাৰ পৰিচয় তাৰপাছত চক্ৰৰ পৰিচয় দিয়া হয়। চিত্ৰও তোমালোকৰ লগত আছে - নিশ্চয় জগাবলৈ। এই সৃষ্টিৰ চক্ৰ ঘূৰি থাকে। সত্যযুগত লক্ষ্মী-নাৰায়ণৰ ৰাৰ্জত্ব আছিল, ত্ৰেতাত ৰাম-সীতাৰ। এয়া হ'ল আধাকল্প, দুটা যুগ অতীত হ'ল তাৰপাছত আহে দ্বাপৰ-কলিযুগ। দ্বাপৰত ৰাৱণ ৰাজ্য। দেৱতাসকল বাম মাৰ্গত গুচি যায় তেতিয়া বিকাৰৰ শৃংখলা (চিষ্টেম) হৈ যায়। সত্যযুগ-ত্ৰেতাত সকলো নিৰ্বিকাৰী হৈ থাকে। এক আদি সনাতন দেৱী-দেৱতা ধৰ্ম থাকে। চিত্ৰও দেখুৱাব লাগে, মৌখিকভাৱেও বুজাব লাগে। পিতাই আমাক শিক্ষক হৈ এনেকৈ পঢ়ায়। পিতাই নিজৰ পৰিচয় স্বয়ং আহি দিয়ে। নিজেই কয় - মই আহোঁ পতিতক পাৱন কৰি তুলিবলৈ সেয়েহে মোক শৰীৰ নিশ্চয় লাগে। নহ'লে কথা কেনেকৈ পাতিম। মই চৈতন্য, সত্য আৰু অমৰ। আত্মা সতো, ৰজো, তমোত আহে। আত্মাহে পাৱন আৰু পতিত হয় সেইবাবে কোৱা হয় পতিত আত্মা, পাৱন আত্মা। আত্মাতেই সকলো সংস্কাৰ আছে। অতীতৰ কৰ্ম বা বিকৰ্মৰ সংস্কাৰ আত্মাই লৈ আহে। সত্যযুগত বিকৰ্ম নহয়েই। কৰ্ম কৰে, ভূমিকা পালন কৰে কিন্তু সেই কৰ্ম অকৰ্ম হৈ যায়। গীতাতো সেয়া লিখা আছে, এতিয়া তোমালোকে বাস্তৱত বুজি আছা। জানা যে বাবা আহিছে পুৰণি সৃষ্টিৰ পৰিৱৰ্তন কৰিবলৈ, নতুন সৃষ্টি গঢ়িবলৈ। য'ত কৰ্ম অকৰ্ম হৈ যায় তাকেই সত্যযুগ বুলি কোৱা হয় আৰু আকৌ য'ত সকলো কৰ্ম, বিকৰ্ম হয় তাক কলিযুগ বুলি কোৱা হয়। তোমালোক এতিয়া সংগমত আছা। বাবাই দুয়োফালৰ কথা বুজায়। সত্যযুগ-ত্ৰেতাতো হৈছে পৱিত্ৰ সৃষ্টি, তাত কোনো পাপ নহয়। যেতিয়া ৰাৱণ ৰাজ্য আৰম্ভ হয় তেতিয়াহে পাপ হয়। তাত বিকাৰৰ নাম নাথাকে। চিত্ৰতো সন্মুখত আছে ৰামৰাজ্য আৰু ৰাৱণ ৰাজ্য। পিতাই বুজায় - এয়া হৈছে পঢ়া। পিতাৰ বাহিৰে অন্য কোনেও নাজানে। এই পঢ়াতো তোমালোকৰ বুদ্ধিত থাকিব লাগে, পিতাও স্মৃতিলৈ আহে, চক্ৰও বুদ্ধিত আহি যায়। চেকেণ্ডত সকলো স্মৃতিলৈ আহি যায়। বৰ্ণনা কৰিবলৈ সময় লাগে। ইয়াৰ তিনিটা আধাৰ আছে। বৃক্ষ এনেকুৱা হয়, বীজ আৰু বৃক্ষ চেকেণ্ডত স্মৃতিলৈ আহি যাব। এইটো বীজ অমুক বৃক্ষৰ, ইয়াৰ পৰা এনেকুৱা ফল ওলায়। এয়া বেহদৰ মনুষ্য সৃষ্টিৰূপী বৃক্ষ কেনেকুৱা, ইয়াৰ ৰহস্য তোমালোকে বুজোৱা। সন্তানসকলক সকলোখিনি বুজোৱা হৈছে - আধাকল্প ৰাজবংশ কেনেকৈ চলে আকৌ ৰাৱণ ৰাজ্য হয় গতিকে যিসকল সত্যযুগ-ত্ৰেতাবাসী, তেওঁলোকেই দ্বাপৰবাসী হয়গৈ। বৃক্ষৰ বৃদ্ধি হৈ গৈ থাকে। আধাকল্পৰ পাছত ৰাৱণ ৰাজ্য হয়, বিকাৰী হৈ যায়। পিতাৰ পৰা যি উত্তৰাধিকাৰ পালে সেয়া আধাকল্প চলিল। জ্ঞান শুনাই উত্তৰাধিকাৰ দিলে, সেই প্ৰালব্ধ ভোগ কৰিলে অৰ্থাৎ সত্যযুগ-ত্ৰেতাত সুখ পালে। তাক সুখধাম, সত্যযুগ বুলি কোৱা হয়। তাত দুখ নহয়েই। কিমান সৰলকৈ বুজায়। এজনক বুজোৱা নে বহুতক বুজোৱা - তেন্তে এনেকৈ মনোযোগ দিব লাগে, বুজি পায়, ‘হয় হয়’ বুলি কয়নে? কোৱা টুকি গৈ থাকা। কোনো শংকা থাকিলে সুধিবা। যি কথা কোনেও নাজানে সেয়া আমি বুজাওঁ। আপোনালোকে একোৱেই নাজানে, তেন্তে কি সুধিব?\nবাবাইতো এই বেহদৰ বৃক্ষৰ ৰহস্য বুজায়। এই জ্ঞান এতিয়া তোমালোকে বুজি পোৱা। পিতাই বুজাইছে তোমালোক 84 ৰ চক্ৰত কেনেকৈ আহা। এয়া ভালদৰে টুকি ৰাখা পাছত ইয়াৰ ওপৰত বিচাৰ কৰিব লাগে। যেনেকৈ শিক্ষকে ৰচনা (নিৱন্ধ) দিয়ে পাছত ঘৰলৈ গৈ পুনৰীক্ষণ (ৰিভাইজ) কৰি আহে নহয় জানো। তোমালোকেও এই জ্ঞান দিয়া পাছত চোৱা কি হয়। খবৰ লৈ থাকা। প্ৰত্যেকটো কথা ভালদৰে বুজোৱা। পিতা-শিক্ষকৰ কৰ্তব্যৰ বিষয়ে বুজাই তাৰপাছত গুৰুৰ বিষয়ে বুজোৱা। তেওঁক আহ্বানেই কৰিছা যে আহি আমাক পতিতসকলক পাৱন কৰি তোলক। আত্মা পাৱন হ’লে তেতিয়া শৰীৰো পাৱন পায়। যেনেকুৱা সোণ তেনেকুৰা অলংকাৰ হয়। 24 কেৰেটৰ সোণ ল'লে, খাদ (অন্য ধাতু) মিহলি নকৰিলে তেতিয়া অলংকাৰো তেনেকুৱা সতোপ্ৰধান হ'ব। খাদ মিহলি কৰা বাবে তমোপ্ৰধান হৈ হৈছে। প্ৰথমে ভাৰত 24 কেৰেট বিশুদ্ধ সোণৰ চৰাই আছিল অৰ্থাৎ সতোপ্ৰধান নতুন সৃষ্টি আছিল পাছত তমোপ্ৰধান হ'ল। এয়া পিতাইহে বুজায়, অন্য কোনো মনুষ্য গুৰুসকলে নাজানে। আহ্বান কৰে আহি পাৱন কৰি তোলক। সেয়াতো গুৰুৰ কাম। বানপ্ৰস্থ অৱস্থাত মনুষ্যই গুৰুৰ শৰণ লয়। বাণীৰ উৰ্দ্ধৰ স্থানতো হ'ল নিৰাকাৰ সৃষ্টি (ইনক’ৰপোৰিয়েল ৱৰ্ল্ড), য'ত আত্মাসকল থাকে। এয়া হ'ল সাকাৰ সৃষ্টি (ক’ৰপোৰিয়েল ৱৰ্ল্ড)। এয়া হৈছে দুয়োৰে মিলন। তাততো শৰীৰ নাথাকে। তাত কোনো কৰ্ম নহয়। পিতাৰতো গোটেই জ্ঞান আছে। নাটকৰ পৰিকল্পনা অনুসৰি তেওঁক কোৱাই হয় জ্ঞানপূৰ্ণ। তেওঁ চৈতন্য সত্য-চৈতন্য-আনন্দ স্বৰূপ হোৱাৰ বাবে তেওঁক জ্ঞানপূৰ্ণ বুলি কোৱা হয়। আহ্বানো কৰে হে পতিত-পাৱন, জ্ঞানপূৰ্ণ শিৱবাবা, তেওঁৰ নাম সদায় ‘শিৱ’ই হয়। বাকী আত্মাসকল সকলো আহে ভূমিকা পালন কৰিবলৈ। সেয়েহে ভিন্ন ভিন্ন নাম ধাৰণ কৰে। পিতাক আহ্বান কৰে কিন্তু তেওঁলোকৰ একো বোধ নাথাকে। নিশ্চয় ভাগ্যশালী ৰথো থাকিব, য'ত পিতাই প্ৰৱেশ কৰি তোমালোকক পৱিত্ৰ সৃষ্টিলৈ লৈ যাব। সেয়েহে পিতাই বুজায় - মৰমৰ সন্তানসকল, মই তেওঁৰ শৰীৰত আহোঁ যি বহুত জন্মৰ অন্তত আছে, সম্পূৰ্ণ 84 জন্ম লয়। ভাগ্যশালী ৰথত আহিবলগীয়া হয়। প্ৰথম নম্বৰততো হৈছে শ্ৰীকৃষ্ণ। তেওঁ হৈছে নতুন সৃষ্টিৰ মালিক। আকৌ তেৱেঁই অৱনমিত হয়। সতোপ্ৰধানৰ (গ’ল্ডেনৰ) পৰা সতো (চিলভাৰ), তমো (ক'পাৰ), তমোপ্ৰধান (আইৰণ এজত) যুগত আহি উপনীত হয়। এতিয়া আকৌ তোমালোক তমোপ্ৰধানৰ পৰা সতোপ্ৰধান হৈ আছা। পিতাই কয় - কেৱল মোক নিজৰ পিতাক স্মৰণ কৰা। যাৰ শৰীৰত প্ৰৱেশ কৰিলোঁ তেওঁৰ (ব্ৰহ্মাৰ) আত্মাততো অলপমানো জ্ঞান নাছিল। তেওঁৰ শৰীৰত প্ৰৱেশ কৰোঁ সেয়েহে তেওঁক ভাগ্যশালী ৰথ বুলি কোৱা হয়। নহ'লেতো সকলোতকৈ উচ্চতো এই লক্ষ্মী-নাৰায়ণ হয়, এওঁলোকৰ শৰীৰত প্ৰৱেশ কৰিব লাগে। কিন্তু তেওঁলোকৰ শৰীৰত পৰমাত্মা প্ৰৱেশ নকৰে সেইবাবে তেওঁলোকক ভাগ্যশালী ৰথ বুলি কোৱা নহয়। ৰথত আহি পতিতসকলক পাৱন কৰি তুলিব লাগে, তেন্তে নিশ্চয় কলিযুগী তমোপ্ৰধান হ’ব নহয় জানো। নিজেই কয় - মই বহুত জন্মৰ অন্তত আহোঁ। গীতাতো সঠিক শব্দ আছে। গীতাকেই সৰ্বশাস্ত্ৰৰ ভিতৰত শিৰোমণি বুলি কোৱা হয়। এই সংগমযুগতেই পিতা আহি ব্ৰাহ্মণ কুল আৰু দেৱতা কুল প্ৰতিষ্ঠা কৰে। বহুত জন্মৰ অন্তত অৰ্থাৎ সংগমযুগতহে পিতা আহে। পিতাই কয় - মই বীজৰূপ হওঁ। কৃষ্ণতো হৈছে সত্যযুগৰ বাসিন্দা। তেওঁক অন্য স্থানততো (যুগততো) কোনেও দেখা পাব নোৱাৰে। পুনৰ্জন্মততো নাম, ৰূপ, দেশ, কাল সকলো সলনি হৈ যায়। চাৰিত্ৰিক বৈশিষ্ট্যই সলনি হৈ যায়। প্ৰথমতে কনমানি শিশু সুন্দৰ হয় তাৰপাছত ডাঙৰ হয় তেওঁ আকৌ শৰীৰ ত্যাগ কৰি অন্য সৰু শৰীৰ লয় (শিশু হয়)। এই ৰচি থোৱা খেলখন নাটকত নিৰ্ধাৰিত হৈ আছে। অন্য শৰীৰ ল'লে তেতিয়া তেওঁক কৃষ্ণ বুলি নক’ব। সেই অন্য শৰীৰৰ নাম আদি বেলেগ হ'ব। সময়, চাৰিত্ৰিক বৈশিষ্ট্য, তিথি-তাৰিখ আদি সকলো সলনি হৈ যায়। বিশ্বৰ ইতিহাস-ভূগোল হুবহু পুনৰাবৃত্তি হয় বুলি কোৱা হয়। গতিকে এই নাটক পুনৰাবৃত্তি হৈ থাকে। সতো, ৰজো, তমোত আহিবই লাগে। সৃষ্টিৰ নাম, যুগৰ নাম সকলো সলনি হৈ থাকে। এতিয়া এয়া হৈছে সংগমযুগ। মই আহোঁৱেই সংগমত। মই তোমালোকক গোটেই বিশ্বৰ সত্য ইতিহাস-ভূগোল শুনাওঁ। আদিৰ পৰা অন্তলৈকে অন্য কোনেও নাজানেই। সত্যযুগৰ আয়ুস কিমান আছিল, এয়া নজনাৰ বাবে লাখ লাখ বছৰ বুলি কৈ দিয়ে। এতিয়া তোমালোকৰ বুদ্ধিত সকলো কথা আছে। তোমালোকে ভিতৰি এইটো দৃঢ় কৰিব লাগে যে পিতা, পিতা-শিক্ষক-সৎগুৰু হয়, যিজনে পুনৰাই সতোপ্ৰধান হ'বলৈ বহুত ভাল যুক্তি (উপায়) শুনায়। গীতাতো আছে দেহ সহিত দেহৰ সকলো ধৰ্ম এৰি নিজক আত্মা বুলি বুজা। নিজৰ ঘৰলৈ নিশ্চয় উভতি যাব লাগিব। ভক্তি মাৰ্গত ভগৱানৰ ওচৰত যাবৰ কাৰণে কিমান পৰিশ্ৰম কৰে। সেয়া হৈছে মুক্তিধাম, কৰ্মৰ পৰা মুক্ত। আমি নিৰাকাৰ লোকত গৈ বহোঁ। ভাৱৰীয়া ঘৰলৈ গ'ল তেন্তে ভূমিকা পালন কৰাৰ পৰা মুক্ত হ'ল। সকলোৱে বিচাৰে আমি যেন মুক্তি পাওঁ। মোক্ষতো কোনেও পাব নোৱাৰে। এইখন নাটক অনাদি-অবিনাশী হয়। কোনোৱে কয় এই অহা-যোৱাৰ ভূমিকা আমাৰ পচন্দ নহয়, কিন্তু এইক্ষেত্ৰত একো কৰিব নোৱাৰে। এইখন অনাদি নাটক ৰচি থোৱা আছে। কোনেও মোক্ষ পাব নোৱাৰে। সেই সকলোবিলাক হ'ল অনেক প্ৰকাৰৰ মনুষ্য মত। এয়া হৈছে শ্ৰীমত, শ্ৰেষ্ঠ কৰি তোলাৰ। মনুষ্যক শ্ৰেষ্ঠ বুলি কোৱা নহয়। দেৱতাসকলক শ্ৰেষ্ঠ বুলি কোৱা হয়। তেওঁলোকৰ আগত সকলো নতশিৰ হয়। তেন্তে তেওঁলোক শ্ৰেষ্ঠ নহ'ল জানো। কৃষ্ণ হৈছে দেৱতা বৈকুণ্ঠৰ ৰাজকুমাৰ। তেওঁ ইয়ালৈ কেনেকৈ আহিব। তেওঁ গীতাও শুনোৱা নাই। শিৱৰ আগত গৈ কয় - আমাক মুক্তি দিয়া। তেওঁতো কেতিয়াও জীৱনমুক্তি, জীৱনবন্ধনত নাহেই সেইবাবে তেওঁক আহ্বান কৰে যে মুক্তি দিয়া। জীৱনমুক্তিও তেওঁ দিয়ে। ভাল বাৰু!\n(1) আমি সকলো আত্মাৰূপত ভাই ভাই হওঁ, এইটো পাঠ দৃঢ় কৰিব আৰু কৰাব লাগে। নিজৰ সংস্কাৰক স্মৃতিৰ দ্বাৰা সম্পূৰ্ণ পাৱন কৰি তুলিব লাগে।\n(2) 24 কেৰেট বিশুদ্ধ সোণ (সতোপ্ৰধান) হ'বৰ বাবে কৰ্ম-অকৰ্ম-বিকৰ্মৰ গূঢ় গতি বুদ্ধিত ৰাখি এতিয়া কোনো বিকৰ্ম কৰিব নালাগে।\nসময়ত প্ৰতিটো গুণ বা শক্তিক ব্যৱহাৰ কৰোঁতা অনুভৱী মূৰ্ত হোৱা\nব্ৰাহ্মণ জীৱনৰ বিশেষত্ব হ'ল অনুভৱ। যদি এটাও গুণ বা শক্তিৰ অনুভূতি নহয় তেন্তে কেতিয়াবা নহয় কেতিয়াবা বিঘ্নৰ বশীভূত হৈ যাব। এতিয়া অনুভূতিৰ পাঠ্যক্ৰম আৰম্ভ কৰা। প্ৰতিটো গুণ বা শক্তিৰূপী সম্পদ ব্যৱহাৰ কৰা। যি সময়ত যিটো গুণৰ আৱশ্যকতা হয় সেই সময়ত তাৰ স্বৰূপ হৈ যোৱা। জ্ঞানৰ ৰীতিৰে বুদ্ধি ৰূপী চন্দুকত (লকাৰত) সম্পদ ৰাখি নথ'বা, ব্যৱহাৰ কৰা তেতিয়া বিজয়ী হ'ব পাৰিবা আৰু “বাঃ ৰে মই”ৰ গীত সদায় গাই থাকিবা।\nস্পৰ্শকাতৰ (দুৰ্বল) সংকল্প সমাপ্ত কৰি শক্তিশালী সংকল্প ৰচোঁতাজনহে ‘ডবল্ লাইট’ হৈ থাকে।


অবতৰতে পাতি যাওঁ বিয়া – মাধুৰ্য্য গোস্বামী – ফটাঢোল\nচ’চিয়েল মিডিয়াত ভাইৰেল হোৱা মেছেজ এটা পঢ়া মনত পৰে। মেছেজটোত কোনোবা ‘জ্ঞানী’ পুৰুষে বিয়া পতাৰ এশ এটামান কুফল কৰি শেষত লিখিছে, “তথাপি মই কওঁ, সকলোৱে এবাৰ হ’লেও অন্ততঃ বিয়া পতা উচিত। কাৰণ জীৱনত সুখেই সকলো নহয়”। এই বাক্যশাৰী পঢ়ি মোৰদৰে ডাংবৰলাৰ মূৰৰ অৱশিষ্ট ত্ৰিশডাল চুলি দাং খোৱাৰে কথা। যিস্থলত এবাৰ বিয়া পাতিলেই মানুহৰ সুখ, শান্তি ধূলিসাৎ হৈ যায়, তেনেস্থলত আমাৰ গাঁৱৰ ‘সতেনে’ কি সাহসত ইমানবাৰ বিয়া পাতিছিল!\nঅ’ ৰ’ব ৰ’ব, এই সতেন বোলা মহাপুৰুষজনৰ সৈতে আপোনালোকক চিনাকি কৰাই দিয়াই হোৱা নাই। আচলতে অমুকা মানে এইখিনি লিখি থকা অধমজন মোমায়েকহঁতৰ ঘৰত থাকি ডাঙৰ হোৱা। মামাহঁতৰ ঘৰৰ ওচৰতে এই সতেন বোলা ‘মহাপুৰুষ’জনৰ ঘৰ। এতিয়াও সতেনৰ বয়স পঞ্চল্লিছৰ বেছি হ’ব নালাগে। আচল নামটো তাৰ সত্যেন নে কিবা তেনেধৰণৰহে। টান নাম উজু কৰা আৰু উজু নাম টান কৰা নলবৰীয়া মানুহৰ পুৰণি অভ্যাস। কাজেই তাৰ নামটো হ’লগৈ সতেন। পিচে গাঁৱত তেৰা বিখ্যাত আন এটা কাৰণতহে। সি এতিয়ালৈ হেনো ১২ বাৰ বিয়া পাতিছে। সংখ্যাটো ঠিকেই পঢ়িছেতো? পঢ়িছে যদি বিশ্বাস কৰিব পাৰিছেনে? নাইপৰা, নহয় জানো? পিচে এইটোৱেই সঁচা কথা। অৱশ্যে সি সামাজিকভাৱে এবাৰো বিয়া পতা নাই। গোটেইখিনি হৰলুকী বিয়া; মানে পলুৱাই অনা। দুই-তিনিমাহ থকাৰ পিছত তাৰ অত্যাচাৰত বা অসভ্যামিত প্ৰায়েই ঘৈণীয়েকবোৰে তাক এৰি থৈ যায়। হ’লে কি হ’ব, সিতো আৰু চবৰে দৰে ‘দুৰ্কপলীয়া’ নহয়। গতিকে কেইদিনমান পিছতেই সি আন এগৰাকী আনি ঘৰ সুমুৱাই। বিশ বছৰমান নৌহোৱাৰপৰাই তাৰ এই কাৰ্য কিছুবছৰ ধৰি চলাৰ পিছত যেতিয়াই বাৰ নম্বৰজনীৰ প্ৰৱেশ ঘটিল, তেতিয়াৰপৰাই তাৰ এই ‘ম্যাদ উকলা প্ৰেম’ৰো অন্ত পৰিল। যোৱা বহুবছৰ ধৰি তাৰ সেইজনীৰ লগতে সংসাৰ। গাঁৱৰ মানুহেও স্বস্তিৰ নিশ্বাস এৰিলে বোলে যাহওক, অন্ততঃ এজনী টিকিল তাৰ লগত। মাজে মাজে এইবুলিও শুনো বোলে তাৰ প্ৰথমজনীৰ ফালৰ ল’ৰা হেনো এতিয়া আমাৰ বয়সৰেই। মুঠতে সতেনক সতেন বুলি নকৈ ‘সতেন দ্য লিজেণ্ড’ বুলিবই পাৰি। সাধাৰণতে এইধৰণে কথা লিখাটোও খুব এটা ‘ৰিস্কি’ কাৰবাৰ মোৰ বাবে। কাৰণ কোনোবা নাৰীবাদীয়ে এইবোৰ কাহিনী জানিলে সতেনকতো বখলিয়াবই, লগতে মোৰো যে এলআইচিৰ লাইফ ইঞ্চিওৰেঞ্চ কৰিব লাগিব সেয়া খাটাং।\nআমি বুজা হোৱা দিন ধৰি সতেনক গাঁৱত থকা দেখা নাই যদিও সি কিমান বিখ্যাত তাৰ এটা উদাহৰণ দিলেই বুজিবলৈ যথেষ্ট। এতিয়াও যদি গাঁৱত বা ওচৰৰ কোনোবা গাঁৱত কোনোবাই এজনীতকৈ বেছি বিয়া পাতে বা পলুৱাই আনে, গাঁৱৰ মানুহে তথাপিও ক’ব, “হ’লিও আমাৰ সতেনক নৰে কুনো”। মানে যিমানেই কোনোবাই বিয়া পাতক, সতেনৰ সমান নোৱাৰে। মোৰতো এনেকুৱা লাগে যেন ভাৰতবৰ্ষৰ আটাইতকৈ বেছি মহিলাৰ লগত সংসাৰ কৰা মানুহৰ ৰেকৰ্ড উলিয়ালে সতেনেই জয়ী হ’ব। ইমানজনীৰ লগত সংসাৰ কৰা মই বহুত কম ৰজা-মহাৰজা, শ্বেইখৰ নাম শুনিছোঁ।\nযাহওক, সতেনৰ পিছে পিছে যোৱা আন এটা গাঁৱৰ ল’ৰা হ’ল বাদল। বাদলেও এতিয়ালৈকে কমেও চাৰিবাৰমান পলুৱাই নিছে ছোৱালী। পিচে সি বিখ্যাত আন এটা কাৰণতহে। এবাৰ হেনো সি বেলেগ ল’ৰালৈ ছোৱালী পলুৱাই নি পুলিচৰ হাতত পৰি উত্তম-মধ্যম খাবলগীয়া হৈছিল। হেৰৌ, মানুহে নিজলৈ এজনী আনিব নোৱাৰে, সি আকৌ বেলেগলৈ পলুৱাই নিয়া দাতাকৰ্ণ ওলাল।\nআন এটা জমনি কাহিনীৰ নায়ক হ’ল শৈশৱত আমাৰ লগত একেলগে পঢ়া ‘বৰলা’। ৰ’ব, নামটো দেখি হাঁহি উঠিছে নেকি? উপায় নাই বুজিছেনে? তাক গাঁৱত সৰুৰপৰা মতা নাম সেইটোৱেই। আচল নাম খনিন কোন কাহানিবাই ক’ৰবাত লুকাল। কাহিনীটো চমুকৈ এনেধৰণৰ যে বৰলাই ওচৰৰ গাঁৱৰে ছোৱালী এজনী আজি কিছুবছৰ আগত পলুৱাই আনিলে। অনাৰ পিছতে সি কিছুদিন অ’ত-ত’ত লুকাই ফুৰি বহুদিনৰ মূৰত ঘৰলৈ ঘূৰি আহিল। ছোৱালীৰ ঘৰৰ মানুহে কথাটো গম পাই তাক আদৰ-সাদৰকৈ এদিন ঘৰলৈ ভাত খাবলৈ মাতিলে। বৰলা গৈ পোৱাৰ পিছত ভাতৰ পাতত তাক বিধে বিধে ব্যঞ্জনেৰে আপ্যায়ন কৰা হ’ল। সিও ভাতগৰাহ মুখলৈকে নিবলৈ ওলাইছিলহে, তেনেতে দেখিলে যে তাৰ প্ৰেয়সী মানে কইনাই দুৱাৰমুখতে ৰৈ কান্দি আছে। বৰলায়ো ভাতগৰাহ পাতত এৰি তাইক সুধিলে কি হ’ল বুলি। তেতিয়াহে সি গম পালে ভাতত হেনো বিহ দিয়া আছে। মুঠতে তাৰপিছত এখন মস্ত কাজিয়া আৰু উখনাউখনি। দেখিছেনে কাৰবাৰ? সি যি কি নহওক, বৰ্তমান বৰলা দুজনীকৈ ছোৱালীৰ ‘সফল’ বাপেক।\nএনেধৰণৰ কাহিনীৰে গাঁও ভৰি আছে আমাৰ মামাহঁতৰ। বোৱাৰীক দেখি টকালি পৰা শহুৰেকৰ লোভ দেখি পুতেকে ঘৈণীয়েকক পহৰা দিয়া কাহিনীও কম নহয়। তেহেলৈ এইবোৰ এৰিছোঁ।\nএইবাৰ আহিছোঁ মূল কথাটোলৈ, মানে অমুকাৰ কেচটোলৈ। যোৱাবছৰ হৈ যোৱা উপনয়নত মোক মামাহঁতৰ ককাই সোণৰ আঙুঠি এটা দিলে। ডিজাইনটো মোক নিজৰ পচন্দমতে বনাই ল’বলৈ কোৱাত আঙুঠিটোৰ ওপৰত নামৰ আদ্যক্ষৰ ‘M’ এটা লিখি ল’লোঁ। তাতেই লাগিল পয়মাল। যিয়েই আঙুঠিটো দেখা হ’ল তেওঁলোকেই সোধা হ’ল বোলে বিয়া গ’ল নেকি, নে আঙুঠি পিন্ধোৱা? বুজিছেনে এতিয়া অৱস্থাটো মোৰ? আঙুঠিৰ মোহো এৰিব নোৱাৰোঁ, কাৰণ আঙুঠি চেইন বা হাতত কিবা পিন্ধা মোৰ চখ, এইফালে ৰাইজৰ প্ৰশ্নত মোৰ চকুলো ব’বলগা অৱস্থা। নহ’বনো কিয়? যি বয়সত মই আজি প্ৰেম সমুদ্ৰত ক্ৰুজ জাহাজ চলাব লাগিছিল, যি বয়সত জান, দেহা বুলি ছোৱালীয়ে মোৰ চুলিত আঙুলি ফুৰাব লাগিছিল, সেই বয়সত মোৰ চুলি আধা গ’ল; থকাকেইডালৰো বিছ শতাংশমান পকিলে, দাঢ়িও চাৰি-পাঁচডাল পকিল। কাজেই এই অৱস্থা হ’লগৈ যে মোৰ প্ৰেয়সী হ’বলগা বয়সৰ ছোৱালীৰ আজি মই কেৱল ‘দাদা’ হ’বলগা হৈছে। যিখন মুলুকত অনিৰুদ্ধই ঊষাক পলুৱাই নি প্ৰথম গন্ধৰ্ব বিবাহৰ সূচনা কৰিলে, সেই ৰাস্তাৰে বাট বুলি সতেন, বাদলহঁতৰ দৰে মানুহে অজস্ৰ মানুহে প্ৰেমসাগৰত ৱান আফটাৰ এনাদাৰ নৌকা সলাই সলাই চলালে, তাত এনেহেন দুমোনীয়া ওজনৰ ‘তজবজীয়া’ চফল ডেকা এজনৰ হিয়া দিয়া নিয়াৰ বাবেও ছোৱালী এজনীৰ আকাল হোৱাটো কেনে চৰম দূৰ্ভাগ্যৰ কথা?\nএসময়ত দুষ্মন্তই দি যোৱা আঙুঠি এটাই শকুন্তলাই চিন হিচাপে ৰাখিছিল। আজিও ঠিক তেনে এটা আঙুঠিয়েই মোৰ হাতত ৰৈ মোলৈ ভ্ৰূকুটি কৰিছে। এসময়ত প্ৰেমৰ জোৱাৰত আথানি-আবানি হোৱা হৃদয়খনে চ’ত, ভাদ, পুহৰদৰে আবতৰীয়া দিনকো নেওচি এতিয়াও কোনোবা নৈত নৌকা মেলিবলৈ প্ৰস্তুত। সেইকাৰণে “এবাৰত নোৱাৰিলে এশবাৰে কৰা” মহান বাক্যশাৰী আওৰাই আওৰাই মই নিজৰ চেষ্টাত ব্ৰতী এতিয়াও। জয় হনুমান বুলি জাপ মাৰি দিবলৈও ভয়, কাৰণ সেইজনো আবিয়ৈ। গতিকে লাহে-ধীৰে ইফালে-সিফালে চাই কুমজেলেকুৱাৰ দৰে আগুৱাইহে আছোঁ। এৰেঞ্জড মেৰেজ, লাভ মেৰেজ, জোৰ-জবৰদস্তি পতা বিয়া, ৰভা দি পতা বিয়া আদি যিয়েই নহওক, মুঠতে এই ব্ৰহ্মচাৰী জীৱনৰ অন্ত পেলোৱাহে মূখ্য চিন্তা এতিয়া। তেহেলৈ এসাঁজ খুৱাই এসাঁজ লঘোণেই নাৰাখো কিয়। মনে মনে কৈ যাওঁ, এনেকুৱা লঘোণে ৰখাজাতীয় কথা ক’লে চাঞ্চ আৰু কমে। তথাপি জুবিনদাৰ দৰে “মই ভাগৰা নাই, জীৱন হেৰোৱা নাই”। আশীৰ্বাদকণ আগতীয়াকৈ ল’লোঁ দেই সকলোৰেপৰা, পিছত দায়-দোষ নিদিব হ’লে কৈ থ’লোঁ। আৰু এটা কথা, বাটি ছেট দিয়াৰ কথা ভুলতো নাভাবিব। সদ্যহতে বিয়ানাম এফাঁকি গাওক সকলোৱে। তেতিয়ালৈ মই প্ৰেমনাম এফাঁকিয়েই জুৰোঁ,\nবোলো লাহেকৈ এৰিবা শৰ হেৰা আইজনী\nহিয়া যে লাগিব থৰ\nএখোজ এখোজকৈ আহিবা সোণজনী\nনলগাবা বেছি পৰ।\n« কৌতুক – ডাঃ পার্থসাৰথি ভূঞা\nআমোৰেমিঅ (মোৰ প্ৰিয় – মূল : জ্যোতির্ময় সেনগুপ্ত ) – অনুবাদ – চবিনা ইয়াচমিন »\nভাল লাগিল মাধুৰ্য্য ৷ ৰসাল আৰু সুন্দৰ বৰ্ণনা ৷


Decadurakop in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Decadurakop ar byavahar, ppali, parshwakriya, upkaar, kriya-pratikriya aaru satarkatabani\nDecadurakop ৰ মূল্য আৰু পেকৰ চাইজ - Decadurakop Price and Pack Size in Assamese\nDecadurakop की जानकारी\nDecadurakop ৰ লাভ আৰু ব্যৱহাৰসমূহ- Decadurakop Benefits & Uses in Assamese\nDecadurakop ৰ পালি আৰু সেয়া কেনেদৰে ল'ব- Decadurakop Dosage & How to Take in Assamese\nDecadurakop-ৰ উপাদানসমূহ- Decadurakop Active Ingredients in Assamese\nDecadurakop ৰ পাৰ্শ্চক্ৰিয়াসমূহ- Decadurakop Side Effects in Assamese\nDecadurakop সংক্ৰান্ত সতৰ্কতাবাণীসমূহ- Decadurakop Related Warnings in Assamese\nঅইন দৰৱৰ সৈতে Decadurakopৰ গুৰুতৰ ক্ৰিয়া-প্ৰতিক্ৰিয়া- Severe Interaction of Decadurakop with Other Drugs in Assamese\nDecadurakop মতভেদসমূহ- Decadurakop Contraindications in Assamese\nDecadurakop ৰ বিষয়ে সততে সোধা প্ৰশ্নসমূহ- Frequently asked Questions about Decadurakop in Assamese\nখাদ্য আৰু মদৰ সৈতে Decadurakop ক্ৰিয়া-প্ৰতিক্ৰিয়া- Decadurakop Interactions with Food and Alcohol in Assamese\nDecadurakop ৰ লাভ আৰু ব্যৱহাৰসমূহ - Decadurakop Benefits & Uses in Assamese\nDecadurakop তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nDecadurakop ৰ পালি আৰু সেয়া কেনেদৰে ল'ব - Decadurakop Dosage & How to Take in Assamese\nDecadurakop-ৰ উপাদানসমূহ - Decadurakop Active Ingredients in Assamese\nDecadurakop ৰ পাৰ্শ্চক্ৰিয়াসমূহ - Decadurakop Side Effects in Assamese\nগৱেষণাৰ ভিত্তিত, Decadurakop ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nDecadurakop সংক্ৰান্ত সতৰ্কতাবাণীসমূহ - Decadurakop Related Warnings in Assamese\nDecadurakop-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nDecadurakop ৰ গৰ্ভৱতী মহিলাৰ ক্ষেত্ৰত বহুতো ভয়ানক পাৰ্শ্ব-প্ৰতিক্ৰিয়া আছে, গতিকে ইয়াক চিকিতসকৰ পৰামৰ্শ অবিহনে গ্ৰহণ নকৰিব।\nDecadurakop-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা, আপুনি Decadurakop ৰ ক্ষতিকাৰক প্ৰভাৱৰ সম্মুখীন হব পাৰে। আপুনি যদি এইবোৰৰ সম্মুখীন হয়, চিকিতসকৰ পৰামৰ্শ নোলোৱাকৈ গ্ৰহণ নকৰিব। চিকিতসকে পৰামৰ্শ দিয়া অনুসৰি কৰক।\nবৃক্কত Decadurakop কি প্ৰভাৱ দেখা গৈছে?\nDecadurakopৰ বৃক্কত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই বৃক্ক ত কেতিয়াও একো প্ৰভাৱ পৰা নেদেখিব।\nযকৃতত Decadurakop কি প্ৰভাৱ দেখা গৈছে?\nDecadurakopৰ কলিজা ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nহৃদযন্ত্ৰৰ ক্ষেত্ৰত Decadurakop ৰ কি প্ৰভাৱ দেখা গৈছে?\nDecadurakopৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Decadurakopৰ গুৰুতৰ ক্ৰিয়া-প্ৰতিক্ৰিয়া - Severe Interaction of Decadurakop with Other Drugs in Assamese\nDecadurakop তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nDecadurakop মতভেদসমূহ - Decadurakop Contraindications in Assamese\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Decadurakop লোৱা অনুচিত যাতে -\nDecadurakop ৰ বিষয়ে সততে সোধা প্ৰশ্নসমূহ - Frequently asked Questions about Decadurakop in Assamese\nএই Decadurakop-এ অভ্য়াস বা নিচাৰ সৃষ্টি কৰে নেকি?\nহয়, Decadurakopসেৱন কৰাটো অভ্যাসত পৰিণত হ'ব পাৰে। আপুনি ডাক্তৰৰ নিৰ্দেশনামতেহে Decadurakop লোৱাটো আৱশ্যকীয়।\nহয়, আপুনি আৰামত মেচিনেৰী চলাব পাৰে বা বাহন চলাব পাৰে, যিহেতু Decadurakop লোৱাৰ পিছত ই আপোনাৰ টোপনি ভাৱ নানে।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Decadurakop লোৱা উচিত।\nনহয়, মানসিক ৰোগৰ চিকিত্সাৰ ক্ষেত্ৰত Decadurakopৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Decadurakop ক্ৰিয়া-প্ৰতিক্ৰিয়া - Decadurakop Interactions with Food and Alcohol in Assamese\nখাদ্য আৰু Decadurakopৰ ক্ৰিয়া-প্ৰতিক্ৰিয়া\nDecadurakop আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Decadurakopৰ মাজৰ প্ৰতিক্ৰিয়া\nএই বিষয়ত এতিয়ালৈ কোনো গৱেষণা হোৱা নাই। সেয়ে Decadurakopৰ সৈতে মদ্যাপন কৰাৰ ক্ষেত্ৰত প্ৰভাৱক লৈ এতিয়ালৈ পাৰ্শ্চক্ৰিয়াৰ বিষয়ে জনা হোৱা নাই।\nDecadurakop ৰ অনুকল্প - Substitutes for Decadurakop in Assamese\nআপুনি বা আপোনাৰ পৰিয়ালৰ কোনোবাই Decadurakop লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Decadurakop ব্যৱহাৰ কৰিছিল নেকি?\nআপুনি কিমান পৰিমাণে Decadurakop সেৱন কৰিছিল?\nআপুনি Decadurakop ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Decadurakop সেৱন কৰে?


অনুভৱৰ বৰষুণ: বজাৰ\nআজি বজাৰলৈ সোমাই য়ে দেখিলো ডাল কচু । মোৰ প্ৰিয় শাক বিধ । পিছে মই কলা ডাল কচু খাইহে বেছি ভাল পাওঁ । এইবিধ বগা । যিয়ে নহওঁক দোকানীক সুধিলোঁ কেনেকৈ দিছে বুলি –কলে এমুঠিত ৮ টকা । মোৰ চকু ডাঙৰ হৈ গল কাৰণ মুঠিটোত কেঞা আঙুলিটোৰ সমান মাত্ৰ ১১ ডাল কচুহে আছিল !! উপায় নাই লৈ আনিলোঁ । আজি দকচি দকচি খাম !\nবিলাহী ল’বলৈ ল’লো পোৱা ১৫ টকা ! কোনো কথা নাই ল’লো । মোতকৈ আগৰে পৰা এগৰাকী মহিলাই বিলাহী বাচি আছিল । অথচ সেই বিলাহীখিনিত বেয়া বুলিবলৈ নাছিল । দোকানীজনৰ খঙ উঠিল হবলা-মানুহগৰাকীক সুধিলে কিমান ল'ব ? তেওঁ কলে ১০ টকা । দোকানীয়ে আকৌ সুধিলে –খুচুৰা আছে ? তেওঁ ক'লে –নাই । এশ টকা আছে । দোকানীয়ে তেতিয়া তেওঁৰ হাতৰ খৰাহিটোৰ পৰা বিলাহীখিনি দম কৰি থকা বিলাহী খিনিৰ ওপৰত ঢালি ক'লে –তৌ হম নহী দেংগে । যাইয়ে ।\nমোক অবাক লাগি চাই থকা দেখি দোকানীজনে কলে –আপোনাৰ এপোৱা বাচিবলৈ কিমান সময় লাগিল ৫ মিনিট....এইগৰাকীয়ে যোৱা ২০ মিনিট ধৰি সেই চাৰিটা বিলাহী বাচি আছে !!!\nএইবাৰ ঠেলা এখনৰ কাষ চাপিলোঁ , পটল ল’বলৈ । আধা কেজি পটল মাত্ৰ ১৫ টকা । বাকীবোৰ বেপাৰীক সুধোতে ২০ টকা বুলি কৈছিল । পটল ল’লো । ৫ টকাৰ খুচুৰা পইচা আছিল , বেপাৰীজনক দিয়াত খুব কোমল ভাবে ক'লে-চুকতা দেনে কে লিয়ে ধন্যবাদ বেটা !\nপ্ৰায় সকলো খিনি লোৱাৰ পাছত মই ৫ টকীয়া পানীয় বিধ খাবলৈ সোমালোঁ । আজি তাত ১০ বছৰীয়া মানৰ ল'ৰা এটা বহি আছিল । মই ৫ টকাৰ ক’ক গিলাচ মুখলৈ নিছোঁহে ক’ৰবাৰ পৰা হালি জালিকৈ কথা পাতি ১৩-১৪ বছৰীয়া মান ছোৱালী দুজনী তাত ৰ’লহি । ল'ৰাটো মুখলৈ চালে নে নাই ধৰিব নোৱাৰিলোঁ , এজনীয়ে ক'লে –আংকল, দৌ মেংগ দিজিয়ে ...\nমই চৰচৰনি খাই গ'লো । লগে লগে ল'ৰাটোলৈ চালো-সি একদম চকু ঘোপা কৰি ছোৱালী দুজনীলৈ চাইছে । ছোৱালী দুজনীও থতমত খাই গ'ল আৰু তৎক্ষণাত্ ক'লে-চৰি !\nএকেবাৰে শেষত আহি ঘৰৰ কাষৰ দোকানখনত সোমালোঁহি । দোকানত আজি দোকানীৰ মাক বহি আছিল । এই মানুহগৰাকী বহি থাকিলে মই বৰ দিগদাৰী পাওঁ । তেওঁ হিন্দীৰ বাহিৰে একো ভাষা নাজানে । আৰু মই হিন্দীৰ চব কথা নাজানোঁ , বৰ দিগদাৰী হয় । এদিন বজাৰ কৰি সুধিলোঁ কিমান হ'ল বুলি ...তেওঁ ক'লে একশ ষাত । মই ভাবিছোঁ মাত্ৰ এশ সাত টকা ! ইমান কম হ'ব নালাগেতো । আকৌ সুধিলো –কিয়া ৱান জিৰ চেভেন হোৱা ? আইতাই ক'লে কিয়া...একশ সাত । এজনীয়েও এজনীৰ কথা বুজি পোৱা নাই । শেষত আইতাৰ নাতিনীয়েক জনী অহাত হে দুইজনী বাচিলোঁ ।\nআজি আক কণী আনিবলৈ সোমাইছিলোঁ । মই ক'লো মোক ডিম লাগে । আইতা কাণখন আগবঢ়াই ক'লে-কিয়া ? মই এইবাৰ ক'লো ইগ চাহিয়ে....\nতেওঁ আকৌ মুৰ জোকাৰি ক'লে কিয়া..... ? হে হৰি ! মোৰ মুৰতো ক’ৰবাত মাৰি দিওঁ যেন লাগিছিল । তাৰ পাছত হে মনত পৰি ক'লো-মুঝে অন্ডা চাহিয়ে...\nআইতাই এইবাৰ ফিচিককৰে হাঁহি ক'লে-তৌ এইচে বৌল,না !


শৈশৱ, কৈশোৰ আৰু এটা বৃষ্টিমুখৰ আবেলি (অমিতাভ মহন্ত) - সাহিত্য ডট অৰ্গ\nসেই তাহানিৰেই কথা৷ তেতিয়া নিশব্দে লোহাৰ গেইট খোলা কামটো আমি শিল্পৰ পৰ্য্যায়লৈ লৈ গৈছিলোঁ৷ দিনটো ক্ৰিকেট খেলি লেবেজান হৈ ঘৰলৈ আহি খোৱা মাৰ হাতৰ সেই ঠলামূৰি আবেলি চাৰিটা মানলৈ মনতেই নাথাকিছিল৷ দুপৰীয়া ভাত পানী খাই মা শুৱাৰ পিছত নিশব্দে গেইট খুলি আকৌ গুছি যাওঁ খেলিবলৈ৷ গৈ পোৱাৰ লগে লগে সমনীয়াৰ সেই কিৰিলি৷ কিৰিলি নামাৰিবনো কিয়, এখন বেট আৰু ষ্টাম্পৰ মালিক যে ময়েই৷ মালিক হোৱা বাবে কিছুমান ভাল সুবিধা লাভ কৰিছিলোঁ, যেনে সৰু সৰু কাৰণত মোক আউট দিয়া নহৈছিল আৰু নলাত পৰা লেতেৰা বল মই তুলিব নালাগিছিল৷\nহঠাৎ এবাৰ বিৰাট বিপত্তি আহি পৰিল৷ মথুৰা নগৰৰ এভাৰগ্ৰীণ ক্লাৱৰ লগত একেৰাহে সাতখন মেচ হাৰিলোঁ৷ সেই সময়ত আমাৰ বাবে স্কুলত ছোৱালীৰ সন্মুখত কাণত ধৰাতকৈ এভাৰগ্ৰীণৰ লগত হৰাটো বেছি লাজৰ কথা৷ সিহঁতৰ মণ্টুৱে আমাৰ বাৰ বজাই দিছে৷ কিন্তু আমি হৰাৰ মূল কাৰণ আছিল ভাইটী দা৷ আমাৰ কচমচ ক্লাৱৰ মেইন প্লেয়াৰ ভাইটীদা খেলিবলৈ নহা হ’ল৷ তেতিয়া ‘তেৰে নাম’ৰ বতৰ৷ ভাইটী দা চুলিয়ে তুলিয়ে ‘তেৰে নাম’ৰ ৰাধে৷ আবেলি আমি খেলি থাকো আৰু ভাইটীদাই ভালৰো ভাল পোচাকযোৰ পিন্ধি খেলপথাৰৰ বিপৰীত দিশৰ গুমটিখনৰ বেঞ্চত বহি লৈ থুঁতৰিত হাত এখন দি তালুকদাহঁতৰ ঘৰৰ ফালে চাই থাকে৷\nএখন মেচ হৰাৰ পিছত আমি দলে বলে ভাইটীদাৰ ওচৰলৈ গ’লো৷ হাতত জলন্ত চিগাৰেট, চকুত চানগ্লাচ পিন্ধি ভাইটী দা চলমান খান নহ’লেও মোটামুটি সুনীল শেট্টীটো হৈয়েই গৈছে ইতিমধ্যে৷ গৈয়েই থেনথেনালো,\n– ভাইটী দা, তই খেলিবলৈ নহা হ’লি যে? এভাৰগ্ৰীণে বৰ বেয়াকৈ হৰুৱাই আছে আমাক৷ তই নেখেলিলে নিজিকিমেই৷\n– ধুৰৰ !! এতিয়া আৰু মোৰ ক্ৰিকেট খেলাৰ বয়স আছে নেকি? তহঁতেই খেল৷ মই আৰু ক’ত খেলিম এতিয়া৷\nভাইটীদাই কয় কি!! খেলাৰ উৎপাতত যোৱাবাৰ গৰমে গৰমে ফেইল কৰি উঠিছেহে মাত্ৰ৷ চানগ্লাছৰ ফাকেৰে চকামকাকৈ দেখা ভাইটীদাৰ চকুযুৰি ফ’ল কৰি দেখোঁ সৰ্বনাশ কাৰবাৰ৷ সেইপিনে তালুকদাৰৰ মুখচোকা জীয়েক পাপৰি!!! কম্পাউণ্ডত বল পৰা বাবে তাই আমাৰ কেইটা বল ব’ঠিৰে কাটিলে ঠিক নাই, আৰু ভাইটীদাই তাইকেই???? বহুত কিবাকিবি সোধাৰ মন আছিল ভাইটীদাক৷ পিছে সি চানগ্লাচ নমাই ‘তহঁত ফুট’ টাইপ যি চাৱনি এটা দিলে, আমিও বিশেষ কথা আগ নবঢ়াই গুছি আহিলোঁ৷\nভাইটীদাৰ পচন্দ হলেও আমাৰ পাপৰি বাক একেবাৰে ভাল নালাগিছিল৷ সদায় একেই উদাস দৃষ্টিৰে ভাইটীদাই তালুকদাহঁতৰ খিৰিকীলৈ চাই থাকে৷ দিন যোৱাৰ লগে লগে খিৰিকীৰ সেইপাৰে পাপৰিবাকো দেখা পোৱা যাবলৈ ধৰিলে৷ আবেলি এক নিৰ্দিষ্ট সময়ত তালুকদাৰনী ওচৰৰ তিৰোতাবোৰৰ লগত ফুৰিবলৈ ওলাই৷ লগে লগে ভাইটীদাৰ মুখ জিলিকি উঠে৷ পাপৰিবাক মুহূৰ্তৰ বাবে গেইটৰ সন্মুখত দেখা যায়৷ ভাইটিদাৰ হাতত কাগজ এটুকুৰা দি আকৌ ভিতৰলৈ দৌৰ মাৰে৷ তাৰ পিছত আকৌ খিৰিকীৰ পৰা ইঙ্গিতৰে কথা বতৰা৷ মই বেঙাৰ দৰে ফিল্ডৰ পৰা সেইবোৰ চাই থাকোঁতে ইতিমধ্যে দুবাৰ কেচ মিচ কৰি থৈছোৱেই৷\nলাহে লাহে ভাইটীদাৰ লগত মোৰ আত্মীয়তা বাঢ়ি গ’ল৷ পাপৰি বায়ো আজিকালি বল কম্পাউণ্ডত সোমালে ব’ঠিৰে নাকাটে৷ মাজে মাজে বল পৰিলে আজিকালি ময়েই আনিবলৈ যাওঁ৷ প্ৰায়েই বলৰ লগত ষ্টেপল মৰা কাগজ এখন ভাইটীদাৰ বাবে লৈ ওলাই আহোঁ৷ কেতিয়াবা মৰ্টনো পাওঁ৷ এদিন খেল শেষ কৰি ভাইটীদাৰ লগত আড্ডা দি আছিলোঁ৷ হঠাৎ ভাইটীদাৰ কি জানো মন গ’ল, মোক ক’বলৈ ধৰিলে,\n– অসমত ক্ৰিকেট খেলি লাভ নাই বুইছ৷ সেই কাৰণে মই বাদ দিলোঁ৷ তই নিজেই কচোন, অময় খুৰেছিয়াইনো মোতকৈ কিদাল ভাল বেটিং কৰে?\nসেই সময়ত ভাইটী দা আমাৰ বাবে শচীনতকৈ অলপহে তলত৷ খুৰেছীয়াহঁত কৰবাতে ৰয়৷ জোৰে জোৰে মুৰ দুপিয়াই ভাইটীদাৰ কথাত সন্মতি দিলোঁ৷ অলপ ৰৈ চিগাৰেটত টান এটা মাৰি আকৌ ভাইটীদাই কবলৈ ধৰিলে,\n– তয়ো এই খেল-চেল বাদ দে বুজিছ৷ ডাঙৰ হ’বলৈ শিক৷ আজিকালিতো মোৰ পাপৰিৰ লগত বঢ়িয়া ফিটিং হৈ গৈছে৷ বঢ়িয়া লাগে অ’৷ তোকো ফিটিং কৰি দিব লাগিব নেকি?\nভেবা লাগি ভাইটীদালৈ চাই ৰলো৷ কি কয় ভাইটীদাই৷\n– পাপৰিবা অলপ ডাঙৰ নহ’বনে ভাইটীদা?\n– ধেইই কটা নিধক!! পাপৰিক আকৌ কিয় দিম? মই পাপৰিৰ ভনীয়েক কাকলিৰ কথা কৈছোঁ৷\nকাকলি!!! এনেই বেয়া নালাগে কাকলিক৷ আগতে পাপৰিবাৰ ব’ঠিৰ পৰা বহুবাৰ আমাৰ বলবোৰ তাই বচায় দিছে৷ পিছে পাপৰি বাৰ সেই ধুনীয়াকৈ অঁকা কাজল সনা টনা টনা চকু, নেইলপলিচ লগোৱা জোঙা জোঙা নখবোৰৰ লগত কাকলিৰ তুলনাই নহয় দেখোন৷ সেইদিনালৈটো প্ৰায়েই তাইৰ নাকত শেঙুণৰ থোপা দেখা গৈছিল৷ তথাপি……..!!\nপিছদিনা গুমটিৰ আগত একেই প’জত ভাইটীদা৷ ওচৰতে হাফপেণ্ট পিন্ধি মই৷ ৰাষ্টাৰ সিটোপাৰে বাবলু, ৰুপমহঁতে পুৰাদমে ক্ৰিকেট খেলি আছে৷ কোনোমতে আধাঘণ্টামান থাকিলোঁ৷ ইতিমধ্যে ভাইটীদা চিঠি আনিবলৈ পাপৰিবাহঁতৰ গেইটৰ ফালে গৈছে৷ মই বোলো এয়েই সুযোগ৷ দে দৌৰ ফিল্ডলৈ৷ ‘বেটিং দে, বেটিং দে’, গৈয়েই চিঞৰ বাখৰ৷ প্ৰথম বলতেই চিক্স৷ ব’ল আকৌ পাপৰিবাহঁতৰ ঘৰত৷ আজি ব’ল আনিবলৈ বাবলুক পঠিয়ালোঁ৷\nদিন বাগৰিল৷ ভাইটীদাৰ অনুপস্থিতিত এতিয়া ময়েই কচমচ ক্লাৱৰ অপেনাৰ৷ এতিয়া আৰু কোনেও ভাইটীদাক নিবিচাৰে, কচমচ ক্লাৱৰ লিগেচী ধৰি ৰখাৰ দায়িত্ব এতিয়া মোৰেই৷ খেলি থাকোঁতে মাজে মাজে কাকলিক দেখোঁ৷ মনটোৱে কিবা ভাবিব খোজে, আকৌ মনত পৰে অহা মাহত হ’বলগীয়া টুৰ্নামেণ্টৰ কথা৷ ডাঙৰ পিছতো হ’ব পাৰিম৷ টুৰ্নামেণ্ট জিকাটোহে মেইন কথা৷\nবছৰ বাগৰিল৷ কাইলৈ ভাইটীদা অষ্ট্ৰেলিয়ালৈ যাব, এম বি এ পঢ়িবলৈ৷ পাৰ্টী দিবলৈ আমাক সকলোকে ব্ৰজেনৰ দোকানলৈ লৈ গ’ল৷ আমিও টেটুৰ গুৰিলৈকে খালো৷ খোৱা বোৱা শেষ কৰি যাবলৈ ওলালো৷ সকলোকে বিদায় দি ভাইটীদাই মোক তাৰ ঘৰলৈ লৈ গ’ল৷ নিজৰ প্ৰিয় বেটখন মোক উপহাৰ দি ক’লে,\n– তই ভালকৈ খেল, তোৰ টেলেণ্ট আছে৷\nইমান বছৰে চুবলৈও নিদিয়া বেটখন আজি মোৰ নিজৰ৷ বিশ্বাসেই হোৱা নাই৷ কি কম ভাবি পোৱা নাই৷ মুখৰ পৰা হঠাৎ ওলাই গ’ল,\n– পাপৰিবা বৰ বেয়া ন’ ভাইটীদা?\n– হাঃ হাঃ, নহয় অ’ বেয়া৷ কোনে কলে তোক?\n– কোনেওঁ কোৱা নাই৷ তাই যে আপোনাক এৰি ৰাজীৱদাৰ গাৰ্লফ্ৰেইণ্ড হৈছে সেইবাবে সুধিলোঁ৷\n– নাই নাই৷ তাই খুইব ভাল ছোৱালী৷ আমাৰ সেই ফুকলীয়া প্ৰেম আছিল, নিটিকিল আৰু৷ পিছে তাইৰ প্ৰতি মোৰ একো বেয়া ভাব নাই৷\n– একো নাই অ’৷ ষোড়শীৰ প্ৰেম ধুমুহাৰ দৰে৷ প্ৰচণ্ড গতিত আহি সকলো থানবান কৰি থৈ যায়৷ সমস্ত ভালপোৱা ঢালি বাকি দিয়ে, বেছিভাগ ক্ষেত্ৰতেই এদিন সকলো শেষ৷ কিন্তু মনত ৰাখিবি এই প্ৰথম প্ৰেম নিষ্পাপ, পবিত্ৰ৷\nচেহ তোকো মিছাতে ব’ৰ কৰি আছোঁ৷ ধুমুহা বৰষুণ আহিব এতিয়া৷ সোনকালে ঘৰলৈ যা৷ খেলাৰ লগতে ভালকৈ পঢ়াশুনা কৰিবি দেই৷\nবতৰতো বহুত বেয়া কৰিছে, ধুমুহাও আহিছে৷ ঘৰ গৈ নাপালোঁ৷ কোনোমতে দৌৰি আহি ছয়মাইল অভাৰব্ৰিজৰ তলত ৰ’লো৷ ক’ৰবাৰ পৰা দৌৰি দৌৰি কাকলিও তাতেই ৰখিলেহি৷ বেঙা হাঁহিৰ আদান প্ৰদান হ’ল৷ ইমান দিন মনেই কৰা নাছিলো৷ কাকলি দেখিবলৈ বেলেগ হ’ল, অলপ অলপ পাপৰি বাৰ দৰে৷ কাজল সনা টনা টনা চকু, ডাঠ চেলাউৰি, ফুটো নুফুটোকৈ ফুটা লাজ লাজ হাঁহি, মায়াসনা চাৱনি… কাণৰ কাষৰ ঢৌ খেলোৱা চুলিবোৰ…..নাচাওঁ বুলিও বাৰে বাৰে চাইছোঁ বৰষুণত লিপিট খাই থকা তাইৰ দেহৰ অপৰুপ অবয়ব৷\nবৰষুণ কমিল৷ কাকলিয়ে লাহে লাহে ঘৰলৈ বুলি খোজ ল’লে৷ পিছে পিছে নিৰ্দিষ্ট দুৰত্ব বজাই ময়ো গৈ আছো৷ তাই নিজৰ ঘৰ সোমোৱাৰ ঠিক আগে আগে হাঁহি এটা মাৰি বিদায় ল’লে৷ তাই যোৱাৰ পিছতহে মন কৰিলোঁ ভাইটীদাই দিয়া বেটখন লগত নাই, ছয়মাইলতেই এৰি আহিলোঁ৷ আকৌ ইমান দূৰ গৈ আনিবলৈ মনেই যোৱা নাই, গুমটিখনৰ সন্মুখত থিয় হৈ আন্ধাৰতো চানগ্লাছ পিন্ধি কাকলিৰ ৰুমৰ খিৰিকীখনৰ ফালে চাই ৰ’লো৷\nমই চাগৈ ডাঙৰ হ’লো…….!!!\n← ঊনসত্তৰ-নৱম খণ্ড — নাৰীমুক্তি (মৃদুল কুমাৰ শৰ্মা)\nতামোলৰ যিহে দাম (নৱ কোঁৱৰ) →


মহাৰাষ্ট্ৰৰ চাতাৰা জিলাৰ এখন অখ্যাত গাঁও মাছোয়াঢ়া।এই সৰু গাঁওখন আৰ্থিক বিপ্লৱৰ প্ৰাণকেন্দ্ৰ।পৃথিৱীৰ আগশাৰীৰ বিশ্ববিদ্যালয়-হাৰ্ভাৰ্ড, য়েল আদিৰ পৰা ছাত্ৰ-ছাত্ৰী গৱেষণাৰ বাবে এই গাঁওখনলৈ আহে।কি আছে এই অখ্যাত গাঁওখনত? বিশ্বৰ আগশাৰীৰ বিশ্ববিদ্যালয়ৰ ছাত্ৰ-ছাত্ৰী গৱেষণাৰ বাবে আন ঠাইলৈ নগৈ কি বিচাৰি আহে এই গাঁৱলৈ? এই সৰু গাঁওখন বিশ্ববাসীৰ বাবে আদৰ্শ হৈ জিলিকি উঠাৰ মূলতে হ'ল এই গাঁওখনৰ বাসিন্দা, এগৰাকী উদ্যমী মহিলা চেতনা গালা সিনহা আৰু তেওঁৰ প্ৰচেষ্টাত গঢ় লৈ উঠা 'মন দেশী বেংক'।\nপুৰুষতান্ত্ৰিক সমাজ ব্যৱস্থাত মহিলাসকল বহু দিশৰ পৰা বঞ্চিত হৈ অহাৰ দৰে ৰাজনৈতিক ক্ষেত্ৰখনতো প্ৰাপ্য অধিকাৰৰ পৰা বঞ্চিত। কিন্তু ১৯৮৬-৮৭ চনত পঞ্চায়তৰ বিল সংশোধনৰ জৰিয়তে মহিলাৰ বাবে ত্ৰিশ শতাংশ আসন সংৰক্ষণৰ ব্যৱস্থা কৰা হৈছিল।এই ব্যৱস্থাই মহিলাক কিছু পৰিমাণে অধিকাৰ প্ৰদান কৰিছিল যদিও গাঁৱৰ অশিক্ষিত মহিলাসকল নিজা অধিকাৰৰ প্ৰতি সজাগ হোৱা নাছিল। অন্তত: নিজৰ গাঁওখনৰ মহিলাসকলক সৱলীকৰণ কৰাৰ উদ্দেশ্যেৰে সেই গাঁৱৰে চেতনা গালা সিনহা নামৰ এগৰাকী মহিলা আগবাঢ়ি আহিছিল।তেওঁ ঘৰে ঘৰে গৈ মহিলা সকলক তেওঁলোকৰ অধিকাৰৰ বিষয়ে সজাগ কৰিছিল।গাঁও পঞ্চায়তৰ নিৰ্বাচনত যাতে ভাগ লব পাৰে তাৰবাবে মহিলাসকলৰ মাজত সজাগতা আনিবলৈ চেতনাই এটা সংগঠনৰ জন্ম দিলে।\nএইদৰে মহিলা সৱলীকৰণৰ এক জাগৰণ আৰম্ভ হওঁতেই আহি পৰিল এক সমস্যা।কান্তা আমন্দাচ নামৰ এগৰাকী মহিলাই এই সংগঠনক অৱগত কৰিলে যে তেওঁৰ সাঁচতীয়া ধনৰ পৰিমান অতি নগন্য হোৱাৰ বাবে বেংক কৰ্তৃপক্ষই তেওঁৰ ধন জমা লবলৈ ৰাজী নহ'ল।চেতনা গালা নিজেই কান্তা নামৰ মহিলাগৰাকীৰ লগত বেংকলৈ গৈ গম পালে যে অতি কম পৰিমানৰ ধন বেংকত জমা লোৱা নহয়।কিন্তু চেতনাৰ মতে সকলো পৰিমাণৰ ধন জমা ৰখাটো বেংকৰ কৰ্তব্য।এই কথাই চেতনা গালাক এক সমাধানৰ পথ উলিয়াবলৈ জেদ বঢ়ালে আৰু অৱশেষত মহিলা সকলক লৈ গাঁৱতে এটা বেংক স্থাপন কৰাৰ কথা চিন্তা কৰিলে।বেংক স্থাপন কৰাৰ নথি-পত্ৰৰ বাবে মহিলাসকল ৰিজাৰ্ভ বেংকৰ ওচৰ চাপিছিল।কিন্তু বেংক পৰিচালনা কৰাৰ দায়িত্ব অশিক্ষিত মহিলাক দিবলৈ মান্তি নহ'ল ৰিজাৰ্ভ বেংকৰ কৰ্তৃপক্ষ। আকৌ সমস্যাই বাট ভেটি ধৰিলে চেতনা গালাৰ। কিন্তু তেওঁৰ দৰে মহিলাৰ উদ্যমক কোনো সমস্যাই বাধা দিব নোৱাৰে।এইবাৰ চেতনা গালাই নিজেই সম্পূৰ্ণ ছমাহ ধৰি মহিলাসকলক বেংক পৰিচালনাৰ শিক্ষা দিলে। অশিক্ষিত মহিলা সকলৰ শিকাৰ আগ্ৰহ দেখি সুখী হৈছিল চেতনা গালা।মহিলাসকলৰ আগ্ৰহে তেওঁলোকৰ সপোনক বাস্তৱ ৰূপ দিবলৈ সুবিধা দিলে।পৰৱৰ্তী সময়ত বেংক পৰিচালনাৰ প্ৰশিক্ষণ লৈ আত্মপ্ৰত্যয়েৰে দেশৰ শীৰ্ষ আৰ.বি.আই. কৰ্তৃপক্ষৰ ওচৰ চাপিল মহিলাসকল।'মন দেশী' নামৰ এটা বেংক স্থাপনৰ ইচ্ছা আৰু তাৰবাবে প্ৰয়োজনীয় শিক্ষা তেওঁলোকে আয়ত্ব কৰাৰ কথা কৰ্তৃপক্ষক অৱগত কৰিলে।এই মহিলাসকলৰ আত্মবিশ্বাসৰ শলাগ লৈ বেংক স্থাপনৰ প্ৰয়োজনীয় নথি-পত্ৰ প্ৰদান কৰিলে আৰ.বি.আই. কৰ্তৃপক্ষই।\n১৯৯৭ চনত আৰম্ভ হল মহিলাৰ দ্বাৰা,মহিলাৰ বাবে স্থাপিত 'মন দেশী' বেংকৰ কাম-কাজ।এনেদৰেই চেতনা গালাৰ এটা সপোনে বাস্তব ৰূপ পালে।\nবেংকৰ প্ৰথম উদ্দেশ্য আছিল গাঁৱৰ সকলো মহিলাক বেংক সেৱাৰ লগত জড়িত কৰা।কিন্তু ঘৰৰ কাম বন এৰি থৈ মহিলাসকল উলাই আহিব পৰা নাছিল। সেয়ে 'মন দেশী' হৈ পৰিল দ'ৰষ্টেপ বেংকিঙ।মহিলাসকলে কেৱল নিজৰ হাতত পাছবুক ৰাখিলেই হয়।কিন্তু অধিকাংশ ক্ষেত্ৰত দেখা গল ধন জমাৰ হিচাপ পুৰুষসকলে ৰখাৰ লগতে এই ধন মদ্যপান আদিত ব্যয় কৰিছিল।এই কথালৈ লক্ষ্য ৰাখি বেংকে স্মাৰ্ট কাৰ্ডৰ ব্যৱস্থা আৰম্ভ কৰাৰ লগতে মহিলাসকলক ঋণ দিয়াৰ ব্যৱস্থাও আৰম্ভ কৰিলে।\nঋণৰ ব্যৱস্থা আৰম্ভ হোৱাৰ পিছত এগৰাকী মহিলাই এটা ম'বাইল ফ'ন কিনাৰ বাবে ঋণ লবলৈ বেংকলৈ আহিছিল।প্ৰথম অৱস্থাত মহিলা গৰাকীক ম'বাইলৰ প্ৰয়োজনীয়তাৰ কথাটো বিশ্বাসত ল'ব পৰা নাছিল বেংক কৰ্তৃপক্ষই ।কিন্তু পৰৱৰ্তী সময়ত তেওঁৰ পৰা জানিব পৰা গ'ল যে ছাগলী চৰাবৰ বাবে মহিলা গৰাকী ঘৰৰ পৰা বহু দূৰলৈ যাব লগা হয়। সেয়ে,প্ৰয়োজনৰ সময়ত ঘৰৰ লগত যোগাযোগ ৰাখিবলৈ তেওঁক এটা ম'বাইলৰ প্ৰয়োজন।কিন্তু ম'বাইল ফ'ন ব্যৱহাৰ কৰাৰ কৌশল তেওঁ নজনাৰ বাবে চেতনা গালাক এই ব্যৱহাৰ শিকাই দিবলৈ অনুৰোধ কৰিছিল।চেতনা গালাই অনুভৱ কৰিলে মহিলাসকলৰ ব্যৱহাৰিক শিক্ষাৰ প্ৰয়োজনীয়তাৰ কথা।এইবাৰ চেতনাই আৰম্ভ কৰিলে এক ব্যৱহাৰিক প্ৰশিক্ষণ য'ত মহিলা সকলক বিভিন্ন কাৰিকৰী শিক্ষাৰ উপৰি অডিঅ-ভিজুৱেল প্ৰশিক্ষণ দিয়াৰ ব্যৱস্থা কৰা হ'ল।\nপ্ৰশিক্ষণৰ বাবে ঠায়ে ঠায়ে শিবিৰ পাতিলে। ত্ৰিশ কিলোমিটাৰ দূৰৈৰ পৰাও আহি এই প্ৰশিক্ষণ কাৰ্যসূচীত অংশগ্ৰহণ কৰিলে আগ্ৰহী মহিলাই।এবাৰ এগৰাকী গৰ্ভৱতী মহিলা মাকৰ সৈতে শিবিৰলৈ অহাত চেতনাই তেওঁক গাঁৱলৈ ঘূৰি যাবলৈ অনুৰোধ কৰিছিল।কিন্তু গাঁওখনত পানীৰ সুবিধা নথকাৰ বাবে মহিলা গৰাকী ঘূৰি যাবলৈ অমান্তি হৈছিল।ফলত শিবিৰতে মহিলাগৰাকীয়ে প্ৰসৱ কৰিলে এটা সন্তান ।নৱজাতকৰ জন্মৰ সময়তে আকাশ মেঘাচ্ছন্ন হৈ বৰষুণ নামিছিল।সেয়ে চেতনাই নৱজাতকটিৰ নাম থলে মেঘৰাজ।ইয়াতেই শেষ নহয়।উপস্থিত প্ৰতিগৰাকী মহিলাকে দহ টকাকৈ সদ্যজাতকটিৰ নামত জমা থবলৈ অনুৰুধ জনালে বেংকৰ পৰিচালন সঞ্চালকে।এনেদৰে জমা হোৱা টকাৰ উপৰিও বেংকৰ ফালৰ পৰা কিছু টকা যোগ দি সম্পূৰ্ণ এক লাখ টকা মেঘৰাজৰ নামত বেংকত জমা হল।\nএইদৰে 'মন দেশী' বেংকে মহাৰাষ্ট্ৰৰ চাতাৰা জিলাৰ এই সৰু গাঁওখনত এক অৰ্থনৈতিক বিপ্লৱৰ সূচনা কৰিলে। এই বিপ্লৱৰ আঁৰত থকা চেতনা গালা নামৰ মহিলাগৰাকী জন্মসূত্ৰে মুম্বাইৰ।মাছোয়াঢ়া গাঁৱৰ বিজয় সিনহাৰ সৈতে বিবাশ পাশত আৱদ্ধ হৈ দুয়ো জয়প্ৰকাশ আন্দোলত যোগদান কৰিছিল। কিন্তু মাছোয়াঢ়াত থকাৰ সময়ত চেতনাই অনুভৱ কৰিলে যাতায়ত,বিদ্যুতৰ কোনো সুবিধা নথকা গাঁওখনৰ জীৱন যাত্ৰা যেন স্তব্ধ।পৃথিৱীৰ পৰা বিচ্ছিন্ন এখন গাঁও য'ত মহিলাৰ অৱস্থা আৰু শোচনীয়।ইয়াৰ পৰাই যুদ্ধ আৰম্ভ কৰিলে চেতনাই।তেওঁৰ প্ৰচেষ্টাত প্ৰাণ পাই উঠিল মাছোয়াঢ়া। সামাজিক,অৰ্থনৈতিক সকলো দিশতে আলোকময় হৈ উঠিল মাছোয়াঢ়া।এখন নিষ্প্ৰাণ গাঁৱক প্ৰাণময় কৰি তোলা চেতনাৰ এই প্ৰচেষ্টা আৰু তেওঁৰ উদ্যোগত স্থাপিত হোৱা মন দেশী বেংকে গাঁওখনলৈ অনা পৰিবৰ্তন যেন এক ৰহস্য।সেয়ে এই ৰহস্যৰ সন্ধান কৰিবলৈ হাৰ্ভাৰ্ড,ইয়েল আদি বিশ্ববিদ্যালয়ৰ ছাত্ৰ-ছাত্ৰী এই গাঁৱলৈ আহে।চেতনা গালাৰ দৰে এগৰাকী সাধাৰণ মহিলাৰ উদ্যমৰ ৰহস্যও তেওঁলোকে জানিব বিচাৰে।\nমূল: চন্দ্ৰা শেখৰ


–হেৰি, কি কৰিছেহে আপুনি?\n–দেখা নাই? চকু দুটা কি হাতত লৈ ফুৰে?\n–নহয়,মানে আপুনি গাড়ীখন ইয়াতে কিয় পাৰ্কিং কৰিছে?\n–গাড়ী পাৰ্কিং নকৰি কি ওলোমাই থব লাগে?\n–আপুনি দেখোন মোৰ একেবাৰে গেটৰ সন্মুখতে পাৰ্কিং কৰিছে, এতিয়া বাইক এখন উলিয়াবৰো ঠাই নাই।\n–মোৰ গাড়ী মই ক’ত পাৰ্কিং কৰো সেয়া মোৰ কথা,আপোনাক সুধি পাৰ্কিং কৰিম?\n–গেটখনত লিখা আছে দেখা নাই? NO PARK IN। কাম কৰা ল’ৰাজনে লিখিলে। সেয়ে অলপ ভুল হ’ল। আপুনি সেই সৰু কথাখিনিও নুবুজিলে। আপুনি চাগে’ ভাবিলে, ভিতৰত পাৰ্ক কৰিব মানা কৰিছে। সেয়ে আপুনি একেবাৰে গেটৰ বাহিৰতে ৰখালে।\n–তাৰ মানে মই কি ইংৰাজী পঢ়িব নাজানো? আৰু মই আপোনাৰ ভুল পোষ্টাৰ দেখি পাৰ্কিং কৰা নাই। মই মোৰ নিজৰে ইচ্ছাত পাৰ্কিং কৰিছোঁ। আৰু আপুনি মিছাতে যে ইমান কথা বঢ়াই আছে ,সেই মিনিচিউপালিটিৰ পোষ্টাৰখন ইমান দিনে আপোনাৰ চকুত নাই পৰা হ’বলা?\n–পৰিছে আকৌ। অপোনাৰ দৰে মই চকু হাতত লৈ নুফুৰোঁ।\n–কি লিখা আছে তাত? “পেলনীয়া সামগ্ৰী দাষ্টবিনত পেলাওক”, “মহানগৰখন সুন্দৰ কৰি ৰাখক” তেতিয়া হ’লে সেই পাচলিৰ বাকলিৰ টোপোলাটো তাত কিয় পেলাইছে?\n–আমি পেলোৱা নাই। তাত পৰি থকা আলুৰ বাকলিবোৰেই প্ৰমাণ। আমাৰ ঘৰত সৰু ছোৱালীজনী বাদে আটাইৰে ডাইবেটিছ আছে। গতিকে আমি ঘৰত আলু ব্যৱহাৰ নকৰোয়ে।\n–আপুনি ক’লে আকৌ মই বিশ্বাস কৰিম নে?\n–কৰে নকৰে আপোনাৰ কথা, আৰু এনেয়ো ঘৰৰ শাক-পাচলিৰ বাকলি, জাবৰ-জোথৰ আমি নেপেলাওঁ। ঘৰৰ কাম কৰা ছোৱালীজনীয়েই পেলায়। তাইক কৈ থৈছো, “ৰাতি বাহিৰৰ গেটখনত তলা লগাব যাওতে প্লাষ্টিকৰ পলিথিন এটাত জাবৰ-জোথৰ ভৰাই আঁতৰত পেলায় দিবা। ”\n–ওহ, আচল কথা মানে সেয়াহে। যোৱাৰাতি এই জাবৰৰ টোপোলাটোৱো চাগে’ সৌঘৰ মানুহৰ কাম কৰা ছোৱালীজনীয়ে তেওলোকৰ ঘৰৰ পৰা আঁতৰত পেলাই থৈ গ’ল।\n(কাক নো বুলিম ককা………..)\nকালিও কৰিম কৰিম বুলি ভাৱি থাকোতেই গ’ল। কামৰ যিহে ব্যস্ততা তেওঁৰ। সেয়ে বিভূতি আজি অফিচলৈ নোযোৱাকৈয়ে বাহিৰে বাহিৰে মেঘদূত ভৱনলৈ বুলি ওলালে। ফৰ্ম এখন স্পীডপোষ্ট কৰিবলৈ। মেঘদূত ভৱনত সোমায়েই, মানুহৰ দীঘল শাৰী দেখি বিভূতিৰ চকু কপালত উঠিল। মনে মনে ভাৱিলে, “যিমান দেৰি হ’লেও ইমান দূৰ আহিছোঁ যেতিয়া কামটো কৰিয়েই যাম “। কাউণ্টাৰৰ পৰা লাইনটো ভাজ লৈ ইংৰাজী U (ইউ) আখৰটোৰ দৰে হৈছে। গৰমত ঘামে ধুৱাই পেলাইছে বিভূতিক। এঘণ্টা মান সময়ৰ পিছত বিভূতিয়ে যেনিবা কোনোমতে কাউণ্টাৰৰ ওচৰ পালেগৈ। তেওঁৰ সন্মুখত ৯/১০ জন মান হ’ব। এনেতে তেওঁৰ সন্মুখত থকা মানুহজনৰ ফোন এটা অহাত কথা পাতি পাতি তেওঁ লাইনৰ পৰা আঁতৰি গল। অলপ সময়লৈ তেওঁ নিজৰ স্থানলৈ ঘূৰি নহাত ভাঁজ হৈ থকা দীঘল শাৰীটোৰ অন্যমূৰত থকা মানুহ এজনে আহি উক্ত মানুহ জনৰ ঠাই ল’লেহি। মানুহজনৰ হাতত এখন মোনা। কমেও ৪০/৫০ খন মান চিঠি হ’ব। কোনোবা কোম্পেনীৰ পোষ্ট চাগে’। বিভূতি হতভম্ব হ’ল। মনে মনে খঙো। এঘণ্টা লাইনত থিয় হোৱাৰ অন্তত তেওঁ সেইখিনি ঠাই পাইছেহি আৰু সেই মানুহজনে অহা ৫ মিনিট হৈছেহে, তেওঁতকৈ আগত আহি থিয় হ’ল। বিভূতি নমতাকৈ থাকিব নোৱাৰিলে।\n–হেৰি,আপুনি ইমান পিছত আছিলে। আপুনি লাইন ভাঙি আহি মোৰ আগত থিয় হৈছে কেলেই।\n–মোৰ অলপ আৰ্জেন্ট।\n–সকলোৰে আৰ্জেন্ট, নহ’লেনো নিজৰ কাম বন এৰি এই গৰম খনত ইমান দীঘল শাৰীত থিয় দি থাকেনে?\n–আপোনাৰ সমস্যা কি? আপুনি তেতিয়াও ১০ নম্বৰত আছিল এতিয়াও ১০ নম্বৰতে। মই সেই ফোনত কথা পাতি পাতি গুচি যোৱা মানুহজনৰ ঠাইতহে থিয় দিলোঁ।\n–মোৰ সমস্যা হ’ল, আপুনি লাইন ভাঙি আহিছে।\n–ইয়াত বেলেগ মানুহ আৰু নাই? অকল আপোনৰহে সমস্যা।\nবিভূতি ভাবিলে, কথাতো হয়ো পিছে। বাদ দিয়াই ভাল। মিছাতে ৰাতিপুৱাই পুৱাই তৰ্ক কৰি দিনটো নষ্টহে হ’ব। নাই বিভূতিৰ মনে নামানিলে। তেওঁৰ পিছফালে থিয় থকা দুজনক উদ্দ্যেশি কলে,\n–হেৰি ,আপোনালোকে একো নকয় কিয়?\nবিভূতিৰ সন্মুখৰ মানুহজনে তেতিয়া ভাবিলে আৰু যদি দুজনমানে মাত মাতিব লাগে তেওঁ তেতিয়া হ’লে আকৌ আগৰ ঠাইলৈ যাব লাগিব। তেওঁ লাহেকৈ বিভূতিক উদ্দ্যেশি সুধিলে,\n–হেৰি, আপোনাৰ কেইখন আছে পোষ্ট কৰিবলৈ?\n–এখন মাত্ৰ ফৰ্ম।\n–ঠিক আছে দিয়ক। ঠিকনাটোৰ সহিতে ২০ টকা আৰু খামটো মোক দিয়ক। মইয়েই পোষ্টটো কৰি দিম।\n–ধন্যবাদ। মোৰো কেতিয়াবাৰ পৰা থিয় হৈ হৈ বিৰক্তি লাগিছিল।\n–ঠিক আছে। পিছে আপোনাৰ ৰিচিপ্ট খন?\n–নালগে নালগে। ইমান ইম্পোৰটেণ্ট নহয়, পাৰে যদি মোৰখন কাউণ্টাৰত প্ৰথমতে জমা দিব। অলপ আৰ্জেন্ট।\n(কাক নো বুলিম ককা )\nগুৱাহাটীত অনুষ্ঠিত শিক্ষক সন্থাৰ মিটিংখন শেষ কৰি আদাবাৰী অভিমুখী চিটিবাছখনত উঠিছে বিভূতি। ৰাতিপুৱা ফাৰ্ষ্ট গাড়ীখনতে আহিছিল ঘৰৰ পৰা। বহিবলৈ চিট এটা পোৱাহেঁতেন ভাল আছিল বুলি ভাৱি, শেষৰ পৰা প্ৰথমলৈ এবাৰ চকু ফুৰালে। মহিলাৰ কাৰণে সংৰক্ষিত আসন কেইখনৰ দুজনীয়া চিটৰ এখন খালী। বিভূতিৰ জ্বৰ জ্বৰ ভাৱ। এইখিনি সময়ত চিট এখনত বহিব পৰাহেঁতেন ভাল আছিল। পিছে অলপ সময়ৰ কাৰণে হ’লেও লেডিজ চিটত গৈ এটা ষ্টপেজ জিৰণি ল’বলৈয়ো তেওঁৰ সাহস নুকুলায়। স্মাৰ্ট মহিলাবোৰে, কোনো পুৰুষ বহি থকা দেখিলে মান-সন্মান যোৱাকৈ কয়। এবাৰ তেওঁৰ লগতে এনেকুৱা হৈছিল। নিজৰ ছোৱালীৰ বয়সৰ পৌষঢ়ী এজনীয়ে–“এক্স কিউজ মি আংকল। দিচ ইজ লেদিজ চিট। আপুনি উঠক। লেট মি চিট। ” মুখৰ ভিতৰতে আকৌ ভোৰ ভোৰালে “কি যে অভদ্ৰ এই গঞা সোপা “|\nবিভূতিয়ে অস্বস্তি অনুভৱ কৰিছে। সোঁফালে যুৱক-যুৱতী এহাল বহি এটা মোবাইলতে দুয়োজনে কিবা ভি.ডি.ও চাই আছে। কাণত “ইয়াৰফোন” লগাই থকা হেতু বিভূতিৰ প্ৰথমষাৰ মাতত সিহঁতে শুনা নাপালে।\nবিভূতি, ছোৱালীজনীক উদ্দ্যেশি,\n–আপুনি বাওঁফালে খালী হৈ থকা মহিলা আসনখনত বহিব?\n–কিয়? ইয়াত মহিলা বহিব নোৱাৰে?\nল’ৰাজনে মাত দিলে,\n— মই ক’ত বহিম? একেলগে বহাৰ কাৰণে আমি দুটা স্পপেজ পিছুৱাই গৈ প্ৰথম স্পপেজটোৰ পৰাই আহিছোঁ।\n–আচ্ছা। ঠিক আছে।\nসন্মুখৰ বয়োজ্যোষ্ঠৰ কাৰণে সংৰক্ষিত আসন এখন খালী হোৱাত তেওঁ তপৰাই গৈ আসনখন দখল কৰিলে।\nকাষত ঠিয় হৈ থকাজনে মাত দিছে,\n–হেৰি,এই বয়সীয়াল লোকজন থিয় দি আছে ,আপুনি দেখা নাই?\n–আচলতে মোৰ গাটো বৰ ভাল নহয়। আৰু ইমান সময় যে সেই ছোৱালীজনী বহি আছিল তাইক কিয় উঠাই দিব নোৱাৰিলে?\n–ছোৱালীজনীয়ে অসমীয়া বুজি নাপায়। দুবাৰ মান ক’লোঁ। খিৰিকিৰে বাহিৰৰ ফালে চাই গান শুনি থাকিলে। কোনো ভ্ৰুক্ষেপেই নাই। নুবুজাক কৈ কি লাভ?\nবিভূতিয়ে বয়সীয়াল লোকজনলৈ চিটখন এৰি দিলে। মানুহজনৰ মুখলৈ চাই তেওঁ ভাবিলে ,”এওঁক দেখোন মই দুপৰীয়া মিটিঙত লগ পাইছোঁ। এওঁ এতিয়াও চাকৰি কৰি আছে? বয়স ৭০ ৰ কম নহ’ব। চাৰ্টিফিকেটৰ খেলিমেলি নিশ্চয় আছে।”\nঅফিচৰ বাহিৰে ক’ৰবালৈ ওলাই গ’লে বিভূতিয়ে প্ৰায়ে শ্ৰীমতীকো লগত লৈ যায়। শ্ৰীমতীয়ে তেওঁৰ কথা কোৱাৰ আদৱ-কায়দা বোৰ মন কৰি থাকে।\nল’ৰাটোৰ কাৰণে দুয়োজনে এদিন টিউচন মাষ্টৰ বিচাৰি ওলাল।\nবিভূতি–ছাৰ, ল’ৰাজনৰ টিউচনৰ কথা ভাৱোঁতে আপোনাৰ কথা মনলৈ আহিল। সন্মুখত কোৱা বেয়া যদিও এই অঞ্চলত আপোনাৰ দৰে শিক্ষক দ্বিতীয়জন নাই। ল’ৰাজন ক্লাচ নাইন পালে। পাৰিলে গণিত আৰু বিজ্ঞান বিষয় দুটা “অলপ চাই দিব”।\nড্ৰাইভিং লাইচেন্স উলিয়াওতে কেতিয়াবা এবছৰো লাগি যায়। বিভূতি জানে এই কথা। গুৱাহাটীত ডাক্তৰৰ ওচৰলৈ অহোতে, একেবাৰে কাগজ পত্ৰখিনি লৈ লাইচেন্স আফিচত সোমালে। ছল চাই তেওঁ ডকুমেণ্টৰ মাজত চকচকীয়া ৫০০ টকা এখন ভৰাই দি কেৰাণীজনলৈ অনুৰোধ,\nবিভূতি–দাদা ,এই মাহৰ শেষৰ ফালে গাড়ী এখন লোৱাৰ কথা। সেই নীলা ৰঙৰ ফাইলটোতে আছে মোৰ ডকুমেণ্টখিনি। দাদা পাৰিলে “অলপ চাই দিব “|\nশাৰীখন শ্ৰীমতীৰ খুব পছন্দ। দোকানীয়ে দাম কৈছে চাৰে পাঁচ হাজাৰ। চিনাকি দোকান। অহা মাহতহে পইচা দিব। দোকানীজনক ক’লে,\nবিভূতি–চাৰে পাঁচ হাজাৰ বেছি কৈছা। দামটো “অলপ চাই দিবা “|\nবিহুৱতী প্ৰতিযোগিতাত বিভূতিৰ ডাঙৰ ভতিজীয়েও হেনো অংশগ্ৰহণ কৰিব। খবৰ লৈ গম পালে প্ৰতিয়োগিতাৰ বিচাৰক, বিভূতিৰ একালৰ সহপাঠী প্ৰভাত মহন্ত। ফোন এটা লগালে বিভূতিয়ে ,\n–আৰে প্ৰভাত, কেনে আছা? কাইলৈ মোৰ ভতিজীয়েও অংশগ্ৰহণ কৰিব। বিহুথলীত আৰু তোমাক লগ নকৰোঁ, কথাটো অলপ বেয়া দেখি। ভতিজীৰ নামটো মই এছ.এম.এছ কৰিম। সুবিধা বুজি “অলপ চাই দিবা “।\nনতুনকৈ কিনা গাড়ীখনত বিভূতিয়ে পৰিয়ালসহ ঘৰৰ সন্মুখৰ ৰাস্তাটোতে অনুশীলন কৰিছে। এনেতে মাৰুতি ভেন এখনে কাষেৰে বিভূতিৰ নতুন গাড়ীখনত পানী ছটিয়াই পাৰ হৈ গ’ল। গাড়ীৰ সোঁফালটো সম্পূৰ্ণ বোকাপানীৰে লেতেৰা হৈ গ’ল। বিভূতিয়ে খিৰিকিৰ গ্লাচখন নমাই দি ভেনখনলৈ চিঞৰিলে,\n–ঐ গাড়ী ৰখা।\nভেনৰ ড্ৰাইভাৰৰ আৰু পিছফালে চাবলৈ সময় নাই, তীব্ৰ স্পীডত নাইকিয়া হ’ল বিভূতিৰ সন্মুখৰ পৰা। বিভূতিয়ে শ্ৰীমতীলৈ চাই খঙতে ভোৰভোৰালে,\n–গাড়ীখন মই চিনি পাইছোঁ। আমাৰ পুৰণি কলনিৰ ঠিকাদাৰৰ লৰাজন। লগ পাব লাগে এদিন, তাক “চাই লম “।\nশ্ৰীমতী কনফিউজ। ডাক্তৰক প্ৰেচাৰ চাই দিব কোৱা, জ্যোতিষীক হাত চাই দিব কোৱা….ইত্যাদি বেলেগ কথা। এই দোকানী, মাষ্টৰ, কেৰাণী, বিচাৰক এওঁলোকক বাৰু এওঁ কি “চাই দিব” কয়। পিছে ইমান দিনে আনক চাই দিব (অলপ চাই দিব )কোৱা মানুহ জনে আজি দেখোন নিজেই “চাই লম” বুলি কলে। কিবা এটা ঘটাতো খাটাং!!\n(বিহু ধামাকা )\nবিভূতিয়ে শ্ৰীমতীৰ স’তে গাড়ীখন লৈ চহৰলৈ ওলাইছে। জেঠ মাহৰ গৰম। সন্ধিয়া হও হও। গাড়ীখন অলপ বেছি গতিত চলালে ভালে লাগে। খিড়িকীৰে সুন্দৰ বতাহ আহি দেহত খুন্দিয়াই। ক’ৰবাত স্পীড কমাবলগীয়া হ’লেই অশান্তি। টার্নিংটো লৈয়েই দেখিলে ৰছী এডালৰ মাজত ৰঙা ফিটা এটুকুৰা বান্ধি ৰাস্তাৰ দুইপাৰে দুজনে থিয় হৈ টানি ধৰিছে। ৰাস্তাৰ সোঁ-কাষে ১৫-১৮ বছৰীয়া ল’ৰা এদলৰ কিৰিলি। কাষত টেণ্ট হাউচৰ কাপোৰেৰে সজা অস্থায়ী কাৰ্যলয় এটা। ভিতৰত প্লাষ্টিকৰ চকী দুখনত ২৫/৩০ বসয়ীয়া দুজন পাহোৱাল ডেকা টেবুলত ভৰি দি বহি আছে। বিভূতিয়ে গাড়ীখন ৰখা মাত্ৰেই ৪/৫ জন মানে গাড়ীখনক আগভেটি ধৰিলে আৰু বাকী কেইজনে আহি ড্ৰাইভাৰৰ ছিটৰ কাষত থিয় দিছে। বিভূতিয়ে খিড়িকীৰ গ্লাচখন নমাই দিয়াৰ লগে লগে কাণত পৰিলে,\n–পাঁচশ এক টকা লিখ।\nএজনে ৰিচিপ্টৰ বহিখন গাড়ীৰ সমুখৰ ভাগত থৈ গাড়ীৰ নম্বৰটো আৰু ৫০১ টকা বৰঙণি লিখিলে। ৫০১ টকা আৰু হিন্দীত ছপোৱা “ৰিচিপ্ট বুক”খন দেখি বিভূতিৰ খঙে চুলিৰ আগ পালে। সৰু সৰু ল’ৰা কেইজনলৈ চাই বিভূতিয়ে সুধিলে,\n–তোমালোকৰ মাজৰ সম্পাদক/সভাপতি কোন?\n–ৰিচিপ্ট খনত লিখা আছে। চকু ফুৰাই চাওক। পঢ়িব নাজানে যদি ধৰি লওক আমি সকলোৱে সভাপতি/সম্পাদক।\n–মই ৫০০ টকা দিব নোৱাৰোঁ। আৰু জেঠ মাহ শেষ হ’বৰ হল, তোমালোকে আকৌ কিহৰ বিহু পতা?\nতপৰাই এজনে মাত দিলে,\n–নাই নাই, আমাৰ এইটোৱে ৰেট। বাইকৰ ২০০,চাৰিচকীয়া ৫০০ আৰু বাছ-ট্ৰাকৰ ১০০০।\n–মোৰ লগত ইমান টকা নাই। মই বহুদূৰ যাব লাগিব। মই তোমালোকক ১০০ টকা দিওঁ। ১০০ টকা লিখা।\nএজনে ইতিকিংৰ সুৰত কলে,\n–জেণ্টেলমেন, এইখন মাছৰ বজাৰ নহয়। নো বাৰ্গেনিং। আমি বিহু পাতিব লৈছোঁ। পাঁচ লাখ টকাৰ গাড়ী চলায় আৰু বিহুৰ নামত ৫০০ টকা দিওতে আপোনাৰ সম্পতি শেষ হৈ যায়? নে ক’লা চছমা পিন্ধি শহুৰ পক্ষৰ গাড়ী চলাই লেবেল দিছে।\nকাষত শ্ৰীমতী বহি আছে। সৰু সৰু ল’ৰা কেইজনৰ মুখত এনে দম্ভালি মৰা কথা শুনি বিভূতিৰ খং দুগুণ চৰিলে। বিভূতিৰ মন গৈছিল, একচিলাৰেটত ভৰিখনেৰে জোৰকৈ হেঁচা এটা দি সন্মুখত থিয় দি থকা দুজনকে মহতিয়াই লৈ যাব। হুহ! সংস্কৃতি ৰক্ষা কৰে।\nইমান সময় কিয়নো গাড়ীখন ৰখাবলগীয়া হৈছে বুলি কাৰ্য্যলয়ৰ ভিতৰত থকা ২৫-৩০ বসয়ীয়া ডেকা দুজন গাড়ীৰ ওচৰলৈ আহিল। এজনে মূৰত গামোছা বান্ধি লৈছে। মুখত ফেকেচা-ফেকেচি মদৰ গোন্ধ। কালেকচন ভাল হ’বলা। বেলি নুডুবতেই গিলিলে আজি। এজনে ল’ৰাজাকক ঢমকি দি ক’লে,\n–তহঁত কাৰ্য্যলয়ৰ ভিতৰলৈ যা। আমি কথা পাতোঁ।\nএজনে বিভূতিক সুধিলে,\n–হেল্লো ড্ৰাইভাৰ। ৫০০ টকাৰ কাৰণে ইমান কথা কিয়? ১০০০ টকা খোজাহেঁতেন কিজানি আজি ৰাতিটোৱে জ্ঞান দিলেহেঁতেন।\nবিভূতিয়ে ভাবিলে, শ্ৰীমতীও আছে মিছাতে এই মদাপীৰ লগত লাগি লোৱা মানে নিজৰহে লাজ সন্মান খোৱা কথা। এইবুলি ভাবি মানিবেগৰ পৰা ১০০ টকীয়া এখন উলিয়াই সিহঁতলৈ আগবঢ়ালে।\n–মই যাওঁ, মোৰ দেৰি হৈছে।\nসিহঁত দুজনে এটা ঠাট্টাৰ হাঁহি মাৰি ক’লে,\n–ধন্যবাদ আপুনিটো ১০০ টকাৰ পৰা বাৰ্গেনিং ষ্টাৰ্ট কৰিছে, কিছুমান ফকিৰে আকৌ ২০ টকাৰ পৰা আৰম্ভ কৰে। ১০ লাখ টকীয়া গাড়ী চলায় আৰু “সংস্কৃতি ৰক্ষা”ৰ নামত ৫০০ টকা দিলেহে আপুনি ভিক্ষাৰী হৈ যাব?\nল’ৰা দুজনৰ মুখত “সংস্কৃতি”, “ৰক্ষা ” শব্দ দুটা শুনি বিভূতিৰ কপাল কোচ খালে। খঙতে ৰঙা-চিঙা পৰি গ’ল বিভূতি। বহুত কষ্ট কৰি নিজকে নিয়ন্ত্ৰন কৰি ৰাখিলে। খঙৰ ভমকতে বিভূতিয়ে ভোৰভোৰালে,\n–কিহে তোমালোকে জেঠ মাহত বিহু পতা। তাকো ৰিছিপ্ট ছপাইছা হিন্দীত? পইচাও লাগে নিজৰ দাবী মতে। এইবোৰ আকৌ কি কথা?\nল’ৰা দুজনে সুৰ সলাই ক’লে,\n–ঠিক আছে। সোনকালে ২০০ টকা মিলাই দিয়ক। আৰু পিছফালে গাড়ী আহি আছে। জেঠ মাহ মানে আমাৰ বিহু শাওন মাহৰ প্ৰথম সপ্তাহলৈ চলিব। কেতিয়াবা বিহু পাতি পাইছে? অন চিজনত চিংগাৰ, চাউণ্ডছেট ,টেণ্টহাউচ সকলোৰে ৰেট বেছি। এতিয়া অফ চিজনত সেইবোৰ আধা দামতে হৈ যাব। আৰু আপুনিহে অসমীয়া বুজি পায়, হাইৱেত চলা সেই অসমৰ বাহিৰৰ ট্ৰাক ড্ৰাইভাৰবোৰেটো আমাৰ এই চুইট লেংগুৱেজটো বুজি নাপায়। সিহঁতে কি চাই পইচা দিব?\nবিভূতিয়ে হাঁহিব নে কান্দিব। আৰু এখন ১০০ টকীয়া উলিয়াই দি কলে,\n–এইয়া ২০০ টকা, মোক ৰিচিপ্ট এখন দিয়া। ”\nএজনে কাৰ্য্যলয়ত কেণ্ডেল লগাই কেৰম খেলি থকা ল’ৰা কেইজনক চিঞৰিলে,\n–ঐ, এচামীজ প্ৰিণ্ট থকা আমাৰ খুচুৰা কালেকচনৰ বহীখন লৈ আহ “|\n“দুদিনীয়া কাৰ্যসূচীৰে অহা জেঠ মাহৰ ১০-১১ তাৰিখে ৰংমন ক্লাবৰ উদ্যোগত অনুষ্ঠিত হ’বলগীয়া ব’হাগী উত্সৱৰ বৰঙণি হিচাপে AS-01-5643 ৰ পৰা ১০০ টকা বৰঙণি সাদৰৰে গ্ৰহণ কৰা হ’ল।\nদুশ টকা নগদ লৈ ৰিচিপ্টখনত এশ টকা লিখোতেই বিভূতিয়ে বুজিলে সিহঁতৰ মইমতালিৰ কথা। সোধোঁ-নোসোধোঁকৈ বিভূতিয়ে সুধিয়ে দিলে,\n—মোৰ যদি ভুল হোৱা নাই, তোমাক মই যোৱা ২০-২৫ দিন মান আগতে মিলন নগৰ বিহুৰ কালেকচনত দেখিছোঁ। মই ১০০ টকা দিছোঁ। মোৰ স্পষ্ট মনত আছে।\n–অ দেখিব পাৰে। একো ডাঙৰ কথা নহয়। মোৰ ইয়াতেই ঘৰ। সেইখন বিহুটো একুৰেট ব’হাগ মাহতে পাতিছোঁ। বৰ্তমান মই একেলগে তিনিটা “চাইট” চাই আছোঁ। আগষ্ট মাহত শেষৰ পৰা দুৰ্গা পূজাৰ কাম কৰিম।\n← মেডিকেল কলেজৰ হাঁহি চকুলো…… (ডা° দীপুল চন্দ্ৰ হালৈ)\nবৃন্দাবনৰ প্ৰেম (৬) – ব্ৰহ্মাণ্ড দৰ্শন (প্রতিম প্রতাপ বৰুৱা) →\nহিতেন শৰ্ম্মাৰ দিনলিপি -১৩ (২য় অধ্যায়)(-ধ্রুৱজ্যোতি শর্মা)\nচিন্তাৰ চাকনৈয়া-৫ (হিতেন্দ্র কুমাৰ শৰ্মা)


পিয়াঁজৰ দাম বাঢ়িলেও 'মোৰ ওপৰত প্ৰভাৱ নপৰে' বুলি মন্ত্ৰী সীতাৰমনে কোৱা নাছিল! - Factcrescendo Assamese\nDecember 9, 2019 December 9, 2019 Manjori BorkotokyLeaveaComment on পিয়াঁজৰ দাম বাঢ়িলেও ‘মোৰ ওপৰত প্ৰভাৱ নপৰে’ বুলি মন্ত্ৰী সীতাৰমনে কোৱা নাছিল!\nভাৰতৰ বিত্ত মন্ত্ৰী নিৰ্মলা সীতাৰমনৰ এক বিশেষ ভিডিঅ’য়ে সমগ্ৰ দেশতে তোলপাৰ লগাইছে । ভিডিঅ’টোত সীতাৰমনক সংসদত কথা কৈ থকা দেখা গৈছে আৰু এই ভিডিঅ’টো ছচিয়েল মিডিয়াত বহুতে প্ৰচাৰ কৰি দাবী কৰিছে যে ভাৰতৰ বিত্ত মন্ত্ৰী গৰাকীয়ে পিয়াঁজৰ বৰ্ধিত দামৰ বিষয়ে প্ৰশ্নৰ উত্তৰত ইনচেনচিটিভ হৈ কথা কৈছে । ভাইৰেল পোষ্টবিলাকত সীতাৰমনে ‘মই পিয়াঁজ নাখাওঁ গতিকে ইয়াৰ দাম বাঢ়িলেও মোৰ ওপৰত কোনো প্ৰভাৱ নপৰে’ বুলি মন্তব্য আগবঢ়াইছে বুলি কোৱা হৈছে ।\nঅসমতো বহুতে এনেধৰণৰ পোষ্ট ফেচবুকত আপলোড কৰিছে । এই পোষ্টবোৰ চাওক ইয়াত, ইয়াত আৰু ইয়াত ।\nযিসময়ত পিয়াঁজৰ বৰ্ধিত দামে সকলোকে চিন্তাত পেলাইছে ঠিক সেই সময়ত এনে ধৰণৰ বাতৰিয়ে নিঃসন্দেহে সাধাৰণ ৰাইজক ব্যতিব্যস্ত কৰি তুলিছে ।\nকিন্তু সীতাৰমনে সঁচাকৈ এনেধৰণে কৈছিল নে? সত্য কি? জানোঁ আহক ।\nযোৱা বুধবাৰে বিত্ত মন্ত্ৰী নিৰ্মলা সীতাৰমনে যেতিয়া কংগ্ৰেছ সাংসদ চুপ্ৰিয়া চুলেৰ এক প্ৰশ্নৰ উত্তৰ দি আছিল তেওঁক আন কোনোবা সাংসদ এজনে ব্যাঘাত জন্মাই আৰু চিঞৰি সোধে (ভিডিঅ’টোত দেখা পোৱা নাযায়) যে সীতাৰমনে ইজিপ্তৰ পিয়াঁজ খাই নেকি ।\nসীতাৰমনে সাংসদ চুপ্ৰিয়াৰ প্ৰশ্নৰ উত্তৰ দি থকাৰ মাজতে এই আনজন সাংসদৰ প্ৰশ্নৰ উত্তৰ দি কয় যে যিহেতু বিত্ত মন্ত্ৰী গৰাকীয়ে পিয়াঁজ নাখাই, তেওঁ চিন্তা কৰিব নালাগে ।\nআমি সীতাৰমনৰ কথাখিনি মন দি শুনিলোঁ আৰু পালোঁ যে সীতাৰমনে ক’তো মোৰ ওপৰত প্ৰভাৱ নপৰে বা নহৰু আৰু পিয়াঁজৰ দাম বাঢ়িলেও চিন্তা নকৰোঁ বুলি কোৱা নাছিল বৰঞ্চ তেওঁ কৈছিল যে, “মই নহৰু আৰু পিয়াঁজ নাখাওঁ গতিকে চিন্তা নকৰিব । মই এনেকুৱা এটা পৰিয়ালৰ পৰা আহিছোঁ য’ত নহৰু আৰু পিয়াঁজ ইমান ব্যৱহাৰ নহয় ।”\nইয়াৰ পাছত আমি সীতাৰমনে এই বিষয়ে কৰা এটা টুইট দেখা পালোঁ য’ত তেওঁ লিখিছে যে তেওঁৰ পিয়াঁজ আৰু আন বস্তুৰ বৰ্ধিত দামৰ বিষয়ে তেওঁ দিয়া এটা ভাষণৰ একাংশ সংগতি নোহোৱাকৈ শ্বেয়াৰ কৰি ভাইৰেল কৰা হৈছে আৰু জনসাধাৰণক বিপথে পৰিচালিত কৰা হৈছে । ইয়াৰ লগতে তেওঁ সম্পূৰ্ণ ভিডিঅ’টোও শ্বেয়াৰ কৰিছে ।\nসীতাৰমনে পিয়াঁজৰ দাম বাঢ়িলেও মোৰ ওপৰত প্ৰভাৱ নপৰে বা চিন্তা নকৰোঁ বুলি কোৱা নাছিল । তেওঁ অৱশ্যে নহৰু আৰু পিয়াঁজ নাখাওঁ গতিকে চিন্তা নকৰিব বুলি কৈছিল গতিকে তেওঁৰ ভাষণৰ একাংশ সংগতি নোহোৱাকৈ শ্বেয়াৰ কৰি ভাইৰেল কৰা হৈছে আৰু জনসাধাৰণক বিপথে পৰিচালিত কৰা হৈছে । ভাইৰেল হোৱা পোষ্টবোৰত কৰা দাবীবোৰ আংশিকভাৱে মিছা ।\nTitle:পিয়াঁজৰ দাম বাঢ়িলেও ‘মোৰ ওপৰত প্ৰভাৱ নপৰে’ বুলি মন্ত্ৰী সীতাৰমনে কোৱা নাছিল!\nTagged EconomyFinance MinisterIndian EconomyNirmala SitharamanOnionOnion Prices\nDecember 3, 2019 Manjori Borkotoky


ইণ্ডিয়ান ৰিভাইচ ভাৰচন (IRV) আচামিচ - 2019 মাৰ্কে লিখা শুভবাৰ্তা 10 অধ্যায়\n1 তাৰ পাছত* মথি 19:1-12 যীচুৱে সেই ঠাই এৰি যৰ্দ্দনৰ সিপাৰে থকা যিহুদীয়াৰ সীমালৈ গ’ল; আৰু লোক সকল আহি আকৌ তেওঁৰ ওচৰত গোট খালে৷ তেওঁ নিজৰ অভ্যাস অনুযায়ী তেওঁলোকক পুনৰ উপদেশ দিব ধৰিলে।\n2 তেতিয়া ফৰীচী সকল আহি তেওঁক সুধিলে, “পুৰুষে নিজৰ তিৰোতাক ত্যাগ কৰাতো বিধান সন্মত হয় নে?” এই প্রশ্ন তেওঁক পৰীক্ষা কৰিবৰ বাবে সুধিছিল।3তেতিয়া তেওঁ উত্তৰ দি ক’লে, “মোচিয়ে আপোনালোকক কি আজ্ঞা দিলে?”4তেওঁলোকে ক’লে, “এটা প্ৰমাণ পত্ৰ লিখি দি তাইক ত্যাগ কৰিবলৈ মোচিয়ে পুৰুষক অনুমতি দিলে।”† দ্বি বি 24:1; মথি 5:31;\n5 যীচুৱে তেওঁলোকক ক’লে, “আপোনালোক কঠিন মনৰ লোক হোৱাৰ কাৰণে তেওঁ এই আজ্ঞা আপোনালোকৰ বাবে লিখিলে,6কিন্তু সৃষ্টিৰ আদিতে ঈশ্বৰে তেওঁলোকক পুৰুষ আৰু স্ত্ৰী কৰি স্ৰজিলে।\n7 ‘এই হেতুকে পুৰুষে নিজৰ পিতৃ-মাতৃক এৰি তেওঁৰ ভাৰ্য্যাত আসক্ত হব,\n8 আৰু দুয়ো এক দেহ হ’ব।‡ আদি 1:27; 2:24গতিকে তেওঁলোক, পুনৰ দুজন নহয়, কিন্তু এক দেহ।’\n9 এতেকে ঈশ্বৰে যাক যোগ কৰি দিলে, তেওঁক কোনো মানুহে বিয়োগ নকৰক।”\n10 পাছত তেওঁলোক যেতিয়া ঘৰত আছিল, শিষ্য সকলে এই বিষয়ে আকৌ তেওঁক সুধিলে। 11 তাতে তেওঁ তেওঁলোকক ক’লে, “যি মানুহে নিজৰ ভাৰ্যাক ত্যাগ কৰি আন এজনীক বিয়া কৰায়, তেওঁ তাইৰ বিৰুদ্ধে ব্যভিচাৰ কৰে৷ 12 আৰু যদি তাই নিজৰ স্বামীক ত্যাগ কৰি আন লোকৰ সৈতে বিয়া হয়, তেনেহলে তায়ো ব্যভিচাৰ কৰে।”\nশিশু সকলক আশীৰ্বাদ কৰা\n13 পাছত§ মথি 19:13-30; লূক 18:15-30 লোক সকলে শিশুবোৰক স্পর্শ কৰাৰ আশাৰে তেওঁৰ ওচৰলৈ লৈ আহিল, কিন্তু তেওঁৰ শিষ্য সকলে তেওঁলোকক ডবিয়ালে। 14 তেতিয়া যীচুৱে দেখা পাই তেওঁলোকৰ ওপৰত কুপিত হৈ ক’লে, “শিশু সকলক মোৰ ওচৰলৈ আহিব দিয়া, নিষেধ নকৰিবা; কিয়নো ঈশ্বৰৰ ৰাজ্য এওঁলোকৰ নিচিনা এজনৰ বাবেহে।\n15 মই তোমালোকক স্বৰূপকৈ কওঁ, যি কোনোৱে শিশুৰ নিচিনা হৈ ঈশ্বৰৰ ৰাজ্য গ্ৰহণ নকৰে, তেওঁ কোনোমতে তাত প্রৱেশ কৰিব নোৱাৰিব।” 16 পাছত তেওঁ সিহঁতক কোলাত ল’লে আৰু সিহঁতৰ গাত হাত দি আশীৰ্বাদ কৰিলে।\nধন-সম্পত্তি আৰু অনন্ত জীৱনৰ শিক্ষা\n17 পাছত তেওঁ যাত্ৰা আৰম্ভ কৰোঁতে, এজন মানুহে তেওঁৰ ওচৰলৈ বেগাই আহি তেওঁৰ আগত আঁঠু লৈ সুধিলে, “হে সৎ গুৰু, অনন্ত জীৱনৰ অধিকাৰী হ’বলৈ মই কি কৰিব লাগিব?” 18 যীচুৱে ক’লে, “মোক সৎ কিয় বুলিছা? ঈশ্বৰত বাহিৰে সৎ কোনো নাই। 19 তুমি এই আজ্ঞাবোৰ নিশ্চয় জানা যে: নৰ-বধ নকৰিবা, ব্যভিচাৰ নকৰিবা, চুৰ নকৰিবা, মিছা সাক্ষী নিদিবা, প্ৰবঞ্চনা নকৰিবা আৰু নিজৰ পিতৃ-মাতৃক সন্মান কৰিবা৷”\n20 মানুহ জনে ক’লে, “হে গুৰু, ডেকা কালৰে পৰা মই এই সকলোবোৰ আজ্ঞা পালন কৰি আহিছোঁ।” 21 তেতিয়া যীচুৱে তেওঁলৈ চালে আৰু তেওঁক প্ৰেম কৰি ক’লে, “এটা বিষয় তোমাৰ বাকী আছে; তুমি গৈ তোমাৰ সৰ্ব্বস্ব বেচি দৰিদ্ৰ সকলক দান কৰা, তেতিয়াহে স্বৰ্গত তোমাৰ ধন হ’ব৷ তাৰ পাছত আহা, মোক অনুসৰণ কৰা।” 22 সেই কথাত তেওঁৰ মুখ ক’লা পৰিল, আৰু তেওঁ বৰ দুখিত হৈ গুচি গ’ল, কিয়নো তেওঁ বহু ধন-সম্পত্তি থকা মানুহ আছিল।\n23 পাছত যীচুৱে চাৰিওফালে চাই শিষ্য সকলক ক’লে, “ধনী লোকে ঈশ্বৰৰ ৰাজ্যত প্ৰৱেশ কৰা কেনে দুঃসাধ্য!” 24 তেওঁৰ সেই কথাত শিষ্য সকলে বিস্ময় মানিলে। কিন্তু যীচুৱে পুনৰ তেওঁলোকক ক’লে, “হে সন্তান সকল, যি সকলে ধনত ভাৰসা কৰে,* গীত 52:7; 62:10; 1 তীম 6:17তেওঁলোক ঈশ্বৰৰ ৰাজ্যত সোমোৱা কেনে দুঃসাধ্য! 25 ধনী লোক ঈশ্বৰৰ ৰাজ্যত প্ৰৱেশ কৰাতকৈ, বেজীৰ বিন্ধাইদি উট সৰকি যোৱাই উজু।”\n26 তাতে তেওঁলোকে অতিশয় বিস্ময় মানি ইজনে সিজনে কোৱা-কুই কৰি তেওঁক সুধিলে, “তেনেহলে কোনে পৰিত্ৰাণ পাব?” 27 যীচুৱে তেওঁলোকৰ ফালে চাই ক’লে, “মানুহৰ বাবে অসাধ্য হয়; কিন্তু ঈশ্বৰৰ বাবে নহয়; কিয়নো ঈশ্বৰৰ বাবে সকলো সাধ্য।” 28 পিতৰে তেওঁক ক’বলৈ ধৰিলে, “চাওক, আমি সকলোকে এৰি, আপোনাৰ পাছে পাছে আহিলোঁ।”\n29 যীচুৱে ক’লে, “মই তোমালোকক সত্যৰূপে কওঁ, কোনোৱে যদি মোৰ কাৰণে বা মোৰ শুভবার্তাৰ কাৰণে ঘৰ-বাৰী, ভাই-ভনী, পিতৃ-মাতৃ, সন্তান, মাটি ত্যাগ কৰি আহিছে, 30 তেনেহলে তেওঁলোকে এইবোৰৰ সলনি এশ গুণ ওভোতাই পাব। তাড়না ভোগ কৰি হলেও এই জগতত এশ গুণ ঘৰ-বাৰী, ভাই, ভনী, মাতৃ, সন্তান আৰু মাটি পাব; ইয়াৰ উপৰি পৰকালত অনন্ত জীৱন পাব। 31 কিন্তু আগ হোৱা সকলৰ অনেক লোক পাছ হ’ব আৰু পাছ হোৱা সকল আগ হ’ব।”\nযীচুৱে নিজৰ মৃত্যু আৰু পুনৰুত্থানৰ বিষয়ে তৃতীয় বাৰ জনোৱা\n32 তাৰ পাছত† মথি 20:17-34; লূক 18:31-43 তেওঁলোকে যিৰূচালেমলৈ যোৱা বাটেৰে যাত্ৰা কৰি আছিল; আৰু যীচু তেওঁলোকৰ আগে আগে গৈ আছিল৷ এনেতে শিষ্য সকলে বিস্ময় মানিলে, আৰু পাছে পাছে যোৱা সকলৰো ভয় লাগিল। তেতিয়া তেওঁ আকৌ বাৰ জন পাঁচনিক চপাই লৈ, নিজ জীৱনত যিবোৰ ঘটনা অলপতে ঘটিবলগীয়া আছে, সেই বিষয়বোৰ তেওঁলোকক ক’বলৈ ধৰিলে, 33 “চোৱা, আমি যিৰূচালেমলৈ যাত্ৰা কৰিছোঁ; আৰু মানুহৰ পুত্ৰক প্ৰধান পুৰোহিত আৰু বিধানৰ অধ্যাপক সকলৰ হাতত শোধাই দিয়া হ’ব৷ তেওঁলোকে তেওঁক দোষী কৰি প্ৰাণদণ্ডৰ আজ্ঞা দি অনা-ইহুদী সকলৰ হাতত শোধাই দিব৷ 34 তেওঁলোকে তেওঁক বিদ্ৰূপ কৰিব, আৰু তেওঁৰ গাত থুই পেলাব, তেওঁক চাবুকেৰে কোবাব আৰু বধ কৰিব; কিন্তু তিন দিনৰ পাছত তেওঁ পুনৰায় উঠিব।”\nযাকোব আৰু যোহনৰ নিবেদন আৰু যীচুৰ উত্তৰ\n35 পাছত চিবদিয়ৰ পুতেক যাকোব আৰু যোহনে তেওঁৰ ওচৰলৈ আহি ক’লে, “হে গুৰু, আমি আপোনাক যিহকে খোজো, তাকে যেন আপুনি আমাৰ বাবে কৰিব আমি এনে ইচ্ছা কৰোঁ।” 36 তেওঁ তেওঁলোকক ক’লে, “মই তোমালোকৰ বাবে কি কৰাতো তোমালোকে ইচ্ছা কৰা?” 37 তেওঁলোকে ক’লে, “আপোনাৰ প্ৰতাপৰ ৰাজত্বত আমাৰ এজনে যেন আপোনাৰ সোঁ হাতে আৰু এজনে যেন বাওঁহাতে বহিবলৈ পায়, এনে অনুমতি দিয়ক।”\n38 কিন্তু যীচুৱে তেওঁলোকক উত্তৰ দি ক’লে, “তোমালোকে কি খুজিছা, সেই বিষয়ে নাজানা। মই যি পাত্ৰত পান কৰোঁ, তোমালোকে সেই পাত্ৰত পান কৰিব পাৰিবা নে? নতুবা মই যি বাপ্তিস্মৰে বাপ্তাইজিত হওঁ, তোমালোকেও তাৰে বাপ্তাইজিত হ’ব পাৰিবা নে?” 39 তেওঁলোকে তেওঁক ক’লে, “আমি পাৰিম।” তেতিয়া যীচুৱে তেওঁলোকক ক’লে, “মই যি পাত্ৰত পান কৰোঁ, তাত তোমালোকেও পান কৰিবা; আৰু মই যি বাপ্তিস্মেৰে বাপ্তাইজিত হওঁ, তোমালোকেও তাৰে বাপ্তাইজিত হ’বা। 40 কিন্তু কোন জন মোৰ সোঁ হাতে বা বাওঁহাতে বহিব, সেই বিষয়ে কবলৈ মোৰ ক্ষমতা নাই, কিন্তু যি সকলৰ বাবে যুগুত কৰা হৈছে, তেওঁলোককহে দিয়া হ’ব।”\n41 আন দহ জনে এই কথা শুনি, যাকোব আৰু যোহনলৈ কুপিত হ’ব ধৰিলে। 42 যীচুৱে তেওঁলোকক ওচৰলৈ মাতি ক’লে, “অনা-ইহুদী সকলৰ শাসনকর্তা ৰূপে যি সকল গণ্য, তেওঁলোকে তেওঁলোকৰ ওপৰত প্ৰভুত্ব কৰে; আৰু বিষয়া সকলে তেওঁলোকৰ ওপৰত ক্ষমতা চলায়, ইয়াক তোমালোকে জানা।\n43 কিন্তু তোমালোকৰ মাজত তেনে নহয়৷ তোমালোকৰ মাজত যি কোনোৱে মহান হ’বলৈ ইচ্ছা কৰে, তেওঁ তোমালোকৰ পৰিচাৰক হওক, 44 আৰু তোমালোকৰ মাজত যি কোনোৱে শ্ৰেষ্ঠ হ’বলৈ ইচ্ছা কৰে, তেওঁ সকলোৰে দাস হওক। 45 কিয়নো মানুহৰ পুত্ৰ সেৱা শুশ্ৰূষা পাবৰ বাবে নহয়, কিন্তু সেৱা শুশ্ৰূষা কৰিবলৈ আৰু অনেকৰ মুক্তিৰ মূল্যৰ অৰ্থে নিজৰ প্ৰাণ দিবলৈহে আহিল।”‡ যিচ 53:11, 12; দা 9:26; গালা 3:13, 14; 1 তীম 2:6\nঅন্ধ বাৰতীময়ক চকু দিয়া\n46 তাৰ পাছত তেওঁলোক যিৰীহো নগৰলৈ আহিল। তেওঁ যি সময়ত নিজৰ শিষ্য সকলৰ সৈতে বহু লোকৰ লগত যিৰিহো নগৰৰ পৰা গৈ আছিল, সেই সময়ত পথৰ দাঁতিত তীময়ৰ পুতেক বাৰতীময় নামৰ এজন অন্ধ ভিখাৰী বহি আছিল। 47 সেই বাটেদি নাচৰতীয়া যীচু আহি থকা বুলি শুনি, তেওঁ আটাহ পাৰি ক’বলৈ ধৰিলে, “হে দায়ুদৰ সন্তান যীচু, মোক দয়া কৰক!” 48 তাতে অন্ধ মানুহ জনক মনে মনে থাকিবলৈ অনেক লোকে ডবিয়ালে; কিন্তু তেওঁ অধিককৈ আটাহ পাৰি ক’লে, “হে দায়ুদৰ সন্তান, মোক দয়া কৰক!”\n49 তেতিয়া যীচুৱে থমকি ৰৈ তেওঁক মাতি আনিবলৈ আজ্ঞা দিলে৷ তেতিয়া লোক সকলে সেই অন্ধক ক’লে- “ভয় নকৰিবা, উঠা! তেওঁ তোমাক মাতিছে।” 50 তাতে তেওঁ নিজৰ কাপোৰ পেলাই, জাঁপ মাৰি উঠি, যীচুৰ ওচৰলৈ আহিল।\n51 তেতিয়া যীচুৱে তেওঁক উত্তৰ দি সুধিলে, “মই তোমাৰ বাবে কি কৰাতো তোমাৰ ইচ্ছা?” তাতে সেই অন্ধই তেওঁক ক’লে, “ৰব্বুণি, মই যেন দেখিবলৈ পাওঁ।” 52 তেতিয়া যীচুৱে তেওঁক ক’লে, “যোৱা৷ তোমাৰ বিশ্বাসেই তোমাক ৰক্ষা কৰিলে।” তেওঁ তেতিয়াই দৃষ্টি পালে আৰু তেওঁ গৈ থকা পথেৰে তেওঁক অনুসৰণ কৰি যাব ধৰিলে।\n*10 অধ্যায়:1 মথি 19:1-12\n†10 অধ্যায়:4 দ্বি বি 24:1; মথি 5:31;\n‡10 অধ্যায়:8 আদি 1:27; 2:24\n§10 অধ্যায়:13 মথি 19:13-30; লূক 18:15-30\n*10 অধ্যায়:24 গীত 52:7; 62:10; 1 তীম 6:17\n†10 অধ্যায়:32 মথি 20:17-34; লূক 18:31-43\n‡10 অধ্যায়:45 যিচ 53:11, 12; দা 9:26; গালা 3:13, 14; 1 তীম 2:6


গাৰ্ল পাৱাৰ - অসমীয়া ৱিকিপিডিয়া\nগাৰ্ল পাৱাৰ বা কিশোৰী শক্তি (ইংৰাজী: Girl Power) হৈছে এক শ্লোগান যি নাৰীৰ সৱলীকৰণ, স্বাধীনতা, আত্মবিশ্বাস আৰু শক্তিক উৎসাহিত আৰু উদযাপন কৰে। শ্লোগানটোৰ আৱিষ্কাৰৰ কৃতিত্ব আমেৰিকা যুক্তৰাষ্ট্ৰৰ পাংক বেণ্ড বিকিনি কিলক দিয়া হয় যিয়ে ১৯৯১ চনত গাৰ্ল পাৱাৰ নামৰ এক সাময়িক পত্ৰিকা প্ৰকাশ কৰিছিল। ইয়াৰ পিছত ১৯৯০ ৰ দশকৰ মাজভাগত ব্ৰিটিছ কিশোৰীৰ এটা গোট, স্পাইচ গাৰ্লছএ ইয়াক মূলসুঁতিত জনপ্ৰিয় কৰি তুলিছিল।\n2 স্পাইচ গাৰ্লছ\nনিউয়ৰ্ক চহৰত ২০১৭ চনত হোৱা পেৰেড অনুষ্ঠানত গাৰ্লছ পাৱাৰ বেজ পৰিহিত যুৱতী\n১৯৯০ চনত, আমেৰিকা যুক্তৰাষ্ট্ৰৰ পাংক বেণ্ড বিকিনি কিলে তেওঁলোকৰ নিজৰ স্ব-শীৰ্ষক নাৰীবাদী পত্ৰিকাৰ কাম আৰম্ভ কৰে আৰু প্ৰথমটি সংখ্যা প্ৰকাশ কৰে। এবছৰ পিছত বেণ্ডটোৱে তেওঁলোকৰ বিকিনি কিল জিনেৰ দ্বিতীয় সংখ্যাটো প্ৰকাশ কৰে, আৰু বৰ্তমান গাৰ্ল পাৱাৰ উপশীৰ্ষকৰ সৈতে এই পত্ৰিকাখন প্ৰকাশ হয়। বেণ্ডটোৰ মুখ্য গায়িকা কেথলিন হান্নাই কয় যে তেওঁলোক ব্লেক পাৱাৰ শ্লোগানৰ দ্বাৰা অনুপ্ৰাণিত হৈছিল। ৯০ ৰ দশকৰ আৰম্ভণি আৰু মধ্য ভাগত এই শব্দটো জনপ্ৰিয় হৈ পৰে। দ্য ৰোলিং ষ্টোন এনচাইক্লোপিডিয়া অফ ৰক এণ্ড ৰোলে এই পত্ৰিকা খনক শ্লোগানটোৰ সৃষ্টিৰ কৃতিত্ব দিয়ে। এই বেণ্ডটোৱে পত্ৰিকাখনৰ ডাৱৰ বিশেষ সুনাম অৰ্জন কৰিছিল। তেওঁলোকে সংগীত জগতৰ বাহিৰৰ ক্ষেত্ৰখনৰ মহিলাকো সাহসেৰে ওলাই আহি মুক্ত ভাৱে সন্মুখীন হোৱা যৌন উৎপীড়নৰ বিষয়ে কথা পাতিবলৈ আমন্ত্ৰণ জনাইছিল।\nৰায়ট গ্ৰৰৰল'ৰ বানানৰ ওপৰত ভিত্তি কৰি শব্দটি কেতিয়াবা কেতিয়াবা চমকপ্ৰদভাবে গ্ৰৰৰল পাৱাৰ বুলিও উচ্চাৰিত হয়।\nস্পাইচ গাৰ্লছ[সম্পাদনা কৰক]\nব্ৰিটিছ পপ সংগীতৰ দল স্পাইচ গাৰ্লছে ১৯৯০ ৰ দশকৰ মাজভাগত গাৰ্লছ পাৱাৰ শ্লোগানটো মূলসুঁতিৰ চেতনালৈ আনিছিল। স্পাইচ গাৰ্লছৰ "নাৰী শক্তি"ৰ সংস্কৰণত মহিলাসকলৰ মাজত শক্তিশালী আৰু নিষ্ঠাৱান বন্ধুত্বৰ প্ৰয়োজনীয়তাৰ ওপৰত গুৰুত্ব দিয়া হৈছিল, এই দলটোৰ সশক্তিকৰণৰ বাৰ্তাই যুৱতী, কিশোৰী আৰু প্ৰাপ্তবয়স্ক মহিলাসকলক আকৰ্ষিত কৰিছিল। বিলবৰ্ড আলোচনীঅনুসৰি তেওঁলোকে প্ৰকৃত, অপ্ৰতিযোগিতামূলক নাৰী বন্ধুত্ব প্ৰদৰ্শন কৰি এইদৰে গাইছিল: "ইফ য়ু ৱানা বি মাই লাভাৰ, য়ু গটা গেট ৱিড মাই ফ্ৰেণ্ডছ। মেক ইট লাষ্ট ফৰেভাৰ, ফ্ৰেণ্ডশ্বিপ নেভাৰ এণ্ডছ।"\nসৰ্বোপৰি, "নাৰী শক্তি"ৰ কেন্দ্ৰীভূত, ধাৰাবাহিক উপস্থাপনে বেণ্ড হিচাপে তেওঁলোকৰ আবেদনৰ কেন্দ্ৰবিন্দু গঠন কৰিছিল। "কিশোৰী শক্তি" শ্লগানটোৱে তেওঁলোকৰ যুৱ অনুৰাগীসকলৰ ক্ষেত্ৰত নাৰীবাদৰ প্ৰৱেশদ্বাৰ হিচাপে কাম কৰে। অন্যহাতেদি, কিছুসংখ্যক সমালোচকে "গাৰ্ল পাৱাৰ"ক এক তৰাং বিজ্ঞাপন কৌশলতকৈ অধিক একো নহয় বুলি অমান্য কৰে। ইয়াৰ বিপৰীতে বাকীসকলে এই বিষয়টো সন্দৰ্ভত শাৰীৰিক অৱয়বৰ ওপৰত গুৰুত্ব আৰোপণেৰে সহজে প্ৰভাৱান্বিত হোৱা যুৱচামৰ ওপৰত পৰিব পৰা প্ৰভাৱৰ বিষয়ে চিন্তা প্ৰকাশ কৰে। বাক্যাংশটো লাহে লাহে এটা সাংস্কৃতিক পৰিঘটনালৈ পৰিণত হৈছিল, লাখ লাখ ছোৱালীয়ে ইয়াক এক উদ্যম স্বৰূপ মন্ত্ৰ হিচাপে গ্ৰহণ কৰিছিল আনকি এই বাক্যাংশক অক্সফৰ্ড ইংৰাজী অভিধানটো স্থান দিয়া হৈছিল।\nধাৰণাটোৰ সংক্ষিপ্ত বিৱৰণত লেখক ৰিয়ান ডৱছনে কয়, "স্পাইচ গাৰ্লছে বৰ্তমান সময়ত সম্পূৰ্ণৰূপে অলক্ষণীয় যেন লগাকৈ গাৰ্ল পাৱাৰৰ বাবে ব্ৰিটিছ সংস্কৃতিৰ যথেষ্ট পৰিৱৰ্তন ঘটাইছিল।"\n২০১৮ চনত ৰোলিং ষ্ট'নে স্পাইচ গাৰ্লছৰ ব্ৰেণ্ডৰ "গাৰ্ল পাৱাৰ"ক মিলেনিয়াল ১০০-ত স্থান দিয়ৱ, যি হৈছে ১০০ গৰাকী এনে লোক, সংগীত, সাংস্কৃতিক স্তম্ভ আৰু আন্দোলনৰ এখন তালিকা যি সহস্ৰাব্দ প্ৰজন্মক গঢ় দিছে।\nডাবলিন চিটি বিশ্ববিদ্যালয়ৰ যোগাযোগ অধ্যয়নত বি.এ.-ৰ অধ্যক্ষ ড. ডেবি গিঙে "গাৰ্ল পাৱাৰ" আদৰ্শৰ সমালোচনা কৰিছিল, আৰু ইয়াক সৰু শিশু, বিশেষকৈ কিশোৰী সকলৰ যৌনতাৰ সৈতে সম্পৰ্কিত বুলি যুক্তি প্ৰদৰ্শন কৰিছিল। নৰ্থ কেৰোলিনা ষ্টেট ইউনিভাৰ্চিটিৰ এমি মেকক্লেৰে এই ধাৰণাটোৱে কিশোৰী শক্তিৰ ওপৰত অত্যধিক আশা ৰখাৰ বিৰুদ্ধে এক শক্তিশালী ধাৰণা হিচাপে সতৰ্কতা অৱলম্বন কৰিবলৈ কয়। তেওঁ কয়, "উপভোক্তাবাদৰ ওপৰত আধাৰিত এটা আদৰ্শ কেতিয়াও বৈপ্লৱিক সামাজিক আন্দোলন হ'ব নোৱাৰে। এইটো এটা বৈপ্লৱিক আন্দোলন যেন লাগিলেও, ই বিপদজনক মিছা কথা, ইয়াক কেৱল বিক্ৰেতাই কৌশলেৰে আমাৰ ওচৰত বিক্ৰী নকৰে কিন্তু আমি প্ৰায়ে আনন্দেৰে নিজেই নিজকে বিক্ৰী কৰোঁ।" মিডিয়াই কেতিয়াবা বৰ্তমান সময়ত ছোৱালী হোৱাৰ অৰ্থ কি তাৰ এক সংকীৰ্ণ সংজ্ঞা উপস্থাপন কৰিব পাৰে। এটা সাধাৰণ উদাহৰণ হৈছে জনপ্ৰিয় পুতলা মেটেলৰ বাৰ্বি। শেহতীয়াকৈ এই পুতলাৰ বিজ্ঞাপনৰ শ্ল'গান "আই কেন বি বাৰ্বি" য়ে "কিশোৰী শক্তি"ৰ এই ধাৰণাটোক মূৰ্ত কৰি তুলিছে য'ত সৰু ছোৱালীবোৰ ডাঙৰ হ'লে তেওঁলোকে বিচৰাধৰণে যে যিকোনো হোৱা সম্ভৱ সেই সম্পৰ্কীয় এটা মত প্ৰকাশ হৈছে। যুক্তিসঙ্গতভাৱে, ইয়াত বাৰ্বিৰ প্ৰতিচ্ছবিয়ে সংকীৰ্ণতা প্ৰকাশ কৰিবও পাৰে অৰ্থাৎ ইয়াৰ এক বিকল্পও থাকিব পাৰে যাৰ সৈতে ছোৱালী এগৰাকীয়ে নিজক ভৱিষ্যতে চিনাকি দিব পাৰিব। দা গাৰ্ডিয়ানৰ হান্না জেন পাৰ্কিনচনে এই শব্দটোক "যুৱতীসকলে নিজকে নাৰীবাদী বুলি কোৱা আৰু সমতাৰ নীতিৰ বাবে থিয় দিয়াৰ বিষয়ে অধিক আত্মবিশ্বাসী অনুভৱ কৰা" বুলি সমালোচনা কৰে আৰু ইয়াক "ছোৱালী" বা "কিশোৰী" শব্দটো অন্তৰ্ভুক্ত কৰাৰ বাবে সমালোচনা কৰি কয় যে ই প্ৰাপ্তবয়স্ক মহিলাসকলকো ছোৱালী হিচাপে উপস্থাপন কৰাত উদগনি দিয়ে।\n↑ "Kathleen Hanna | Bikini Kill Girl Power". http://www.kathleenhanna.com/bikini-kill-girl-power-2/.\n↑ "Bikini Kill". https://lcczinecollection.myblog.arts.ac.uk/2021/03/26/bikini-kill/.\n↑ Taylor, Alex (24 May 2019). "Spice Girls: What happened to Girl Power?". BBC News. https://www.bbc.com/news/entertainment-arts-48381340। আহৰণ কৰা হৈছে: 23 February 2021.\n↑ Coscarelli, Joe (July 11, 2016). "Kathleen Hanna on Hit Reset, Her Recovery and Her Feminist Path". The New York Times. https://www.nytimes.com/2016/07/12/arts/music/kathleen-hanna-julie-ruin-hit-reset-interview.html। আহৰণ কৰা হৈছে: 2017-06-13.\n↑ Marcus, Sara (2010). Girls to the Front. প্ৰকাশক New York: Harper Perennial.\n↑ "Bikini Kill Bio". RollingStone.com. https://www.rollingstone.com/music/artists/bikini-kill/biography। আহৰণ কৰা হৈছে: 2017-06-13.\n↑ Gonick, Marnina (2008). "Girl Power". Girl Culture. প্ৰকাশক Westport, Conn. [u.a.]: Greenwood Press. পৃষ্ঠা. 310–314. ISBN 978-0-313-33909-7. https://books.google.com/books?id=arQy0v_PBx4C&q=Riot%20Grrrls%20grrl%20power&pg=PA311.\n↑ Leonard, Marion (1997). "'Rebel Girl, You Are the Queen of My World': Feminism, 'Subculture' and Grrrl Power". Sexing The Groove: Popular Music and Gender. প্ৰকাশক London: Routledge. পৃষ্ঠা. 230–55. ISBN 978-0-415-14670-8.\n↑ 10.0 10.1 10.2 "Spice Girls' 'Wannabe': How 'Girl Power' Reinvigorated Mainstream Feminism in the '90s". Billboard (magazine). https://www.billboard.com/articles/news/features/7439005/spice-girls-wannabe-girl-power-feminism। আহৰণ কৰা হৈছে: July 15, 2016.\n↑ "From Title IX to Riot Grrrls". Harvard Magazine. January–February 2008. http://harvardmagazine.com/2008/01/from-title-ix-to-riot-gr.html। আহৰণ কৰা হৈছে: 2012-09-30.\n↑ "Girl power | You've comealong way baby". BBC News. December 30, 1997. http://news.bbc.co.uk/1/hi/entertainment/38786.stm। আহৰণ কৰা হৈছে: 2012-09-30.\n↑ ""Girl Power is justaNineties way of saying it." How feminism went pop during the reign of the Spice Girls". stylist.co.uk. http://pages.stylist.co.uk/people/spice-girls-wannabe-feminism-pop-girl-power-feminist-nineties-empowerment-posh-scary-sporty-baby-ginger। আহৰণ কৰা হৈছে: February 12, 2017.\n↑ 14.0 14.1 14.2 "Girl Power! : The Spice Girls and Feminism". The 13th Floor. https://www.13thfloor.co.nz/?p=67296। আহৰণ কৰা হৈছে: July 9, 2016.\n↑ 15.0 15.1 "How the Spice effect still packs punch". BBC News. July 7, 2016. https://www.bbc.com/news/entertainment-arts-36714177। আহৰণ কৰা হৈছে: February 9, 2017.\n↑ 16.0 16.1 16.2 “You've comealong way baby...". BBC. 30 December 1997.\n↑ কোনো কোনো ভাষ্যকাৰে স্পাইচ গাৰ্লছক ১৯৯০ ৰ দশকত মূলসুঁতিৰ নাৰীবাদক পুনৰুজ্জীৱিত কৰাৰ কৃতিত্ব দিয়ে,\n↑ "It's Time To Give The Spice Girls The Credit They Deserve". The Huffington Post. August 6, 2015. https://www.huffingtonpost.com/entry/spice-girls-feminist-history_us_55c36cafe4b0923c12bbb16f। আহৰণ কৰা হৈছে: February 15, 2017.\n↑ "The Spice Girls were my gateway drug to feminism". The Guardian. 13 December 2012. https://www.theguardian.com/commentisfree/2012/dec/13/spice-girls-feminism-viva-forever। আহৰণ কৰা হৈছে: December 13, 2012.\n↑ Will there ever be another girl band like the Spice Girls?. New Statesman. 14 July 2016.\n↑ BBC News. Article on "Girl Power" being added to the Oxford English Dictionary. British Broadcasting Corporation. 17 January 2002.\n↑ Dawson, Ryan. "Beatlemania and Girl Power: An Anatomy of Fame". Bigger Than Jesus: Essays On Popular Music. University of Cambridge. Archived from original on 28 April 2005. Retrieved 17 February 2017.\n↑ "The Millennial 100: #2.The Spice Girls' 'Girl Power'". Rolling Stone. October 17, 2018. https://www.rollingstone.com/culture/culture-lists/the-millennial-100-737215/the-spice-girls-3-737224/। আহৰণ কৰা হৈছে: February 2, 2021.\n↑  Archived January 31, 2008, at the Wayback Machine\n↑ Lamb, Sharon; Brown, Lyn Mikel (2007). Packaging Girlhood: rescuing our daughters from marketers' schemes. প্ৰকাশক New York: St. Martin's Griffin. ISBN 9780312370053. https://archive.org/details/packaginggirlhoo00shar.\n↑ Hannah Jane Parkinson (8 July 2015). "Stop calling women 'girls'. It's either patronising or sexually suggestive". The Guardian. https://www.theguardian.com/commentisfree/2015/jul/08/stop-calling-women-girls-its-either-patronising-or-sexually-suggestive। আহৰণ কৰা হৈছে: 25 November 2016.\n"https://as.wikipedia.org/w/index.php?title=গাৰ্ল_পাৱাৰ&oldid=301978"ৰ পৰা অনা হৈছে\nএই পৃষ্ঠাখন ২৯ ছেপ্টেম্বৰ, ২০২১ তাৰিখে ১৪:০০ বজাত অন্তিম সংশোধন কৰা হৈছিল।


অসমীয়া সমাজ-সংস্কৃতিৰ ৰেহৰূপ\nএই সংখ্যাত এইকেইটা বিষয়ত দৃষ্টি আৰু মনোযোগ নিবদ্ধ ৰাখিম।\nত্ৰিশ বছৰৰ উৰ্ধ্বৰ আন শ্ৰোতা সকলৰ কথা নাজানোঁ, মই আজিকালি টি-ভিত শুনা বেছিভাগ গানকে সংগীত বুলিবলৈ অপাৰগ। অথচ গীতিকাৰ-গায়ক সকল জনপ্ৰিয়।\nঅলপতে শুনিছোঁ টি-ভিত এজন গায়কে বিহুৰ সুৰতে ‘’তোমাক নাপালে মই ভোকতে মৰিম’’,’’তোমাক নাপালে হায়, বুকুৱে কৰে ৰাই-জাই’’ ধৰণে দুফাকিমান গাই হঠাত উদ্দাম ছন্দত ধৰাধ্বৰ্ গাই গ’লঃ\n‘’ মাক ভালেই জীয়েক জাতি\nঢেঁকীঠোৰাৰে বটে পাঁজী……’’\nএইটো এটা অসমীয়া প্ৰবচন। তাক গলাখুলি খৰবেগে কেইবাবাৰো গাই আকৌ সুৰ সলাই গালেঃ\nঅ’ জিলে’লে জিলে’লে\nশ্ৰোতাই বোধহয় ভাবিব এইটো ‘’চেনাই’’ বা তেনেকুৱা প্ৰেমাষ্পদ বা প্ৰেয়সীৰ প্ৰতি সম্বোধন। কিন্তু মোৰ ডাঙৰ ছোৱালীজনীৰ পাঁচবছৰমান হওঁতে তাইক এখন ‘’টাৰ্জান’’ নামৰ এখন হিন্দী ছবি দেখুৱাবলৈ লৈ গৈছিলোঁ। তাত এজন ল’ৰা এজাক গছৰ ডালত বাস কৰা বনমানুহৰ মাজত ডাঙৰ হৈ নানা ধৰণে বল-বীৰ্য্য প্ৰদৰ্শন কৰাৰ কাহিনী এটা আছিল। বনমানুহবোৰে গোট খাই ‘’জিলে’লে, জিলে’লে/ ইবিচ-ইবিচ জিলে’লে’’ বুলি গান গাইছিল। গানটো ছোৱালীজনীৰ পছন্দ হোৱাত তায়ো ‘’জিলে’লে জিল’লে’’বুলি কেবা দিনো গাই আছিল। ই কেনেকৈ অসমীয়া গায়কৰ ৰাউচি জোৰা বিননিত পৰিণত হ’ল মই বুজি নাপাওঁ। কিন্তু মোক হতবাক কৰি অনুষ্ঠানৰ আঁত ধৰোঁতাই মন্তব্য কৰিলেঃ ‘’অতি সুন্দৰ গান!’’\nএনেবোৰ গীতত প্ৰেয়সী বা প্ৰেমিকাৰ দেহ-মনৰ কামনা, তাক লৈ সপোন দেখা, সংসাৰৰ বাকী সকলো অসাৰ যেন লগা আদি ফৰ্মুলাৰে অন্তহীন পুনৰাবৃত্তি শুনা যায়। পাশ্চাত্যৰ জনপ্ৰিয় পপ বা ৰক্ সংগীতত কিন্তু মই আন বহু বিষয় লক্ষ্য কৰোঁ। প্ৰেমৰ আচৰিত অবক্ষয়, বিশ্বাসভংগৰ ক্ষোভ আৰু হতাশা, বিচ্ছেদৰ পিছত জীৱনটো পুনৰ গঢ়াৰ যাতনাময় সংগ্ৰাম, প্ৰেয়সীৰ পৰা কোনো সঁহাৰি পোৱাৰ আশা নথকাৰ অৱস্থা অৱশেষত মানি ল’বলৈ বাধ্য হোৱা- ইত্যাদি প্ৰেম নামৰ অভিজ্ঞতাৰ বিবিধ বিচিত্ৰ ৰূপ সেইবোৰ গানত ফিৰিঙতি বা চেঁচা বতাহৰ দৰে সিঁচৰতি হৈ থাকে। আজিৰ অসমীয়া গানো ভাব-বস্তুৰ পিনৰ পৰা ইমান নি:কিন হৈ থকাৰ কাৰণ নাই। আন ভাব-অনুভুতি লৈও গীত ৰচনা কৰা আৰু গোৱা হয়।\nআজি বোধোহয় ত্ৰিছ বছৰমান ধৰি শুনা কেতবোৰ ৰোমান্তিক গানৰ ভিতৰত ভাল লগা দুটা গীত হ’ল ৰিদীপ দত্তই গোৱা ‘’মাইজান……’’ আৰু মহানন্দ মজিন্দাৰ বৰুৱাই গোৱা ‘’মন হীৰাদৈ……’’। মই চিনেমা তেনেকৈ নাচাওঁ। অলপতে অপূৰ্ব বেজবৰুৱা ঢুকাওঁতেহে গম পালো তেঁৱেই আছিল গীত দুটাৰ গীতিকাৰ-সুৰকাৰ।\nবিহুসুৰীয়া গীত দুটা বহুবাৰ শুনিলেও কিয় আমুৱাই নাযায়, ভাবিলোঁ। ‘’মাইজান’’ গীতটো প্ৰচলিত অসংখ্য বিহুসুৰীয়া গানৰ দৰে প্ৰেমিকৰ প্ৰেমভিক্ষাৰ কৰুণ মিঠা গান। কিন্তু তাৰ বৈশিষ্ট্য হ’ল এয়ে যে তাৰ মাজত প্ৰচ্ছন্ন হৈ আছিল নিষ্ঠুৰ সময় বা কালৰ অবক্ষয়ৰ ইংগিত। যৌৱনৰ কামনা-বাসনাৰো জীৱন-কাল থাকে- ‘’দেহা গ’লে বেহাও যায়!’’ কথাটো ইমান আলফুলকৈ অথচ অনিবাৰ্য্য ভবিতব্যৰ ভাবেৰে গীতত সুমুৱাই দিয়া হৈছে যে উচ্ছল কামনাৰ মাজতো বিয়পি আছে কাৰুণ্য।\n‘’মন হীৰাদৈ’’ বেলেগ ধৰণৰ গীত। তাত থকা দুটামান শাৰী প্ৰথমে শুনাত অৰ্থহীন যেনেই লাগেঃ\nচাইকেল নহয় টিলিঙা\nডেকা নহয় পিলিঙা……\nকিন্তু তাৰো এটা ভাব-বৈচিত্ৰ্য নাথাকে। প্ৰেমত উদ্বাউল হোৱা ডেকা এজনে চাইকেলৰ জনপ্ৰিয়তাৰ দিনত উলাহত অনাহকত টিলিঙা বজাই প্ৰাণৰ উন্মাদনা প্ৰকাশ কৰিব পাৰে। ডেকাক ‘’পিলিঙা’’বোলাৰ অৰ্থ এয়ে বোধহয় যে যৌৱনৰ উদ্দাম চঞ্চলতা আৰু উচ্ছ্বাস শব্দটোৱে বেছি ফটফটীয়াকৈ ফুটাই তোলে।\nএইধৰণৰ কাৰণতে গীত দুটা আন এশটা গীতৰ ভিতৰত অনন্য।\nঅসমীয়া উদ্যোগীৰ বিফলতা?\nঅসমত ষ্টে’ট বেংক অব ইণ্ডিয়াৰ ৩৮২টা শাখা আৰু ৰাষ্ট্ৰীয়কৃত বেংকৰ ১১১৯টা শাখা আছে। ২০১৬ৰ পৰা ২০১৭ চনলৈ সেইবোৰত জমা হোৱা ধন ১৭.৮শতাংশ বৃদ্ধি পাইছিল, কিন্তু বেংকে দিয়া ঋণ ১৮.৮শতাংশৰ পৰা হ্ৰাস পাইছিল ১৪.৩শতাংশ হাৰত।\nঅসমত জমা আৰু ঋণৰ মাজত বৰ্ত্তমান ব্যৱধান শতাংশ হিচাবত ২০১৭চনত ৩৯.৯শতাংশ। অথচ সমগ্ৰ দেশত গড় হিচাবে সি ৭৩.৭শতাংশ।\nঅসমৰ সকলো ব্যৱসায়িক বেংকৰ সমুদায় জমা ধনৰ মুঠ পৰিমান এক লাখ বাইছ হেজাৰ তিনিশ এঘাৰ কোটি। কিন্তু গ্ৰাহকক দিয়া সমুদায় ঋণৰ পৰিমান আঠচল্লিছ হেজাৰ সাতশ সাতসত্তৰ কোটি। এই পৰিসংখ্যা ২০১৮ চনৰ আঠ এপ্ৰিলৰ ‘’দি টেলিগ্ৰাফ’’ কাকতত প্ৰকাশ পাইছিল। বহু দশক জুৰি এইটোৱেই হৈ আছে। ৰাজ্য চৰকাৰবোৰে এই ক্ষেত্ৰত সামান্য উদ্যোগো দেখুৱা নাই। অসমৰ ধন ঘাইকৈ ৰাজ্যৰ বাহিৰত আন শিল্প-ব্যৱসায় বৃদ্ধিত বিনিয়োগ হৈছে।\nকাৰণ হিচাপে চাফাই গোৱা হয় যে অসমৰ মানুহ এলেহুৱা, নিস্কৰ্মা। কথাটো একেবাৰে মিছা নহয়। কিন্তু তাৰো ঐতিহাসিক কাৰণ আছে। ব্ৰিটিছৰ দিনৰে পৰা অসম ভাৰতৰ উন্নত, উদ্যোগ-ব্যৱসায় মুখৰ অঞ্চলবোৰৰ ছায়াছন্ন পশ্চাদভূমি (hinterland)। ইয়াৰ পৰা কেঁচামাল বাহিৰলৈ লৈ যায় ঘাইকৈ বাহিৰৰ ব্যৱসায়ীয়ে, আৰু তাত নিৰ্মিত বস্তু ট্ৰাক-ৰে’লেৰে অসম আহি পোৱাৰ পিছত চ’ৰা দামত আমি কিনি খাওঁ। অৰ্থনীতিৰ এই ৰূপ সলোৱাৰ কোনো চিন্তাশীল চেষ্টা কেন্দ্ৰৰ অনুগত ৰাজ্য চৰকাৰে নকৰে। আনকি আঞ্চলিক শক্তিৰ নিৰ্বাচনী সাফল্যৰ পিছতো তেনে এক সুনিশ্চিত প্ৰচেষ্টা দেখা নগ’ল। ই আমাৰ জাতীয়তাবাদী চিন্তাৰ এক মৌলিক ত্ৰুটি। ফলত আমাৰ মানুহৰ মনত উদ্যোগী প্ৰেৰণা আৰু কুশলতাই ঠাই নাপালে।\nআজিও চৰকাৰে যি অজস্ৰ দান-দক্ষিণা, অনুদান আৰু বঁটা বাহন যি আছে তাৰ পৰা এমুঠি মানুহহে উপকৃত হৈছে, কিন্তু সমাজৰ সৰহভাগ লোকৰ উপকাৰ হোৱাকৈ একো ফলাফল তাৰ পৰা নোলায়।\nবেংকবিলাকৰ ধন যদি এচাম থলুৱা উদ্যোগীৰ হাতলৈ যায়, আৰু তেনে উদ্যোগৰ ব্যৱসায়ী দিশত দিহা-পৰামৰ্শ দিবলৈ যদি অভিজ্ঞ আৰু সপ্ৰতিভ মানুহ এচাম নিয়োজিত হয়, তেন্তে নিশ্চয় কিছুমান প্ৰচেষ্টা বিফল হ’লেও সৰহখিনি বাচিব আৰু আগবাঢ়ি যাব পাৰিব। কোৱা বাহুল্য যে কিছুমান বিশেষজ্ঞই অফিচাৰ-সুলভ প্ৰাণালিৰে দিহা দিলে কামত নাহিব। উদ্যোগী যুৱক-যুৱতীৰ সমস্যাৰ লগত একাত্মহৈ সেই পৰামৰ্শ দিব পৰা মানুহ হব লাগিব। মূলধনেই যথেষ্ট নহয়, পৰিবহনৰ সুলভ উপায় আৰু উৎপাদিত সামগ্ৰীৰ বজাৰৰো বাট উলিয়াই দিব লাগিব। এইবোৰ বৰ টান কাম নহয়। লাগে কেবল মনৰ সংকল্প, ধৈৰ্য আৰু হাৰ নমনাকৈ যুঁজি যোৱাৰ সংগ্ৰামী দৃঢ়তা। সেই পিনে নগৈ পাৰক নোৱাৰক টি-ভি চাই গায়ক বা শিল্পী হোৱাৰ প্ৰচলিত ধাৰা অনুসৰণ কৰি বহু যুৱক-যুৱতী বিপদত পৰিছে।\nবিভিন্ন জনগোষ্ঠীৰ সংস্কৃতি ৰক্ষা কৰিবলৈ বিস্তৰ উৎসাহ দিয়া হৈছে। কিছু পৰিমানে প্ৰয়োজন হ’লেও ভাত মুঠিৰ দিহা নকৰাকৈ কোন জনগোষ্ঠীয়ে বতাহ খাই নিজা সংস্কৃতি ৰক্ষা কৰিব পাৰিব। সেয়ে অস্তিত্ব ৰক্ষাৰ বাবে আমাৰ তৰুণ চামে উদ্যোগ-ব্যৱসায়ত নামিব লাগিব। উজনিৰ আহোম সকল লাগি আছে ‘’স্বৰ্গদেউ’’ সকলৰ নাম জপি, মটক সকল মতলীয়া হৈ আছে মোৱামৰীয়া বিদ্ৰোহৰ বীৰ গাথালৈ। সেইবোৰ অতীতৰ কথা, স্মৰণীয় হব পাৰে। কিন্তু বৰ্ত্তমানত টিকি থাকিবলৈ যথেষ্ট প্ৰয়োজনীয় নহয়।\nমটকসকলৰ বহুতৰে কমলা টেঙাৰ বাগান আছে। হিন্দীভাষী ব্যৱসায়ীয়ে সততে কিনি গুৱাহাটীত এটাত দহ-বাৰ টকাকৈ বিক্ৰী কৰে। তেওঁলোকে সমবায় খুলি ভাল দাম পোৱাৰ চেষ্টা কৰিব লাগে। ল’ৰা-ছোৱালীক বিজ্ঞান পঢ়ুৱাই, ৰসায়নৰ জ্ঞান লৈ জাম জেলি বনোৱাৰ কৌশল শিকি তাৰ উদ্যোগ গঢ়িব পাৰে। উজনিৰ বহু অঞ্চলত চোমনি পাতি মুগা পোহাৰ ৰীতি আছিল। এতিয়া সেই কাম এৰি দিছে। গাঁৱৰ যি দুইচাৰি আদহীয়া বা বুঢ়া মানুহ আছে, তেওঁলোকৰ পৰা জানি বুজি আৰু জীৱবিদ্যা অধ্যয়নৰ পৰা কীট-পতংগৰ বিষয়ে শিকি লৈ মুগা পোহাৰ ব্যৱস্থা কৰিব পাৰে। তাৰ কেতবোৰ কৌশল উন্নত কৰাৰো চেষ্টা নিশ্চয় কৰিব লাগিব। দেখিও শিকক, ঠেকিও শিকিব। কিন্তু সহজতে হব লাগিব বুলি আব্দাৰ কৰিলে নহব। সেইদৰে নামৰূপৰ প্ৰাকৃতিক গেছৰ পৰা বিভিন্ন অত্যাৱশ্যকীয় ৰাসায়নিক দ্ৰব্য উৎপাদন কৰিব পাৰি। বিজ্ঞান-ইঞ্জিনিয়াৰিঙৰ শিক্ষা তেতিয়া অথলে নাযায়।\nঅসমীয়াৰ আৰু এটা দোষ একেচিপে আৰু সহজে প্ৰচুৰ লাভ কৰাৰ হুতাহ। একাণপতীয়া ধৈৰ্য্যৰ অভাৱৰ বাবে বহুতে পোনতে উত্তম গুণৰ দ্ৰব্য উৎপাদন কৰি পিছত গুণ হ্ৰাস কৰি গ্ৰাহকক ঠগাই ফাউতে বহু লাভ ঘটিব খোজে। এইবোৰ বদভ্যাসৰ নিন্দা কাকত-টিভিত শুনাই নাযায়। লাচিত বৰফুকন বা ভূপেন হাজৰিকাৰ নাম আওৰাই কাম হাচিল কৰিলে নহব। তেওঁলোকৰ একাগ্ৰ সাধনা, ধৈৰ্য্য আৰু দৃঢ়তাৰে কাম কৰিলেহে স্বাভাৱিক উদ্ভাৱনী শক্তি সফল হব।\nবিহু সম্পৰ্কে দু-আষাৰ\nবিহু সাতদিনত শেষ কৰিব পাৰিনে? নোৱাৰিলেও এমাহ ধৰি দীঘলাই নিলে একো উপকাৰ নহয় জাতিৰ। সেই কাৰণেই বিপুল মাত্ৰাৰ চান্দা-বৰঙণি দৰকাৰ হয়। বাহিৰৰ শিল্পীক মাতি তিনি-চাৰিদিন ধৰি গোৱালে বিশেষ ক্ষতি নাই। কিন্তু থলুৱা শিল্পীৰ প্ৰতিভাৰ প্ৰকাশ আৰু পুষ্টিৰ বাবে বিভিন্ন থলুৱা দলৰ গীত আৰু নাটক বিহুমঞ্চত প্ৰদৰ্শন কৰোৱা উচিত। চান্দা লক বাৰু, কিন্তু বিহুতলিত বিহুৰ জাত মাৰি ৰীবক জোতা, ভিভে’ল চাবোন, কিবা মবাইল আদিৰ ডাঙৰ বিজ্ঞাপন লগোৱা কোনটো জাতীয় সংস্কৃতিৰ অংগ?\nপাঠ্যক্ৰমৰ পৰা বিহু বাদ দিয়া হৈছে। লগতে ‘’স্বদেশ অধ্যয়নো’’ লাহেকৈ আঁতৰাই দিয়া হৈছে। বোধহয় শিক্ষা পৰিষদ আদিৰ সৰহভাগ সংঘ অনুৰাগী হোৱা বাবে এই ঘটনা ঘটিল। একৰূপী হিন্দুধৰ্মৰ সাঁচ থকা সংস্কৃতিহে খাটি ‘’ভাৰতীয়’’সংস্কৃতি বুলি বংশবদ সকলে ভবা স্বাভাৱিক। অসমৰ ৰাইজে ভবা অযুগুত। এইবাৰ কেন্দ্ৰীয় চৰকাৰে কেৰালা, পশ্চিম বংগ, তামিল নাডুৰ ‘দৃশ্যপট’ (Tableau) গণৰাজ্য দিবসৰ পৰা বাহিৰ কৰিলে? সংবিধানৰ কি অধিকাৰৰ বলত?


Home GEETA-DUTTA JUTI-LAGA-AKHAL গীতা-দত্ত জুতি লগা আখল জুতি লগা আখল\nxukhdukh.com November 23, 2015 GEETA-DUTTA, JUTI-LAGA-AKHAL, গীতা-দত্ত, জুতি লগা আখল,\nটেঙেচী আৰু কনবিলাহীৰে ভাঙন মাছৰ আঞ্জা\n১. টেঙেচী শাকঃ ১মুঠি।\n২. কনবিলাহী ১৫টা মান।\n৩. ভাঙন মাছ অলপ ভাল চাইজৰ ৫টা মান।\n৪. নহৰু ১০ ফোটা।\n৫. পাঁচ ফোৰণ অকনমান।\n৬. কেঁচা জলকীয়া দুটা।\nএখন কেৰিহীত অকনমান মিঠাতেল চীমৰ জুই কমকৈ ৰাখি গৰম কৰি লব। ভাঙন মাছ কেইটাত অলপ নিমখ হালধি আণ্ডাজমতে সানি লৈ তেলত ভাজি লওক। একেবাৰে ৰঙাকৈ নাভাজিব, আধা ভজা ৰাখিলেই হব। মাছ কেইটা কাঢ়ি বাচন এটাত থৈ লওক।\nএকেই তেলত অকনমান পাঁচ ফোৰণ দি লগতে নহৰু কেইফোটাও দিয়ক। কেঁচা জলকীয়া কেইটাও মাজতে দীঘলীয়াকৈ ফালি দিব পাৰে। এতিয়া টেঙেচী শাকখিনি ভালকৈ ধুই তাত দি দিয়ক আৰু ৫মিনিট মান কম জুইতে ঢাকোন দি সিজিবলৈ দিয়ক। তাৰ পাছত কনবিলাহী কেইটা দি দিয়ক। এতিয়া নিমখ আৰু হালধি আন্দাজ মতে দি দিয়ক। দেখিব ১০মিনিট মানৰ ভিতৰতে জুতি লগা আঞ্জাখন তৈয়াৰ হৈ গৈছে। এতিয়া গৰম গৰমকৈ ভাতৰ সৈতে পৰিবেশন কৰি অসমীয়া ব্যঞ্জনটোৰ সোৱাদ লওক।\nআপোনালোকেও এই ফৰমেটত ফটোসহ আখলৰ দিহা আমালৈ পঠাব পাৰে। ই-মেইলঃ xukhdukh@gmail.com\nTags # GEETA-DUTTA # JUTI-LAGA-AKHAL # গীতা-দত্ত # জুতি লগা আখল\nBy xukhdukh.com on November 23, 2015\nLabels: GEETA-DUTTA, JUTI-LAGA-AKHAL, গীতা-দত্ত, জুতি লগা আখল